year
stringclasses 2
values | id
stringlengths 1
3
| intro
stringlengths 53
1.08k
⌀ | main
stringlengths 303
6.4k
⌀ | summary
stringlengths 51
406
⌀ |
|---|---|---|---|---|
2022 | 37 | Líkamsleifar nokkurra þeirra tuga þúsunda sem féllu í orrustunni við Waterloo hafa nú fundist. Fundir sem þessir eru afar sjaldgæfir þrátt fyrir mikið mannfall í orrustunni árið 1815. | Orrustan við Waterloo er af mörgum sagnfræðingum talin einn af merkisviðburðum Evrópusögunnar. Og ekki bara vegna þess að bardagans er getið í samnenfndu lagi með hljómsveitinni ABBA.
Á vígvellinum í Waterloo, sem nú tilheyrir Belgíu, laut her Frakka, undir stjórn Napóleons, lægra haldi fyrir herdeildum Prússa og Breta, sem Wellington leiddi til sigurs. Þetta var árið 1815 og ósigurinn markaði endalok Napóleonstyrjaldanna. Talið er að um tuttugu þúsund hermenn hafi fallið í valinn á vígvellinum og þúsundir hrossa.
Þrátt fyrir gríðarlegt manntjón hafa fornleifafræðingar hingað til fundið sáralítið af jarðneskum leifum þeirra sem dóu drottni sínum í bardaganum.
Ein af ástæðum þess er talin sú að fólk í nágrenninu hafi í kjölfarið safnað saman beinum á svæðinu, mulið þau og nýtt eða selt í áburð.
Hlé var gert á fornleifagreftrinum í kórónuveirufaraldrinum en eftir að uppgröftur fór aftur af stað í ár bar vel í veiði. Meðal þess sem fornleifafræðingarnir hafa fundið eru beinagrindur af mönnum og hestum, auk beina úr fótleggjum og handleggjum sem höfðu verið aflimaðir. Þeir fundust á svæðinu þar sem sjúkratjald var á meðan á bardaganum stóð.
Fornleifafræðingurinn Tony Pollard er einn þeirra sem tekur þátt í verkefninu. Hann fagnaði fundinum og sagði að ekki væri hægt að komast mikið nær atburðunum í Waterloo en þetta. | Fornleifafræðingar hafa fundið líkamsleifar manna sem féllu í orrustunni við Waterloo árið 1815. Þrátt fyrir mikið mannfall í orrustunni eru fundir sem þessir afar sjaldgæfir. |
2022 | 37 | Áttunda keppnisdegi HM í frjálsíþróttum í Oregon í Bandaríkjunum lauk í nótt. Heimakonan Sydney McLaughlin stal senunni þegar hún stórbætti eigið heimsmet. | Mesta spennan var fyrir 400 metra grindahlaupi kvenna, þar sem þrjár fljótustu konur sögunnar í greininni voru allar meðal keppenda: Sydney McLaughlin, Femke Bol frá Hollandi og Delilah Muhammad frá Bandaríkjunum.
McLaughlin var talin líklegust, enda bætti hún heimsmetið fyrir rúmum mánuði síðan. Og ekki að ástæðulausu því hún kom lang fyrst í mark á 50,68 sekúndum og bætti eigið heimsmet um 73 hundruðustu úr sekúndu. Bol varð önnur og Muhammad þriðja. Í 400 metra hlaupi kvenna tryggði Shaunae Miller-Uibo frá Bahamaeyjum sér sinn fyrsta heimsmeistaratitil. Í 400 metra hlaupi karla vann heimamaðurinn Michael Norman. Í spjótkasti kvenna varði Kelsey Lee-Barber titil sinn frá því fyrir þremur árum. Hún náði besta kasti ársins þegar hún þeytti spjótinu 66,91 metra. HM í frjálsum íþróttum heldur áfram í nótt en útsending hefst fimm mínútum eftir miðnætti á RÚV.
Svíþjóð tryggði sér sæti í undanúrslitum EM kvenna í fótbolta í gærkvöld. Markið kom í uppbótartíma í þrettándu hornspyrnu Svía í leiknum þegar Linda Sembrant kom boltanum í markið. Svíþjóð mætir Englandi í undanúrslitum. Í kvöld berjast svo Frakkar og Hollendingar um síðasta sætið í undanúrslitum. Hollendingar eru ríkjandi Evrópumeistarar. Frakkar eru án efa eitt besta landslið heims en hafa þó aldrei komist lengra en í átta liða úrslit á Evrópumóti. Liðið sem vinnur í kvöld mætir sterku liði Þýskalands í undanúrslitum. Leikurinn hefst klukkan sjö en upphitun hefst í EM stofunni 25 mínútum fyrr á RÚV. | null |
2022 | 37 | Helgi Pétursson formaður Landssambands eldri borgara segir stjórnvöld ekki geta tekið einhliða ákvörðun um að hækka hámarksaldur heilbrigðisstarfsmanna hjá ríkinu í 75 ár. Það verði að gerast í nánu samráði við stéttarfélögin. Sambandið vilji hins vegar afnema öll aldurstakmörk hjá öllum stéttum. | Willum Þór Þórsson heilbrigðisráðherra kynnti nýlega í samráðsgátt stjórnvalda áform um að hækka hámarksaldur heilbrigðisstarfsmanna ríkisins í 75 ár. Markmiðið er meðal annars að mæta mönnunarvanda í opinberri heilbrigðisþjónustu þar sem ljóst sé að stór hluti heilbrigðisstarfsfólks muni ná 70 ára aldri á næstunni, sérstaklega hjúkrunarfræðingar og sjúkraliðar. Áformunum hefur verið tekið misjafnlega. Hjúkrunarfræðingar og sjúkraliðar segja um örþrifaráð stjórnvalda að ræða og forseti ASÍ er ekki hrifinn en framkvæmdastjóra heilsugæslu höfuðborgarsvæðisins lýst vel á þessi áform. Helgi Pétursson er formaður Landssambands eldri borgara og hann segist hikandi því ekki sé ljóst hver hugsunin sé bakvið áformin.
Við höfum sagt það allar götur að við viljum bara afnema þessi aldursmörk yfirleitt hjá öllum stéttum og síðan ræður fólk hvort það fer að vinna, viltu vinna, getur þú unnið og vill einhver hafa þig í vinnu, það er málið. Hvað finnst þér líklegt að heilbrigðisstarfsmenn opinberir kjósi? Ég held að það verði í fyrsta lagi að gera þetta í gera svona hluti í samvinnu við samtök stéttarsamtök þessa fólks, það er ekkert hægt að ákveða þetta einhliða sem er voðalega mikill tendens varðandi eldra fólk, við ákveðum að þetta verði bara svona og þetta verður fínt fyrir ykkur, þetta er ekki svona, það þarf að setjast yfir svona stóra hugmynd og vinna þetta | Hækkun hámarksaldurs opinberra heilbrigðisstarfsmanna í 75 ár verður að gerast í nánu samráði við stéttarfélögin. Stjórnvöld geta ekki tekið einhliða svo stóra ákvörðun segir formaður Landssambands eldri borgara. |
2022 | 38 | Bráðsmitandi veiruskita af völdum kórónuveiru hefur greinst í kúm hér á landi. Sérgreinadýralæknir hjá Mast segir neytendur ekki þurfa að óttast sjúkdóminn en bændur þurfi að huga vel að sóttvörnum. | Seint í vetur fór veiruskita að ganga á kúabúum víða um land. Tekinn var fjöldi sýna og hefur tilraunastöðin að Keldum nú staðfest að veiruskitan sé af völdum nautagripa-kórónuveiru. Sjúkdómurinn er bráðsmitandi og finnst í nautgripum um allan heim. Hann smitast með saur og slími frá nösum og breiðist hratt út innan hjarða. Sigurbjörg Bergsdóttir, sérgreinadýralæknir hjá Mast, hvetur bændur til að huga vel að sóttvörnum.
Það er ekki til neitt bóluefni eða slíkt og bændur í sjálfu sér búnir að búa við þennan sjúkdóm í mörg mörg ár. Hann blossar upp og gengur á mismunandi stöðum á landinu nokkuð reglulega.
-Er þetta hættulegt þeim kúm sem greinast með þetta?-
Þær fá hita og pípandi niðurgang en þetta er yfirleitt gengið niður í fjósi á svona einum til tveimur vikum.
-Þurfa neytendur að hafa einhverjar áhyggjur af þessu?-
Engar, þetta smitast ekki í fólk og hefur ekki áhrif á neinn hátt. | null |
2022 | 38 | Sjúkrahúsið á Akureyri er komið á óvissustig. Mikill skortur er á hjúkrunarfræðingum og ekki hefur tekist að manna gjörgæsludeildina. Senda þurfti þaðan sjúkling í öndunarvél á Landspítala vegna manneklu. | Ragnheiður Halldórsdóttir, framkvæmdastjóri lyflækningasviðs sjúkrahússins, segir að ástandið hafi verið mjög erfitt í allt sumar. Það skorti hjúkrunarfræðinga og mikill fjöldi sjúklinga hafi lagst inn sem erfitt sé að útskrifa annað.
En það sem gerðist í gær var að gjörgæsludeildin hjá okkur var mjög þung og það náðist ekki að manna það með hjúkrunarfræðingum. Sem þýddi það að við þurftum að leita aðstoðar út fyrir spítalann og þess vegna var ákveðið að setja á óvissustig.
Sjúklingur í öndunarvél var fluttur frá Sjúkrahúsinu á Akureyri á Landspítala í gær og segir Ragnheiður það vera í fyrsta skipti, sem hún viti, sem það sé gert vegna mönnunarvanda og plássleysis.
Fimm sjúklingar með covid liggja á sjúkrahúsinu. Ragnheiður segir það hluta vandans en ekki meginrót hans.
En stóri vandinn kannski er ansi mikið svona fráflæðisvandi, sérstaklega hjá öldruðum sem ekki komast aftur heim.
Gripið hefur verið til þess að kalla inn hjúkrunarfræðinga úr sumarleyfi á flestum legudeildum sjúkrahússins.
Eins og staðan er núna á gjörgæsludeildinni þá er verið að leita að fólki sem er tilbúið að koma inn bara sem er ekki í vinnu á spítalanum heldur vinnur annars staðar og mögulega í fríi þaðan. Þannig að við biðlum til fólks ef að það er einhver sem eru hjúkrunarfræðingar sérstaklega vanir gjörgæslu, að heyra í okkur. | null |
2022 | 38 | Strandveiðisjómaður á Raufarhöfn segir stöðvun strandveiða koma sér illa fyrir sjómenn á Norður- og Austurlandi. Hann segir að með núverandi fyrirkomulagi sé verið að taka aflaheimildir frá Norður- og Austurlandi og flytja þær á Vestfirði. | Fiskistofa tilkynnti í gær um stöðvun strandveiða. Einar Sigurðsson gerir út á strandveiðum frá Raufarhöfn og er fyrrverandi formaður Fonts, félags smábátaeigenda á Norðausturlandi. Hann er óánægður með núverandi fyrirkomulag strandveiða.
Við erum að fá lítinn og verðlausan fisk í maí og fram í júní. Þannig að dagarnir okkar í maí og júní nýtast afskaplega illa. Það er líka bæði tíðarfar í maí er ekki gott hérna uppá strandveiðar, eða handfæraveiðar. Okkar aðal tími er í júlí og ágúst. Við sitjum alltaf undir því með þessu fyrirkomulagi að það verði lokað akkúrat á meðan besta tíðin hjá okkur er á handfæraveiðum.
Svæðaskipting aflaheimilda var í gildi í strandveiðum þar til fyrir fjórum árum en í núgildandi fyrirkomulagi er aðeins einn heildarpottur aflaheimilda. Einar segir að með núverandi fyrirkomulagi sé verið að taka aflaheimildir frá Norður- og Austurlandi og flytja þær á Vestfirði.
Þetta er akkrúat það sem til dæmis Lilja Rafney og Landssamband smábátaeigenda eru að saka stórútgerðina um. Að vera að kaupa upp kvóta í einu þorpi og færa það yfir á annað. | Strandveiðisjómaður á Raufarhöfn segir að með núverandi fyrirkomulagi strandveiða sé verið að taka aflaheimildir frá Norður- og Austurlandi og flytja þær á Vestfirði. |
2022 | 38 | Rússar og Úkraínumenn hafa komist að samkomulagi um útflutning á korni frá úkraínskum höfnum. Það verður undirritað í Istanbúl eftir hádegi. | Samkomulag um útflutning á hveiti og öðrum kornvörum frá Úkraínu verður undirritað í Tyrklandi í dag. Hann hefur legið niðri frá innrás Rússa í febrúar. Vonir standa til að með því dragi úr hættunni á matvælaskorti í hinum fátækari löndum heims.
Tyrkir og Sameinuðu þjóðirnar höfðu milligöngu um að Rússar féllust á að opna úkraínskar hafnir fyrir útflutningi á kornvörum og áburði um Svartahaf. Samkomulagið verður undirritað í Istanbúl í dag klukkan hálf tvö að íslenskum tíma, að því er skrifstofa Erdogans Tyrklandsforseta hefur staðfest. Forsetinn og Antonio Guterres, aðalframkvæmdastjóri Sameinuðu þjóðanna, verða viðstaddir.
Enn hefur ekki verið greint frá innihaldi samkomulagsins. Þó er vitað að Tyrkir eiga að sjá um að flutningar frá úkraínskum höfnum gangi snurðulaust. Búist er við að flutningarnir geti hafist um Svartahaf að þremur til fjórum vikum liðnum.
Sameinuðu þjóðirnar og alþjóðlegar hjálparstofnanir telja að fæðuöryggi í heiminum sé stefnt í voða vegna innrásarinnar í Úkraínu. Úkraínumenn eru með mestu kornframleiðendum í heiminum. Vonir standa til að samkomulagið sem verður staðfest í dag dragi úr yfirvofandi vanda. Talsmaður rússnesku stjórnarinnar sagði í dag á fundi með fréttamönnum að samkomulagið væri mikilvægt, þótt úkraínska kornið væri einungis lítill hluti af heildarmyndinni. Stjórnvöld í Moskvu hafa sagt að fæðuörygginu sé fyrst og fremst stefnt í voða vegna skammsýni ráðamanna á Vesturlöndum og viðskiptaþvingana þeirra gegn Rússum. | Rússar og Úkraínumenn hafa komist að samkomulagi um útflutning á korni frá úkraínskum höfnum. Það verður undirritað í Istanbúl eftir hádegi. |
2022 | 38 | Menntamálaráðherra hyggst bregðast við erfiðri stöðu í iðnnámi með bráðaaðgerðum sem koma til framkvæmda í næsta mánuði og segir koma til greina að breyta námsfyrirkomulagi. Skólarnir anna ekki lengur eftirspurn og vísa þarf mörg hundruð umsækjendum frá árlega. | Tækniskólinn og Samiðn lýstu í hádegisfréttum í gær áhyggjum af stöðu iðnnáms nú þegar eftirspurn hefur sjaldan verið meiri. Ásmundur Einar Daðason, mennta- og barnamálaráðherra, segist hafa sett af stað starfshóp í júní, í samstarfi við verknámsskólana og aðila vinnumarkaðarins.
Með það að markmiði að í fyrsta lagi átta sig á því hversu margir raunverulega það eru sem eru ekki að fá skólavist. Svona miðað við fyrstu tölur sem við fengum, en fáum ekki endanlega fyrr en í ágúst, að þá reiknum við með að það séu í kringum 500 nemendur.
Þá verði skoðað hvers vegna umsækjendur hafi ekki fengið skólavist; hvort það tengist undirbúningi á grunnskólastigi, kennsluaðstöðu eða skorti á fjárveitingum.
Við reiknum með að bregðast við þessu með bráðaaðgerðum, vegna þess að við viljum sannarlega að sem flestir sem vilja komast í iðnnám komist í það nám.
Hann segir fagnaðarefni hversu mikil eftirspurnin sé nú, enda hafi stjórnvöld lagt mikið kapp á að kynna námið fyrir fólki. Ljóst sé að þörf sé á iðnmenntuðu fólki. Samiðn hefur kallað eftir breyttu námsfyrirkomulagi, lotukerfi og kvöldskóla, til að gera þeim eldri auðveldara að komast inn í námið. Ásmundur Einar segir það koma til greina.
nú ætlum við okkur í aðgerðir til þess að gera öllum þeim mikla fjölda sem hefur áhuga á að fara í þetta nám kleift að gera það og þar þurfum við að vera tilbúin að hugsa út fyrir boxið og ég hefði ekki sett þennan hóp af stað eða vinnu af stað nema til þess með þau skilaboð að hugsa út fyrir boxið og finna lausnir og leiðir og mér finnst þetta klárlega eitt af því sem að eigi að skoða. | Menntamálaráðherra hyggst grípa til bráðaaðgerða vegna snúinnar stöðu í iðnnámi. Mörg hundruð umsækjendum er vísað frá árlega. |
2022 | 38 | Verðbólgan er komin í 9,9 prósent og hefur ekki mælst svo mikil í tæp þrettán ár. Forseti ASÍ segir stjórnvöld verða að beita sér til að milda höggið. Þetta sé mun meiri verðbólga en búist var við og nú þurfi að fylgjast náið með að verðbólgan fari ekki út í verðhækkanir á nauðsynjum. | Hagstofan birti þessar upplýsingar í dag og þar kemur fram að vísitala neysluverðs miðað við verðlag í júlí hækkar um 1,17 prósent frá júní sem þýðir að verðbólgan er komin í 9,9 prósent. Verðbólgan var komin í 5,7 prósent í janúar og hefur allar götur síðan þá verið að aukast en nær nýjum hæðum nú. Fram kemur á vef Hagstofunnar að sumarútsölur hafi verið í gangi sem lækki verð á fötum og skóm og verð á húsgögnum og heimilisbúnaði hafi einnig lækkað. Kostnaður vegna búsetu í eigin húsnæði hækkaði um 2,4 prósent og verð á flugfargjöldum hækkaði um 38,3 prósent. Hækkun á flugfargjöldum í júní var vanmetin og þess vegna þessi mikla hækkun nú. Drífa Snædal er forseti Alþýðusambands Íslands.
Þetta eru svakalegar tölur og eitthvað sem enginn vill sjá þetta er hærra heldur en við reiknuðum með og maður óttast að fara inní haustið með svona verðbólgu í gangi og virðist ekkert lát vera á. Það sem þarf að gera er náttúrulega í fyrsta lagi að fylgjast með því að þetta fari ekki út í verðlag á nauðsynjavörum
Drífa segir stjórnvöld enn vera værukær gagnvart þessari þróun - sem komi verst niður á þeim sem verst standi og eyði fyrst og fremst í nauðsynjar.
þá kemur að því að það þarf stjórnvaldsákvarðanir að dreifa gæðunum betur og sanngjarnar til þess að milda höggið á þá sem standa höllum fæti það er hægt að gera það í gegnum skattkerfið tilfærslukerfin og það er hægt að gera það í gegnum kjarasamninga. Og þetta er náttúrulega verkefni vetrarins það að verja kaupmáttinn hjá vinnandi fólki og almenningi öllum og þá þurfa stjórnvöld að | Verðbólgan er komin í rétt tæp tíu prósent og hefur ekki verið meiri í nær þrettán ár. Forseti ASÍ óttast að fara inní haustið með svo háar tölur og nú verði stjórnvöld að beita sér til að milda höggið á þá sem standi veikt. |
2022 | 38 | Skýrsla sem gerð var um Hamarshöllina í Hveragerði sýnir að húsið var orðið mjög laskað áður en það hreinlega sprakk. Nýr meirihluti í bænum hefur snúið ákvörðun fyrri meirihluta og ætlar ekki að reisa nýtt uppblásið hús. | Hamarshöllin, sem reist var árið 2012 fauk út í veður og vind í óveðri sem gekk yfir landið í lok febrúar. Eftir atvikið sköpuðust miklar umræður í bænum um hvaða leið skyldi farin við endurreisn. D-listinn sem sat í bæjarstjórn fyrir kosningar tilkynnti að búið væri að panta nýjan dúk til að reisa sams konar hús. Meirihluti Okkar Hveragerðis og Framsóknar sem tók við í vor samþykkti svo á fundi sínum í vikunni að ný Hamarshöll skyldi rísa á grunni þeirrar gömlu - en úr stáli og steypu.
Arnar Ingi Ingólfsson, formaður skipulags- og mannvirkjanefndar í Hveragerði segir skýrslu sem Verkís gerði um húsið sýna að glapræði væri að byggja sams konar uppblásið hús.
Í þessari vinnu þá dúkkar upp þessi skýrsla frá Verkís og þessi skýrsla sýnir okkur það að þetta er í raun og veru bara bráðabirgðahús. Og maður setur annað svona hús getur maður alveg eins búist við að það fari bara niður aftur því að styrkurinn í þessum dúk virðist falla ansi hratt.
Skýrslan var unnin eftir að húsið sprakk og sýna niðurstöður að togþolið í dúknum var mun veikara en gefið var út af framleiðanda.
Við lokaniðurstöður prófunarinnar, þá er meðaltal. Þá er um 40% veikara, togþolið.
-Var þá bara tímaspursmál hvenær þetta myndi gerast?-
Ég myndi segja það, að þetta var tifandi tímasprengja.
Arnar segir hafa komið til tals að sækja skaðabætur frá framleiðanda vegna málsins. Engin ákvörðun hafi þó verið tekin um slíkt. | Formaður skipulags- og mannvirkjanefndar í Hveragerði segir að Hamarshöllin sem eyðilagðist í vetur hafi verið tifandi tímasprengja. Skýrsla sýnir að húsið var veikbyggðara en talið var. |
2022 | 38 | Heimsmeistaramótið í frjálsum íþróttum stendur nú yfir í Eugene í Oregon-ríki Bandaríkjanna. Jamaíkukonan Shericka Jackson var hársbreidd frá því að slá heimsmet þegar hún tryggði sér gullið í 200 metra hlaupi í nótt. | Það var mikil spenna í 200 metra hlaupi kvenna en þrjár Jamaíkakonur, sem höfðu raðað sér í efstu þrjú sætin í 100 metra hlaupinu, þóttu sigurstranglegar. Elein Thompson-Herah er ríkjandi Ólympíumeistari í bæði 100 metra og 200 metra hlaupi en hefur ekki verið jafn sannfærandi og hinar tvær á tímabilinu. Keppnin um gullið átti eftir að verða á milli Shelly-Ann Fraser-Pryce, sem vann gullið í 100 metra hlaupinu í vikunni, og Shericku Jackson, sem á besta tíma ársins í greininni.
Jackson hljóp á 21,45 sekúndum og tryggði sér gullið á besta tíma ársins. Þetta var sömuleiðis meistaramótsmet og aðeins
11/100 frá heimsmetinu og þar af leiðandi næst besti tími sögunnar. Önnur varð Fraser-Pryce á 21,81 sekúndum og Dina Asher-Smith frá Bretlandi fékk brons.
Í 200 metra hlaupi karla tryggði Bandaríkjamaðurinn Noah Lyles sér gullið þegar hann hljóp á þriðja besta tíma sögunnar á 19,31 sekúndu. Landar hans Kenny Bednarek og Erriyon Knighton tóku silfur og brons. RÚV sýnir áfram frá HM í frjálsum í nótt en útsending hefst á miðnætti.
Átta liða úrslit EM kvenna í fótbolta halda áfram í dag þegar Svíþjóð mætir Belgíu. Leikurinn hefst klukkan sjö en upphitun hefst í EM stofunni 25 mínútum fyrr á RÚV. Liðið sem vinnur mætir Englandi í undanúrslitum. | HM í frjálsum íþróttum hélt áfram í nótt. Shericka Jackson hljóp á næst besta tíma sögunnar í 200 metra hlaupi þegar hún sótti gull og setti meistaramótsmet. |
2022 | 38 | Bæjarhátíðir verða haldnar víða um land um helgina þar sem flestir ættu að geta fundið sér eitthvað við hæfi. Viðburðarstjórar segjast bíða helgarinnar með eftirvæntingu. | Stemningin verður eins og best verður á kosið. Hér er allt á fullu. Verið að stilla upp hljóðkerfinu og öllum græjunum og streymir inn fólk og gott veður og almenn gleði.
Já, það vantar almennt ekkert upp á stemninguna á Bræðslunni á Borgarfirði eystri, þar sem boðið verður upp á sannkallaða tónlistarveislu. Magni Ásgeirsson Bræðslustjóri býst við fjölda fólks um helgina.
Þetta er eins og stórt ættarmót, það er það skemmtilegasta, að hitta alla vini sína. Og okkur finnst skemmtilegast að vinna í bræðslunni - risastór hópur sem hjálpast að við að búa til tónleikahús.
Staðan verður ekki síðri á Trilludögum á Siglufirði, þar sem gestum verður til dæmis boðið í siglingu út á fjörðinn þar sem rennt verður eftir fiski, að sögn Lindu Leu Bogadótttur, menningarfulltrúa Fjallabyggðar.
Og þegar í land er komið taka kiwanismenn á móti aflanum og gera að honum, við erum með flakarar að störfum og svo er fiskurinn eða aflinn grillaður og boðið upp á salat og drykki og líka að auki að grilla pylsur og öllum boðið, kostar ekki neitt.
Ég ætla ekki að lofa því en ég ætla að vera mjög bjartsýnn. Þú ætlar að gera þitt besta? Já þetta sumar er búið að vera ákveðin vonbrigði sama í hvaða landshluta er litið en það verður allavega sól í sinn og hér er mikil gleði og mikið fjör. | Bæjarhátíðir verða haldnar víða um land um helgina og þar verða matur og tónlist í fyrirrúmi. |
2022 | 38 | Lögregla fór inn á Kópavogsvöll í gærkvöld þegar leikmenn svartfellska liðsins Buducnost Podgorica [Búduknost Podgoritsja] réðust að leikmönnum Breiðabliks. Formaður Kópacabana, stuðningssveitar Breiðabliks, segist aldrei hafa séð viðlíka hegðun hjá knattspyrnumönnum. | Þegar flautað var til leiksloka á Kópavogsvelli í gær þurfti lögregla að hafa hemil á leikmönnum Buducnost Podgorica, sem réðust að leikmönnum Breiðabliks. Leikið var um sæti í Sambandsdeild Evrópu í fótbolta og hafði Breiðablik sigurorð af svartfellska liðinu, 2-0. Þá hafði mark verið dæmt af Podgorica og tveir leikmenn liðsins litið rauða spjaldið. Mönnum var því heitt í hamsi. Þegar leikmenn Breiðabliks þökkuðu mótherjunum fyrir leikinn sauð uppúr. Reiðin virtist einna helst beinast gegn Damir Muminovic, leikmanni Breiðabliks, sem er Serbi. Hilmar Jökull Stefánsson er formaður stuðningssveitar Breiðabliks.
Hilmar segir að ekki hafi neitt verið við stuðningsmenn svartfellska liðsins að sakast. Þeir voru um fjörutíu talsins og hegðuðu sér vel eftir atvikum. Þeir sem verst létu voru handfylli leikmanna svartfellska liðsins, þjálfarinn og jafnvel meðlimir þjálfarateymisins. Hilmar hrósar þeim leikmönnum Podgorica sem reyndu að hafa hemil á liðsfélögum sínum.
Eins og áður sagði fóru Blikar með 2-0 sigur eftir að markalaust hafði verið í hálfleik. Síðari leikur liðanna fer fram ytra á fimmtudag. | Lögregla varð að skakka leikinn þegar uppúr sauð milli leikmanna Breiðabliks og svartfellska liðsins Buducnost Podgorica [Búduknost Podgoritsja] í gærkvöldi. Stuðningsmaður Breiðabliks segist aldrei hafa séð aðra eins hegðun á knattspyrnuvelli. |
2022 | 39 | Útivistarbanni um kvöld er framfylgt af mikilli festu í Odesa í Úkraínu, meiri en í Lvív eða Kænugarði og götur rýmdar um leið og klukkan slær ellefu. Þetta segir Valur Gunnarsson, rithöfundur og sagnfræðingur, sem komst upp á kant við herlögreglu í borginni í gærkvöldi. | Hafnarborgin Odesa liggur við Svartahaf og er nokkuð nálægt því svæði sem rússneski herinn hefur tekið í Úkraínu. Valur Gunnarsson er í Odesa. Hann reyndi að panta sér leigubíl heim á hótel í gærkvöldi en það gekk hægt og tókst ekki áður en útivistartími borgara var liðinn.
Ég er stoppaður mjög fljótlega eftir það af herlögreglunni hérna. Þeir segja mér að ég megi ekki vera úti og stinga upp á því að ég leigi annað hótelherbergi einhvers staðar nær. Ég spyr hvort ég megi ekki bara halda áfram að labba og þeir segja bara já. Það var ákveðið að ég ætti að vera vandamál einhvers annars.
segir Valur. Hann hafi gengið lengra en var svo stoppaður öðru sinni og fékk far heim með lögreglu á meðan loftárásir dundu á borginni.
Mér var gert að mæta síðan á fund klukkan tíu í morgun þar sem átti að setja mig inn í þetta. Svo kom í ljós að fundurinn snerist aðallega um að láta mig skrifa undir eitthvað um að ég lofaði að fylgja settum reglum. Síðan heimtuðu þeir að fá að skoða myndavélina mína og þurrkuðu út einhverjar myndir sem ég hafði tekið af sandpokavirkjum á ströndinni. | Valur Gunnarsson rithöfundur lenti upp á kant við úkraínska herlögreglu í Odesa í gærkvöldi eftir að útivistartími var liðinn. Hann segir reglunum fylgt af mikill festu í borginni. |
2022 | 39 | Nokkuð maus hefur verið í flugsamgöngum síðustu vikur. Forstjóri Icelandair segir að ástandið geti varið út sumarið | Öngþveiti hefur myndast á flugvöllum víða um heim vegna mikils fjölda ferðamanna og verkfall SAS skapaði enn frekari vandræði fyrir norræna ferðalanga. Bogi Nils Bogason, forstjóri Icelandair, segir að það hafi tekist ágætlega að bregðast við ástandinu. Engu að síður býst hann við því að rekstur flugfélaga verði krefjandi á næstu mánuðum. Ný vandamál komi upp nánast daglega sem þurfi að bregðast við.
Icelandair fer fyrsta áætlunarflugið frá Stansted-flugvelli í London í dag. Ástandið hefur verið einna verst á Heathrow-flugvelli og hefur Icelandair verið skipað að fella niður flug þangað. Þá keypti félagið sæti í vél Play í síðustu viku vegna vandræða í flota félagsins. | Forstjóri Icelandair telur erfitt ástand í flugsamgöngum eiga eftir að vara út sumarið. Samkomulag náðist í gærkvöld í kjaradeilu flugmanna SAS, og er verkfalli þeirra þar með lokið. |
2022 | 39 | Óstjórn skýrir að endurbætur á grunnskólanum í Borgarbyggð fóru langt fram úr áætlun. Þetta segir íbúi í sveitarfélaginu sem í síðustu viku fékk afhent minnisblað um framkvæmdirnar eftir að úrskurðarnefnd hafði úrskurðað honum í vil. | Framkvæmdir við grunnskólann fóru ekki aðeins fram úr áætlun heldur rúmlega 100 prósent fram úr upphaflegu áætluninni.
Segir Guðsteinn Einarsson íbúi í Borgarbyggð og fyrrverandi kaupfélagstjóri í byggðarlaginu. Borgarbyggð neitaði honum um að fá afhent minnisblað verkfræðings sem hafði eftirlit með endurbótum á grunnskólanum i Borgarnesi. Hann átti að kvitta upp á alla reikninga tengda verkinu. Í minnisblaðinu kemur í ljós að svo var ekki því að margir reikningar voru bókaðir án þess að eftirlitsmaðurinn hefði vitneskju um þá og hann gat því ekki samþykkt þá. Og bara sú upphæð nemur tæpum 180 milljónum króna. Eftirlitsmaðurinn segir í niðurstöðu sinni að sumir reikninganna sem greitt var fyrir án samþykkis hafi ekki átt rétt á sér og að því hafi verið ofgreitt fyrir verkið.
Það bara staðfestir að það var óstjórn á verkefninu. Verkefnið var eins allsherjar hörmung fyrir bæjarbúa sem að þurfa náttúrulega að borga brúsann.
Kostnaðurinn við endurbæturnar nam um einum og hálfum milljarði króna en upphaflega var áætlað að hann næmi sjö til 800 milljónum segir Guðsteinn. Hann segir skilaboð kjósenda í kosningunum í vor hafi verið skýr því að þeir sem hafi verið við stjórnvölinn hafi misst meirihlutann og nú er Framsóknarflokkurinn með hreinan meirihluta í Borgarbyggð. | Íbúi í Borgarbyggð hafði betur gegn sveitarfélaginu þegar úrskurðarnefnd um upplýsingamál úrskurðaði honum í vil í máli sem snýst um nærri 180 milljóna króna framúrkeyrslu á endurbótum við grunnskólann. |
2022 | 39 | Ísland féll úr leik á Evrópumótinu í fótbolta í gær eftir 1-1 jafntefli gegn Frökkum. Liðið er það fyrsta sem tapar ekki leik á Evrópumóti og kemst ekki upp úr riðlinum. | Ísland gerði jafntefli við Belga, Ítali og Frakka en það dugði ekki til því Belgar unnu Ítali í gær sem tryggði þeim annað sæti D-riðils. Aðeins einu sinni áður hefur lið gert þrjú jafntefli í riðlakeppni Evrópumóts. Það var lið Portúgals sem gerði það á EM karla 2016. Liðið fór þá áfram og varð Evrópumeistari. Ísland er því fyrsta liðið sem situr eftir án þess að hafa tapað leik.
Ekki er leikið á Evrópumótinu í dag. Á morgun hefjast átta liða úrslit keppninnar. Þá mæta Englendingar Spánverjum klukkan 19. Eftir það er einn leikur á dag þar til á laugardag þegar Frakkar og Hollendingar mætast. Allir leikirnir hefjast klukkan 19. RÚV sýnir beint frá þeim öllum og EM stofan verður á sínum stað.
Heimsmethafinn Yulimar Rojas vann öruggan sigur í þrístökki kvenna á heimsmeistaramótinu í frjálsíþróttum í nótt. Hún stökk 15,47 metra og hjó nærri mótsmetinu. Katarbúinn Mutaz Essa Barshim vann í hástökki karla nokkuð örugglega. Hann felldi ekki hæð fyrr en hann var búinn að tryggja sér sigurinn með því að fara yfir 2,37 metra. Mikil spenna var í 1500 metra hlaupi kvenna. Faith Kipyegon frá Kenía varð heimsmeistari í annað sinn. Eþíópíukonan Gudaf Tsegay leiddi nánast allt hlaupið en þurfti á endanum að láta sér silfrið nægja.
Mótið fer fram í Oregon í Bandaríkjunum. Í nótt keppir Svínn Daniel Ståhl í kringukasti karla. Hann er lærisveinn Vésteins Hafsteinssonar og á titil að verja á mótinu. Þá er Norðmaðurinn Jakob Ingebrigtsen líklegur til afreka í 1500 metra hlaupi sem og landi hans Karsten Warholm í 400 metra grindarhlaupi. RÚV sýnir beint frá mótinu og hefst útsending á miðnætti. | Ísland féll úr leik á Evrópumótinu í fótbolta í gær eftir 1-1 jafntefli gegn Frökkum. Liðið er það fyrsta sem fellur úr leik eftir riðlakeppni Evrópumótsins án þess að tapa leik. |
2022 | 39 | Forsetar Rússlands og Tyrklands eru komnir til Teheran, höfuðborgar Írans, þar sem ætlunin er meðal annars að ræða hvernig liðka megi fyrir útflutningi á korni frá Úkraínu. Alþjóðastofnanir óttast hungursneyð náist ekki samkomulag um flutningana. | Vonir standa til þess að samkomulag náist um að liðka til fyrir útflutningi á hveiti og öðru kornmeti frá Úkraínu á fundi forseta Rússlands og Tyrklands í Teheran, höfuðborg Írans, í dag. Innrás Rússa í Úkraínu hefur hamlað flutningunum svo mjög að alþjóðastofnanir spá hungursneyð náist ekki samkomulag um þá.
Forsetarnir, Vladimír Pútín og Recep Tayyip Erdogan, komu til Teheran í gærkvöld. Þar ræða þeir í dag við Ali Khamenei erkiklerk og Ebrahim Raisi forseta um ástandið í Sýrlandi og fleiri efni. Athygli umheimsins beinist þó fyrst og fremst að viðræðum Pútíns og Erdogans um útflutning á kornmeti frá Úkraínu. Frá því að Rússar réðust inn í landið 24. febrúar hefur dregið mjög úr möguleikunum á að flytja korn til annarra landa. Úkraína er einn stærsti hveiti- og kornframleiðandi í heimi. Sameinuðu þjóðirnar og fleiri alþjóðastofnanir hafa ítrekað lýst því yfir á síðustu vikum að kornskorturinn skapi alvarleg vandamál, einkum í hinum fátækari löndum heimsins, þar sem hungursneyð blasi við verði málunum ekki komið í lag. Síðast í dag lýsti Josep Borrelll, utanríkismálastjóri Evrópusambandsins, því yfir að aflétta yrði hafnbanni í úkraínskum höfnum. Ella ætti fjöldi jarðarbúa á hættu að svelta í hel.
För Vladimírs Pútíns til Írans er fyrsta utanlandsferðin sem hann fer í út fyrir fyrrverandi lýðveldi Sovétríkjanna frá því að innrásin í Úkraínu hófst. Að sögn fréttaskýrenda er honum mikið í mun að efla tengslin við leiðtoga þeirra fáu ríkja sem hann er enn í góðum tengslum við eftir innrásina, svo sem Írans, Kína og Indlands. | Forsetar Rússlands og Tyrklands eru komnir til Teheran, höfuðborgar Írans, þar sem ætlunin er að ræða hvernig liðka megi fyrir útflutningi á korni frá Úkraínu. Alþjóðastofnanir óttast hungursneyð náist ekki samkomulag um flutningana. |
2022 | 39 | Hringvegurinn styttist um tólf kílómetra þegar nýr vegur þvert yfir Hornafjörð verður tekinn í gagnið. Skrifað var undir verksamning á dögunum. Verkefnið er fjármagnað af einkaaðilum sem hyggjast innheimta veggjald um veginn. | Tilboð voru opnuð um miðjan maí. Ístak hf. var lægstbjóðandi í verkið, með tilboð upp á rétt tæplega 6,3 milljarða króna. Verkefnið er umfangsmikið en lagður verður nýr 19 kílómetra langur vegur auk þess sem byggðar verða fjórar tvíbreiðar brýr. Vegagerðin og Ístak skrifuðu undir verksamninginn í lok síðustu viku. Hann er sá fyrsti á grundvelli laga um samvinnuverkefni. Verkefnið fer í einkafjármögnun og vegfarendur þurfa greiða veggjald. Magnús Valur Jóhannsson, er framkvæmdastjóri Mannvirkjasviðs Vegagerðarinnar.
Þetta verður náttúrlega mjög mikil breyting, þetta er styrring á núverandi þjóðvegi um 12 kílómetra og á gamla veginum sem að hluta til barn síns tíma, orðinn gamall, þar eru allavegana þrjár einbreiðar brýr sem að þessi nýi vegur leysir af hólmi.
-Gjaldtakan, hvernig reikarðu með að þetta fari fram og hvað mun kosta að keyra þennan veg?
Við getum sagt sem svo að svona meðal gjaldið verið á rólinu 1200 krónur að keyra þessa leið. Gjaldtakan verður ekki svo einföld, það verður mun dýrarar auðvitað fyrir stóra bíla. Síðan verður boðið upp á einhver aflsáttarkjör en þetta hefur hins vegar ekki alveg verið útfært endanlega og er bara í vinnslu. | Vegagerðin og Ístak hafa skrifað undir verksamning um nýjan veg yfir Hornafjörð. Reiknað er með að veggjald um veginn verði að meðaltali um 1200 krónur. |
2022 | 39 | Tilkynning barst lögreglunni á Austurlandi í gær þess efnis að aurskriða hafi fallið við Fjarðarselsvirkjun á Seyðisfirði. Eigandi virkjunarinnar segir að aðeins hafi orðið óhapp við aðrennslisrör að virkjuninni. Talið var að aurskriða hafi fallið en svo var ekki. | Fram kom í tilkynningu lögreglunnar á Austurlandi um málið í gær að þetta væri í annað sinn sem aðrennslisrör brestur við virkjunina. Unnið er að viðgerðum og er markmiðið að fyrirbyggja að óhappið hendi í þriðja sinn. Aðspurður segir Guðmundur Ingi að mjög ólíklegt sé að til stórslyss kæmi ef svo færi. Engu að síður verði kapp lagt á að gera þarfar úrbætur. | null |
2022 | 39 | Það er ótrúlega hugmyndaríkt að ætla sér að hækka eftirlaunaaldur opinberra heilbrigðisstarfsmanna án samráðs við stéttarfélögin og verkalýðshreyfinguna. Þetta segir Drífa Snædal forseti Alþýðusambands Íslands. Henni lýst afar illa á hugmyndir heilbrigðisráðherra þess efnis. Þetta séu kvennastéttir sem ættu að fá að hætta fyrr að vinna. | Willum Þór Þórsson heilbrigðisráðherra kynnti í síðustu viku, í samráðsgátt stjórnvalda, áform um lagasetningu um að hækka hámarksaldur heilbrigðisstarfsmanna ríkisins í 75 ár. Ráðherra tekur fram að það eigi við þá starfsmenn sem vilji og geti unnið áfram og er meðal annars gert til að bregðast við miklum mönnunarvanda. Áformin falla í grýttan jarðveg hjúkrunarfræðinga og sjúkraliða sem segja þau örþrifaráð stjórnvalda til að bregðast við löngu þekktum mönnunarvanda. Framkvæmdastjóri heilsugæslu höfuðborgarsvæðisins fagnar hins vegar áformum um að hækka hámarksaldur heilbrigðisstarfsfólks ríkisins. Drífa Snædal er forseti ASÍ.
mér finnst það alveg ótrúlegt hugmyndarauki að það er alltaf verið að reyna að hækka starfsaldurinn án þess að vera í góðu samráði við stéttarfélögin og verkalýðshreyfinguna. Það er ekkert launungamál að það hjá heilbrigðisstarfsfólki eru mjög stórar kvennastéttir sem bera þungar byrðar í heilbrigðiskerfinu okkar, þetta eru þær kvennastéttir sem ættu þá frekar að fara fyrr á eftirlaun frekar en að vera að lengja í starfsaldri þannig að mér lýst bara afar illa á þetta. | Forseti ASÍ segir ótrúlegt að stjórnvöld ætli að hækka hámarksaldur heilbrigðisstarfsmanna ríkisins án samráðs við verkalýðshreyfinguna. Þetta séu kvennastéttir sem ættu að fá að hætta fyrr að vinna. Henni lýst afar illa á áformin. |
2022 | 39 | Samninganefndir skandinavíska flugfélagsins SAS, og flugmanna félagsins, hafa undirritað nýjan kjarasamning, eftir 15 daga verkfall. Samningamenn flugmanna fengu það í gegn að 450 flugmenn verða ráðnir til starfa hjá félaginu á ný, eftir að hafa verið sagt upp í faraldrinum. | Samninganefndirnar hafa setið maraþon fundi marga daga í röð, til þess að reyna að leysa úr deilum flugmanna og SAS.
Snemma í gærkvöld tilkynnti einn samningamanna SAS að samkomulag væri í höfn, en aðeins ætti eftir að klára nokkur smáatriði og undirrita svo samninginn formlega. Samskiptastjóri flugfélagsins áréttaði það við sænska ríkisútvarpið og sagði að málinu væri ekki lokið fyrr en samningar væru undirritaðir, og það væru þeir ekki.
Fréttamenn norrænu ríkismiðlana biðu því átekta fyrir utan fundarstað nefndanna í Stokkhólmi fram yfir miðnætti, þar sem Anko van der Werf, forstjóri SAS, tilkynnti þeim á öðrum tímanum í nótt að verkfallinu væri lokið og samningar undirritaðir. Hann sagðist fagna því að geta loks hafið eðlilega starfsemi á ný og sagði það miður hve margir farþegar hefðu fundið fyrir verkfallinu.
Í fréttatilkynningu frá flugmönnum félagsins segir þeir hafi náð mörgum mjög mikilvægum málum í gegn. Þar sé efst á blaði að þeim 450 flugmönnum sem sagt var upp störfum þegar heimsfaraldurinn skall á, hefur verið lofuð endurráðning. Einnig verði það mikil kjarabót að samningurinn gildi bæði fyrir aðalfyrirtækið SAS, sem og dótturfyrirtækin SAS connect og SAS link, en þar höfðu flugmenn verið ráðnir inn á lægri launum.
Þrátt fyrir að verkfallinu sé lokið, mun það líklega taka nokkra daga að koma starfsemi SAS í eðlilegt horf á ný, en 112 flugferðum sem áttu að fara fram í dag hafði þegar verið aflýst. | null |
2022 | 39 | Bæjarráð Akureyrar neitaði að veita píludeild Þórs jákvæða umsögn um vínveitingaleyfi í húsnæði deildarinnar. Framkvæmdastjóri Þórs segist með leyfisumsókninni hafa viljað hætta feluleik um áfengissölu á íþróttaviðburðum í bænum. | Akureyrarbær hefur í tvígang veitt jákvæða umsögn um vínveitingaleyfi í húsnæði tengdri íþróttastarfsemi, annars vegar í golfskála í Jaðri og hins vegar í Hlíðarfjalli.
Í rökstuðningi bæjarráðs segir að þar séu fullbúin eldhús og veitingasala en það eigi ekki við um píludeildina. Jafnframt benda þeir á að deildin geti sótt um tækifærisleyfi þegar við á. Hvert leyfi kostar um þrjátíu þúsund krónur.
Reimar Helgason, framkvæmdastjóri Þórs, segir synjun bæjarráðs hafa komið sér á óvart.
Það sem vakti fyrir okkur með þessari umsókn var að hætta þessum feluleik innan gæsalappa. Af því að það er selt hér á öllum meistaraflokksleikjum í bænum bjór án leyfa meira og minna.
Hann segir réttast að hafa frekar tilskilin leyfi og fara þá eftir þeim reglum sem í þeim felist.
Í píludeildinni eru þetta hópar sem eru að koma til okkar á kvöldin og um helgar að skemmta sér og það eru engin börn á svæðinu sko.
Hann segir það ákveðna hræðslu hjá bæjaryfirvöldum að taka þetta skref frekar en að umsóknin uppfylli ekki öll skilyrði. En þegar bæjarráð veitti jákvæða umsögn um vínveitingaleyfi í Hlíðarfjalli kom upp mikil gagnrýni.
Heimir Örn Árnason, forseti bæjarstjórnar, segir ekki harða mótstöðu vegna málsins hjá bænum.
En í þetta skiptið var ekki var ekki gefið leyfi en sko í framtíðinni, ég meina við þurfum bara að skoða þetta vel og vandlega, ég held að það hafi enginn viljað hoppa á þessa ákvörðun núna. | null |
2022 | 40 | Drífa Snædal forseti ASÍ segir ört hækkandi verðbólgu fyrst og fremst bitna á þeim sem minnst hafi og rýri þannig kjör almennings. Stjórnvöld verði að bregðast við gagnvart húsnæðismarkaði og matvöruverði. | Landsbankinn spáir níu komma tveggja prósenta verðbólgu í júlí og því að vísitala neysluverðs hækki um núll komma fimm prósentustig milli júní og júlí. Hagfræðideild bankans áætlar að verðbólga fari hæst í 9,5% í ágúst áður en hún lækkar aftur. Alþýðusamband Íslands hefur ályktað um aðgerðaleysi stjórnvalda og kallað eftir tafarlausum aðgerðum til að bregðast við hratt vaxandi verðbólgu. Drífa Snædal er forseti ASÍ.
Það er alveg ljóst að þetta rýrir kjör almennings og allar vörur verða dýrari við vitum að þetta er að mestu innflutt verðbólga út af stríði og óöld en við vitum líka hvað til okkar friðar heyrir hér á Íslandi og það eru húsnæðismálin það er svona grunnurinn að því að við erum hér með
Og síðan þurfa stjórnvöld að sjálfsögðu að fara inní nauðsynjarnar tryggjað það að fólk hafi efni á
ASÍ hefur eins og áður segir gagnrýnt stjórnvöld fyrir aðgerðaleysi í þessum efnum, og sú staða er að mati Drífu að mestu óbreytt.
þetta bitnar alltaf helst á þeim sem eru sem hafa minnst á milli handanna eyða mestu í þessar grunnnauðsynjar þurfa að sækja vinnu um langan veg af því fólk er að flýja hátt húsnæðisverð út í | Landsbankinn spáir níu komma tveggja prósenta verðbólgu í júlí. Hratt vaxandi verðbólga bitnar mest á þeim sem minnst hafa og rýrir almennt kjör almennings segir forseti ASÍ. Hún kallar eftir aðgerðum stjórnvalda. gagnvart húsnæði og nauðsynjavörum. |
2022 | 40 | Börn eiga að geta lært á stafræn tæki án þess að gefa bandarískum stórfyrirtækjum persónuupplýsingar, segir sviðsstjóri hjá Persónuvernd. Samevrópsk úttekt á notkun Google-lausna í skólastarfi stendur nú yfir. Persónuvernd er með málið á sínu borði. | Um 80 aðilar á EES-svæðinu taka þátt í úttekt á notkun Google-lausna í skólastarfi, þar á meðal fimm íslensk sveitarfélög og Persónuvernd. Stefnt er að því að ljúka úttektinni í haust. Danska persónuverndarstofnunin hefur bannað Google-lausnir í dönskum skólum, meðal annars vegna flutnings persónuupplýsinga til Bandaríkjanna. Persónuvernd bannaði Seesaw-kennskukerfið hér á landi af sömu ástæðu síðasta vetur. Vigdís Eva Líndal, sviðstjóri hjá Persónuvernd, segir að það sé of snemmt að segja hvort Google-lausnir verði bannaðar í skólum hér á landi. | Persónuvernd og íslensk sveitarfélög taka þátt í samevrópskri úttekt á notkun Google-lausna í skólastarfi. Sviðstjóri hjá Persónuvernd segir að börn eigi að geta lært á stafræn tæki án þess að persónuupplýsingar þeirra lendi í röngum höndum. |
2022 | 40 | Framkvæmdastjóri Samtakanna '78 segir fordóma og hatur í garð hinsegin fólks vera að aukast hér á landi og færast upp á annað stig. Hann kallar eftir auknum fjárstuðningi til að stemma stigu við þessari þróun. | Daníel E. Arnarson framkvæmdastjóri Samtakanna '78 var á Morgunvaktinni á Rás 1 í morgun. Hann segir að hægt sé að flokka hatursorðræðu og -glæpi gegn hinsegin fólki í þrjá flokka. Lengi hafi staðan verið á fyrsta stigi hér á landi, þar sem hatur og hatursorðræða sé nokkuð leynt en reynt sé að grafa undan réttindabaráttu hinsegin fólks. Nú sé hatrið þó að færast yfir á næsta stig. Til að mynda sé orðið algengara að gelt sé að hinsegin fólki.
Það er þessi fasi tvö sem við myndum kalla að hatrið er meira, það er einhvernvegin áþreyfanlegra. Það liggur ekki bara einhvernvegin svona undir niðri heldur finnum við meira fyrir því. Svo er það þriðja stigið sem við erum að sjá kannski í Evrópu, Ungverjalandi eða Póllandi, ég tala nú ekki um Rússlandi eða fleiri stöðum. Þar sem þetta er samffélagslega viðurkennt
Daníel segir miður að hatursorðræða og -glæpir gegn hinsegin fólki séu ekki skráðir sérstaklega hjá lögreglunni og því skorti tölfræði. Hann segir tilfinninguna undanfarin tvö ár hafa verið að þetta sé að aukast. Hægt er að tilkynna hatur og ofbeldi á vef samtakanna.
Mikilvægt sé að vera vakandi fyrir þessari þróun og bregðast við henni. Samtökin hafi stækkað mikið á undanförnum árum og verkefnin séu ærin. Sambærileg samtök annars staðar á Norðurlöndum standi mun styrkari fótum fjárhagslega.
Við erum alltaf að reyna að grípa og reyna að redda peningum, nánast mánuð frá mánuði. | Ofbeldi og hatur í garð hinsegin fólks er að aukast á Íslandi, segir framkvæmdastjóri Samtakana 78. Hann kallar eftir auknum fjárstuðningi til að vinna gegn þessari þróun. |
2022 | 40 | Breska veðurstofan ráðleggur fólki að halda sig heima í dag og á morgun vegna mestu hitabylgju sem komið hefur á Bretlandseyjum til þessa. Tugum skóla hefur verið lokað vegna hitans. Nokkrum lestaferðum hefur verið aflýst. Gert er ráð fyrir samgöngutruflunum. | Bretum er ráðlagt að halda sig heima í dag og á morgun vegna mestu hitabylgju sem farið hefur yfir Bretlandseyjar til þessa. Veðurfræðingur með áratuga reynslu segist ekki hafa séð önnur eins spákort og fyrir daginn í dag og á morgun.
Um klukkan hálf eitt í dag að breskum tíma var hitinn komin í tæplega 35 stig í Charlwood í Essex. Gert er ráð fyrir að hann fari í 38 stig í Lundúnum í dag og verði enn meiri á morgun. Paul Davies, veðurfræðingur hjá bresku veðurstofunni, sagði í viðtali við Sky fréttastofuna í morgun að hugsanlega ætti hitinn eftir að ná 41 stigi áður en ástandið fer að lagast á miðvikudag. Hann sagðist hafa þriggja áratuga reynslu í faginu og aldrei séð önnur eins spákort og fyrir daginn í dag og á morgun.
Veðurstofan biður landsmenn að halda sig heima í dag og á morgun. Allir sem geta unnið heima ættu að gera það. Gripið hefur verið til margvíslegra ráðstafana til að lágmarka hættu sem fylgir hitabylgjunni, svo sem að loka skólum. Fólk má búast við að járnbrautarlestir aki á helmingi minni hraða en venjulega og í nokkrum tilfellum hefur ferðum verið aflýst.
Paul Davies segir að hitaspáin fyrir morgundaginn sé grimmúðleg og að hann og starfsfélagar hans hafi alvarlegar áhyggjur af ástandinu.
Paul Davies bætir við að því miður sé útlit fyrir að hitabylgjur á borð við þá sem fer yfir Bretland þessa sólarhringana verði ekkert einsdæmi og að líkindum reglulegur viðburður um næstu aldamót. | Breska veðurstofan ráðleggur fólki að halda sig heima í dag og á morgun vegna mestu hitabylgju sem farið hefur yfir Bretlandseyjar til þessa. Tugum skóla hefur verið lokað vegna hitans og gert er ráð fyrir samgöngutruflunum. |
2022 | 40 | Mikil ringulreið hefur verið á flugvöllum víða í Evrópu í sumar. Á Heathrow í Lundúnum hafa aðeins 49 prósent flugvéla farið í loftið á réttum tíma. | Breskir fjölmiðlar segja stöðuna þunga, þá sérstaklega á Heathrow, raðir í öryggisleit séu ógurlega langar og miklar tafir á nær allri þjónustu.
Staðan er hefur þó verið enn verri á Zaventem flugvellinum í Brussel, en þar hefur 72 prósent allra flugferða sem áætlaðar voru í júlí, verið frestað. Miklar tafir hafa einnig verið á alþjóðaflugvöllum í Frankfurt, París og Lissabon þar sem um 60 prósent flugferða hefur verið frestað.
Tafirnar stafa á flestum stöðum af skorti á starfsfólki og víða hefur reynst erfitt að fá starfsfólk aftur til vinnu eftir heimsfaraldurinn. Verkföll setja þó stærsta strikið í reikninginn. Yfirstandandi verkfalla flugmanna SAS hefur haft veruleg áhrif í Evrópu og þá sérstaklega Skandinavíu, en ekki sér fyrir endann á því. Starfsmenn Easyjet og Ryanair á Spáni hafa verið í verkfalli síðan í júní. Flugmenn Ryanair í Frakklandi og Belgíu hafa tilkynnt að þeir ætli að leggja niður störf milli 23. og 24. júlí. | null |
2022 | 40 | Umsókn skipstjóra í Skagafirði um byggðakvóta var hafnað á þeirri forsendu að hann er ekki með lögheimili á Sauðárkróki. Byggðaráð Skagafjarðar undrast höfnunina og ætlar að skoða málið frekar. | Þorgrímur Ómar Tavsen sótti um byggðakvóta til Fiskistofu fyrir bát sinn í vor. Báturinn liggur við Sauðárkrókshöfn en Þorgrímur er búsettur á Ytri Húsabakka sem er mitt á milli Varmahlíðar og Sauðárkróks, í póstnúmeri 561 í Varmahlíð.
Í reglugerð um úthlutun byggðakvóta kemur fram að ákveðnum aflaheimildum sé ráðstafað til stuðnings byggðarlögum. Þorgrímur segir höfnunina þess vegna hafa komið mjög á óvart.
Og þá kom höfnun af því að fyrirtækið mitt væri ekki á Sauðárkróki. Þetta er sameiginlegt sveitarfélag. Ég vísaði til útskýringar á því hvað byggðafélag þýðir og það þýðir bara sameiginlegt atvinnusvæði.
Þorgrímur kærði höfnun Fiskistofu til Matvælaráðuneytisins sem staðfesti höfnunina og vísaði í að fyrirtækið er ekki skráð á Sauðárkróki. Í rökstuðningi ráðuneytisins segir að Varmahlíð sé sjálfstætt starfandi byggðalag og engum byggðakvóta úthlutað til þess.
Þetta er allt saman póstnúmerum háð en það stendur hvergi í lögum eða reglum að póstnúmer ráði einhverju í kringum þetta.
Bátur Þorgríms er skráður og gerður út frá Sauðárkróki og þar er aflanum landað.
Hvaða áhrif hefur þetta á þína útgerð? Bara mikla, vegna þess að ég ætlaði nú að reyna að lifa af þessari tryllu minni og þó ég fengi ekki nema bara einhver örfá tonn þá myndi muna það miklu, þá gæti ég veitt fram á haustið og þangað til ég fer á grásleppuna í vor.
Byggðaráð Skagafjarðar undrast höfnun Fiskistofu vegna skilgreiningar á póstnúmersvæðum Skagafjarðar og hyggst vísa málinu áfram til atvinnunefndar sveitarfélagsins. | Fiskistofa hafnaði umsókn skipstjóra um byggðakvóta á þeirri forsendu að hann er ekki með lögheimili á Sauðárkróki þaðan sem bátur hans er gerður út. Byggðaráð undrast niðurstöðuna. |
2022 | 40 | Ítrekuð skemmdarverk hafa verið unnin á stúdentagörðum Félagsstofnunar stúdenta við Suðurgötu í Reykjavík síðustu daga. Unnið er að uppsetningu myndavéla, að sögn þjónustustjóra, í von um að finna þann seka. | Umræða skapaðist um málið á Facebook-síðu íbúa Skerjagarða við Suðurgötu, þar sem myndir af óskapnaðinum voru birtar. Grjóti og ýmsu lauslegu hafði verið komið inn í þvottavél í sameign garðanna og sett í gang þannig að hún skemmdist. Þá var húsgögnum úr sameign komið fyrir í lyftu og hreinum þvotti úr þvottahúsinu hent um öll gólf.
Heiður Anna Helgadóttir, þjónustustjóri Félagsstofnunar stúdenta, segir nokkuð ljóst að skemmdarvargurinn búi á stúdentagörðunum. Enn er ekki vitað hver hann er.
Heiður Anna segir að unnið sé að uppsetningu myndavéla í húsinu í von um að hægt verði að góma hinn seka.
Heiður Anna segir að skemmdarverkin séu klárt brot á leigusamningi. Komi á daginn að viðkomandi sé íbúi á stúdentagörðunum varði það brottrekstri. Greiða verði fyrir það tjón sem orðið hefur á sameigninni. Ekki hefur enn komið til greina að gera lögreglu viðvart. | Skemmdarverk hafa ítrekað verið unnin á stúdentagörðum Félagsstofnunar stúdenta við Skerjagarða við Suðurgötu í Reykjavík undanfarna daga. Þjónustustjóri Félagsstofnunar stúdenta segir að unnið sé að uppsetningu myndavéla í von um að góma þann seka. |
2022 | 41 | Um helgina eru hátíðir haldnar víða um land. Á Norðurlandi virðist sólin ætla að gleðja gesti hátiðanna Húnavaka og Frjó. | Á Norðurlandi er mikið um að vera um helgina. Fjölskylduhátíðin Húnavaka er hafin - og listahátíðin Frjó á Siglufirði.
Listahátíðin Frjó er sex daga menningarveisla þar sem listamenn koma saman og kynna verk sín. Í ár er 10 ára starfi Alþýðuhússins á Siglufirði fagnað, í umsjón Aðalheiðar S. Eysteinsdóttur en hún stendur fyrir hátíðinni.
auðvitað erum við fyrst og fremst að fagna listinni og lífinu með svona hátiðum og gefa listamönnum tækifæri á að koma saman því samtalið og samvera listamanna og fjölskyldna þeirra er auðvitað kannski ekki síður mikilvægari þáttur í þessu öllu saman en listin sjálf.
Hún segir alla eiga að finna sér eitthvað við sitt hæfi, hvort sem það er upplestur, tónleikar, gjörningar eða myndlist. Þá skemmi veðrið á Siglufirði ekki fyrir en þar er sól og blíða. Og það sést til sólar víðar í dag, til dæmis á Blönduósi þar sem Húnavaka er hafin. Kristín Ingibjörg Lárusdóttir, skipuleggjandi hátíðarinnar, segir gaman að sjá bæinn fyllast af kunnugum og ókunnugum andlitum.
það hefur veirð mikið um það að brottfluttir Blönduósingar eru að koma heim og yfirleitt eru öll hús full af gestum og já það er bara tilgangurinn að fólk komi og skemmti sér saman.
Bæjarhátíðir á borð við þessa hafi góð samfélagsleg áhrif - og hún segir að fólk sé sérstaklega spennt fyrir þessari fyrstu Húnavöku í nýju sameinuðu sveitarfélagi, Húnabyggð.
þannig að ég held að allir séu bara mjög peppaðir fyrir helginni í okkar nýja sveitarfélagi. | null |
2022 | 41 | Að minnsta kosti 349 börn hafa fallið í hernaðarátökum í Úkraínu frá því að rússneski herinn réðst á landið. Á sjöunda hundrað hafa særst. Öryggis- og samvinnustofnun Evrópu segir að Úkraínumenn séu beittir harðræði í landshlutum sem Rússar hafa lagt undir sig. | Ríkissaksóknari í Úkraínu segir að að minnsta kosti 349 börn hafi fallið í hernaðarátökum frá því að innrás Rússa í landið hófst í febrúar. Hundruð til viðbótar hafa særst. Yfir átta komma átta milljónir Úkraínumanna hafa flúið til annarra landa og milljónir til viðbótar flosnað upp af heimilum sínum.
Að sögn embættis ríkissaksóknara í Kænugarði er líklegt að enn fleiri börn hafi látið lífið í stríðinu en hægt hefur verið að afla upplýsinga um. Erfiðlega gangi að meta stöðuna á svæðum í landinu sem Rússar hafa lagt undir sig. Fram kemur að minnst 652 börn hafi særst, síðast þrjú þegar flugskeytum var skotið á borgina Vinnytsia. Ríkissaksóknari segir að börn hafi sér í lagi fengið að gjalda fyrir innrásina. Fjöldi þeirra sé á flótta, bæði innan lands og utan. Áætlað er að átta komma átta milljónir Úkraínumanna hafi flúið til útlanda frá því að innrásin hófst og um það bil sjö komma sjö milljónir séu flóttamenn innanlands.
Öryggis- og samvinnustofnun Evrópu segir í nýrri skýrslu að mörg dæmi séu um að Úkraínumenn sem búa á svæðum sem Rússar hafa lagt undir sig séu beittir harðræði. Þeir eru handteknir og yfirheyrðir og beittir niðurlægjandi aðferðum þegar leitað er á þeim að einhverju ólöglegu. Dæmi séu um að nokkrir hafi horfið sporlaust. Þá hafa Sameinuðu þjóðirnar upplýsingar um að hundruð almennra úkraínskra borgara og stjórnmálamanna hafi verið handteknir og sumir pyntaðir. Stjórnvöld í Kreml hafa engu svarað um þessar ásakanir. | Að minnsta kosti 349 börn hafa fallið í hernaðarátökum í Úkraínu frá því að rússneski herinn réðst á landið. Á sjöunda hundrað hafa særst. Öryggis- og samvinnustofnun Evrópu segir að Úkraínumenn séu beittir harðræði í landshlutum sem Rússar hafa lagt undir sig. |
2022 | 41 | Lögreglan á Jótlandi hefur til rannsóknar banaslys sem varð í Friheden skemmtigarðinum í Árósum í gær. Talsmaður samtaka skemmtigarða í landinu segir að öryggismál í görðunum séu í algerum forgangi. | Kristian Nordgaard, talsmaður samtaka skemmtigarða í Danmörku, sagði slysið í Friheden skemmtigarðinum í Árósum í gær vera harmleik, sem hefði ekki átt að geta gerst. Þá lést fjórtán ára stúlka og þrettán ára strákur slasaðist þegar rússíbani bilaði. Rússíbaninn, sem kallast Kóbran, er 25 metrar á hæð og getur náð allt að 70 kílómetra hraða. Þetta er í annað sinn sem slys verður í rússíbananum. Árið 2008 slösuðust tvö ungmenni alvarlega, hlutu beinbrot og heilahristing
Nordgard segir öryggi danskra skemmtigarða vera undir stöðugu eftirliti, þar séu í gildi strangar öryggisreglur sem starfsmenn þurfi að fylgja í hvívetna og að öryggi gesta sé í algerum forgangi. Verkferillinn er með þeim hætti að sérhæfæðum starfsmönnum skemmtigarða ber að kanna öryggismál á hverjum degi.
Friheden skemmtigarðurinn var rýmdur eftir slysið og er nú lokaður almenningi.
Lögreglan á Jótlandi hefur málið til rannsóknar og hefur beðið vitni að deila ekki myndum eða myndskeiðum af slysinu á samfélagsmiðlum. Lögregla hefur ekki viljað tjá sig, enn sem komið er, um hvort öryggi hafi verið ábótavant í Friheden skemmtigarðinum. Það sé hluti af rannsókn lögreglu, sem gæti tekið töluverðan tíma, að sögn lögreglustjóra sem ræddi við danska fréttamenn í gær. | null |
2022 | 41 | Áhrif slæmrar stöðu evrunnar hafa bæði jákvæð og neikvæð áhrif hérlendis. Í vikunni mældist gengi evru og bandaríkjadals jafnt í fyrsta sinn í 20 ár þ.e.a.s. gengi evru hefur í tvo áratugi verið sterkara en dollarinn. | Það eru sífellt meiri líkur á að það verði efnahagssamdráttur t.d. á evrusvæðinu. Við erum að sjá að hagtölur þar eru að súrna. Þýskaland eru ekki lengur með viðskiptaafgang heldur viðskiptahalla.
Segir Erna Björg Sverrisdóttir aðalhagfræðingur Arion banka. Ástæða þess að dollarinn hefur ekki veikst eins og evran er sú að kraftur er í bandarísku efnahagslífi, segir hún, og svo hefur bandaríski seðlabankinn hækkað vexti.
En á sama tíma að þá hefur Evrópski seðlabankinn ekki ennþá brugðist við vaxandi verðbólgu með afgerandi hætti. Það hafa ekki komið fram í rauninni neinar vaxtahækkanir þar og ekki útlit fyrir að þær byrji strax og ekki af nærri því sama krafti og í Bandaríkjunum.
Áhrifin eru töluverð á Íslandi bæði jákvæð og neikvæð. Krónan hefur styrkst gagnvart evrunni en veikst gagnvart bandaríkjadal. Það síðarnefnda er gott fyrir ferðaþjónustuna:
Af því að þriðjungur af okkar ferðamönnum eru bandarískir ferðamenn og Ísland er dýr áfangastaður. Þannig að það að krónan hefur veikst gagnvart Bandaríkjadal gerir það að verkum að það verður örlítið hagstæðara fyrir bandaríska ferðamenn að koma hingað heldur en áður. En auðvitað gildir þá öfugt fyrir evrópska ferðamenn af því að krónan hefur styrkst á móti evrunni.
Fyrir íslensk heimili er orðið hagstæðara en áður að flytja inn vörur frá evrusvæðinu, segir Erna Björg. Ekki liggja þó fyrir mælingar á því hvort verð á vörum keyptum í evrum hafi lækkað í verslunum. En þeir Íslendingar sem ferðast til Evrópu í sumar fá væntanlega meira fyrir peninginn. Sjávarútvegsfyrirtækin selja mikið til Evrópu og fá færri krónur fyrir afurðirnar. Það vegur upp á móti að þau flytja líka mikið af ferskum fiski á Bandaríkjamarkað. Erna Björg segir Ísland stand mjög vel núna:
Það er mjög margt sem styður við gengi krónunnar sem gjaldmiðils af því að við erum útflutningsdrifið hagkerfi. Það er gríðarlega mikill uppgangur núna í ferðaþjónustunni. Það er góður gangur í útflutningi sjávarafurða og sömuleiðis í útflutningi á álafurðum. Þannig að við erum að fá mikið af útflutningstekjum í kassann sem að styður við gengi krónunnar og ætti að styðja við gengi hennar núna fram á veginn. | null |
2022 | 41 | Slíta þurfti bæjarstjórnarfundi og boða til nýs fundar í Hveragerði í gær í fyrsta skipti í 16 ár, þar sem fundarboð barst einni mínútu of seint. Forseti bæjarstjórnar segir það oft vera kapphlaup við tímann að koma fundarboðinu út á réttum tíma. | Samkvæmt sveitarstjórnarlögum eiga fundarboð að berast sveitarstjórnarmönnum ekki síðar en tveimur sólarhringum fyrir fund. Halda átti bæjarstjórnarfund klukkan fimm í gær en þar sem fundarboðið barst klukkan 17:01, einni mínútu of seint, á þriðjudag, var fundurinn ólögmætur. Jóhanna Ýr Jóhannsdóttir, forseti bæjarstjórnar, segir hlutina stundum fara svona.
Ekki það að hefði náttúrulega verið bara gott kannski að fá þessa athugasemd bara strax frá Sjálfstæðisflokki. Ef hún hefði borist bara strax um leið og fundarboðið var komið þá hefði verið hægt að bregðast við og kannski bara breyta fundarboðinu í því að fundurinn yrði klukkan sex en ekki fimm.
Og þá hefðum við getað haldið okkar striki í gær.
Boðað hefur verið til nýs fundar sem verður á mánudag. Friðrik Sigurbjörnsson, sem situr í bæjarstjórn fyrir Sjálfstæðisflokkinn og er í minnihluta, gagnrýndi fundarboðið ólögmæta á Facebook í gær. Hann segir að til viðbótar við þessi óvönduðu vinnubrögð hafi tillögur meirihlutans í fundargáttinni ekki birst fyrr en seint og illa. Það sé ámælisvert og engar skýringar komið vegna þessa.
Áttu von á því að átökin í bæjarstjórnarsamstarfinu verði á þessum nótum á kjörtímabilinu? Sko nú get ég bara talað fyrir sjálfa mig og þann hug sem er í meirihlutanum. Það er mikill vilji til góðra verka, til samstarfs við alla á skrifstofum bæjarins, starfsmenn bæjarins, bæjarbúa og alla bæjarstjórn.
Ég er á þeirri skoðun og hef þá trú að ef maður sýnir virðingu og kurteisi og þvíumlíkt þá hafi maður meiri tækifæri til þess að hafa áhrif, við viljum öll hafa áhrif. | null |
2022 | 41 | Framkvæmdastjóra heilsugæslu höfuðborgarsvæðisins lýst vel á áform um að hækka hámarksaldur opinbers heilbrigðisstarfsfólks. Útlit er fyrir að fleiri heimilislæknar fari á eftirlaun en útskrifist næstu ár. | Heilbrigðisráðherra hefur kynnt áform um að hækka hámarksaldur opinberra heilbrigðisstarfsmanna í 75 ár. Óskar Reykdalsson, framkvæmdastjóri Heilsugæslu höfuðborgarsvæðisins, segist telja að einhverjir fagni því að geta starfað lengur. í gegnum hefðbundið ráðningasamband.
Við hjá heilsugæslunni höfum fagnað því þegar fólk sem er komið á aldur og hefur fulla starfsgetuáhuga sinn á því að vinna áfram þannig að við höfum ráðið fólk áfram nnað hvoirt í tímavinnusamningum eða hins vegar þá í verktkasamningum. En sumir af þessum sem hafa verið ráðnir hjá okkur hafa talað um það að réttindin séu eitthvað meiri með ráðningasamningum þannig að sjálfsagt munu einhverjir fagna því að hægt sé að vinna eftir hefðbundnum ráðningasamningum.
Óskar segir að það séu ekki mjög margir sem kjósi að vinna áfram eftir sjötugt, þó að það séu alltaf einhverjir. Hann á frekar von á að það aukist með breytingu á lögunum.
Það er auðvitað óvíst held ég en ég hef samt svona tilfinningu fyrir því að það gæti alveg verið meira um það að fólk bara þá ákveði meira svona hvenær það er tilbúið til að hætta.
Ekki er vanþörf á enda mannekla í heilsugæslunni töluverð. Mestur skortur er á læknum en Óskar segir útlit fyrir að töluvert fleiri læknar fari á eftirlaun en útskrifist næstu árin.
Ef við erum að útskrifa kannski 3-4 heimilislækna og 10-15 að fara á lífeyrir þá er það neikvæð staða vrðandi mönnun heimilislækna. | Útlit er fyrir að fleiri heimilislæknar fari á eftirlaun en útskrifist næstu ár. Framkvæmdastjóri heilsugæslu höfuðborgarsvæðisins fagnar áformum um að hækka eftirlaunaaldur heilbrigðisstarfsfólks. |
2022 | 41 | Þorsteinn Halldórsson, landsliðsþjálfari í fótbolta, telur líklegt að franska liðið geri nokkrar breytingar á sínu liði fyrir leikinn við Ísland á mánudag. Íslenska liðið tók lífinu með ró á æfingu dagsins. | Endurheimt var lykilorð dagsins hjá leikmönnum í dag. Þær sem mest spiluðu í jafnteflinu við Ítalíu í gær æfðu lítið og aðrar æfðu rólega. Þorsteinn segir enn á ný margt jákvætt hafa verið í leik íslenska liðsins í gær, en líka margt sem megi laga. Stór plús sé þó að íslenska liðið sé enn ósigrað.
Framundan er leikur gegn Frakklandi á mánudag. Frakkar eru þegar búnir að vinna riðilinn eftir tvo sigurleiki. Þorsteinn segir franska liðið alltaf spila svipaðan fótbolta, en búast megi við breytingum í uppstillingu liðsins. | null |
2022 | 42 | Skemmtiferðaskip leggur nú við Sauðárkrókshöfn en það er í fyrsta skipti sem skip af slíku tagi kemur þar við. Með þessu er verið að stuðlað að dreifa komu skemmtiferðaskipa um landið. | Skemmtiferðaskipið Hanseatic Nature lagðist að bryggju í Sauðárkrókshöfn rétt í þessu og er það í fyrsta skipti frá 1977 sem slíkt gerist. Heimamenn vona að koma skemmtiferðaskipa verði innspýting í ferðaþjónustu á svæðinu.
Skipakoman á sér langan aðdraganda sem rekja má aftur til ársins tvö þúsund og fimmtán, en kórónaveirufaraldurinn setti framkvæmdinni ákveðnar skorður. Heba Guðmundsdóttir, verkefnastjóri í atvinnu-, menningar- og kynningarmálum hjá sveitarfélaginu Skagafirði, segir skipakomur hafa í för með sér mikla möguleika fyrir byggðarlagið.
og við teljum þetta bara geta verið mjög flott fyrir ferðaþjónustuna í Skagafirði og ferðaþjónustuaðila í Skagafirði, lyftistöng til að fá hingað fleiri og laða hingað fleiri ferðamenn.
Mikilvægt sé að stuðla að því að dreifa komu skemmtiferðaskipa um landið.
það er orðið svolítið mikið af skipum sem eru að koma í höfn á sömu stöðunum á sama tíma sem er náttúrlega erfitt fyrir skipin líka að farþegarnir fái þá þjónustu sem þeir ætlast til þegar eru allt of margir farþegar í landi og okkur langar bara til að prufa að gá hvort þetta geti ekki gengið hér eins og annars staðar.
Hún segir mikla jákvæðni meðal bæjarbúa. Þeir hlakki til að sýna það sem bærinn hefur upp á að bjóða. | Skemmtiferðaskip lagðist að bryggju í Sauðárkrókshöfn í hádeginu, það er í fyrsta skipti í 45 ár sem skip af slíku tagi kemur þar við. Með þessu megi dreifa ferðamönnum víðar um landið. |
2022 | 42 | Ný íslensk rannsókn sýnir tengsl milli menntastigs og hættu á kransæðasjúkdómum. Fólk með minni menntun er líklegra til að fá hjartaáfall en fólk sem á lengri skólagöngu að baki, samkvæmt niðurstöðunum. | Í rannsókninni voru merki um hjarta og æðasjúkdóma skoðuð með því að ómskoða æðar og leita að æðaskellum.Thor Aspelund er prófessor í tölfræð og einn aðstandenda rannsóknarinnar.
Þær greinast verulega mikið meira hjá þeim sem eru með grunnmenntun miðað við háskólamenntun þannig að það er strax þessi munur, síðan er hópnum fylgt eftir og þá er líka bara á eftirfylgnitímanum aukning í raunverulegum áföllum, semsagt þar sem fóllk fær annað hvort heila- eða hjartaáfall.
Thor segir að það sé ekki endilega það sem kennt sé í skólum sem hafi áhrif, líklega hafi þetta meira að gera með félagslega stöðu en skólaganga ein og sér sé áhrifavaldur.
Það eru til rannsóknir erlendis frá þar sem hefur verið fylgst með hvernig breytingar í menntakerfinu þar sem bókstaflega menntun hefur verið gerð aðgengilegri, skylduskólagangan lengd. Þá kom alveg skýrt fram merki um að tíðni hjartasjúkdóma lækkar og sykursýki af tegund tvö. | Minna menntað fólk er líklegra til að fá hjartáfall en fólk sem á lengri skólagöngu að baki, samkvæmt nýrri íslenskri rannsókn. |
2022 | 42 | Forstjóri Síldarvinnslunnar segir að sér þyki sérstakt þegar sagt er að kaup fyrirtækisins á Vísi í Grindavík leiði til samþjöppunar aflaheimilda. Með kaupunum flytjist eignarhald á öflugri útgerð frá sex manna fjölskyldu yfir til fimmþúsund manna hlutafélags á markaði. Íslenskur sjávarútvegur þurfi á öflugum útgerðum að halda til að halda í við alþjóðlega samkeppni. | Forstjóri Síldarvinnslunnar telur ekki að kaup fyrirtækisins á Vísi í Grindavík leiði til samþjöppunar aflaheimilda, því eignarhald á kvóta Vísis færist frá fámennu fjölskyldufyrirtæki yfir til skráðs félags á hlutabréfamarkaði, með 5000 manna eigendahóp. Samherji er stærsti eigandi Síldarvinnslunnar.
Kaup Síldarvinnslunnar á Vísi í Grindavík hafa vakið umræðu enn á ný um samþjöppun eignarhalds í sjávarútvegi. Vísir hélt um 5,4 prósentUM af þorskkvóta síðasta fiskveiðiárs, en Síldarvinnslan, sem hefur sérhæft sig í veiðum á uppsjávarfiski eins og makríl, síld og loðnu, á um 2,7% þorskkvótans, og dótturfélagið Bergur-Huginn eitt og hálft prósent, samtals 9,6% af þorskkvótanum.
Samherji er stærsti hluthafi Síldarvinnslunnar, með tæpan þriðjungshlut, sem er tvöfalt meira en næststærsti eigandinn, Kjálkanes, sem er í eigu Björgólfs Jóhannssonar fyrrverandi forstjóra Samherja og fjölskyldu hans. Samherji og Síldarvinnslan eru þó ekki skráð sem tengdir aðilar hjá Fiskistofu, því fyrirtæki í sjávarútvegi þurfa að eiga að minnsta kosti helmingshlut hvert í öðru til að teljast tengdir aðilar. Það er mun þrengri skilgreining en á fjármálamarkaði. Þorsteinn Már Baldvinsson, forstjóri Samherja, er stjórnarformaður Síldarvinnslunnar.
Katrín Jakobsdóttir forsætisráðherra lýsti í vikunni yfir áhyggjum af samþjöppun í sjávarútvegi, og Sigurður Ingi Jóhannsson innviðaráðherra sagði á dögunum að það kallaði á breytta gjaldtöku af sjávarútveginum ef aflaheimildir söfnuðust á fárra hendur. Bjarni Benediktsson fjármálaráðherra telur hins vegar ekki ástæðu til að hafa áhyggjur, og Gunnþór Ingvason, forstjóri Síldarvinnslunnar, tekur í sama streng.
Mér finnst sérstakt að segja þegar 6 manna fjölskylda færir hluti sína í félagi í Grindavík yfir í 5000 manna hlutafélag á opnum markaði, að það sé samþjöppun, ég fæ það ekki til að ganga upp.
Engu að síður þýðir þetta að stærri hluti fiskveiðiheimildanna fer undir sömu samstæðu, og það er það sem margir eru að gagnrýna?
Síldarvinnslusamstæðan hefur verið að fjárfesta í sjávarútvegi síðustu ár og við höfum byggt okkur upp í aflaheimildum. Það liggur alveg fyrir að við erum með dótturfélög inni á okkar samstæðu og erum að styrkja bolfiskgrundvöll Síldarvinnslunnar hf. Við verðum komin með mjög breitt og öflugt íslenskt sjávarútvegsfyrirtæki þegar það er búið, þannig að ég held að það séu eingöngu tækifæri í því fyrir íslenskan sjávarútveg að hafa öflug félög. Við erum í alþjóðlegri samkeppni, við erum að keppa við fyrirtæki erlendis sem eru af allt annarri stærðargráðu en við. | Forstjóri Síldarvinnslunnar segir að sér þyki sérstakt þegar sagt er að kaup fyrirtækisins á Vísi í Grindavík leiði til samþjöppunar aflaheimilda. Með kaupunum flytjist eignarhald á öflugri útgerð frá sex manna fjölskyldu yfir til fimmþúsund manna hlutafélags á markaði. |
2022 | 42 | Verkfall flugmanna SAS kostar flugfélagið allt að sextán hundruð milljónir króna á dag. Nú á tíunda degi telur félagið að heildarkostnaður sé allt að sextán milljörðum króna. | Alls hefur þurft að aflýsa ríflega tvö þúsund og fimm hundruð flugferðum í verkfallinu sem nær til tvö hundruð og sjötíu þúsund farþega.
Fjárhagur SAS er afar veikur og var það einnig fyrir verkfallið. Félagið óskaði eftir því að verða tekið til gjaldþrotaskipta í Bandaríkjunum í júlí, daginn eftir að um þúsund flugmenn sögðu upp störfum. Þá segir framkvæmdastjóri félagsins að sparnaðaraðgerðir sem gripið var til í febrúar dugi ekki í ljósi verkfallsins.
SAS telur sig eiga nægan pening til að standa við skuldbindingar sínar til skemmri tíma en að verkfallið geti tæmt sjóðina nokkuð fljótt. Stjórn fyrirtækisins leitar nú logandi ljósi að fjárfestum til þess að tryggja reksturinn.
Um níu hundruð norskir, sænskir og danskir flugmenn lögðu niður störf í síðustu viku eftir að kjaraviðræður sigldu í strand. Þeir mótmæla launalækkunum sem fyrirtækið kom á til þess að reyna að lækka kostnað. Þá er líka gagnrýnd ákvörðun fyrirtækisins um að ráða þá flugmenn sem reknir voru í faraldrinum ekki aftur og þess krafist að þeir fái að snúa aftur. | Kostnaður við verkfall flugmanna SAS nemur allt að sextán milljörðum króna. Þetta sagði framkvæmdastjóri flugfélagsins á tíunda degi verkfalls. |
2022 | 42 | null | Íslenska kvennalandsliðið í fótbolta mætir Ítalíu í mikilvægum leik á EM í Englandi klukkan fjögur í dag. Eva Björk Benediktsdóttir íþróttamaður er á vellinum þar sem leikurinn fer fram, Eva hvernig er stemningin í Manchester borg?
....En ég ræddi við Dagný Brynjarsdóttur og Þorstein Halldórsson landsliðsþjálfara í gær, við skulum heyra hvað þau höfðu að segja um Ítalina.
1407 hadegiskomment sport
Eva aftur inn, minna á leikinn og kveðja. | Íslenska kvennalandsliðið í fótbolta mætir Ítalíu í mikilvægum leik á EM í Englandi klukkan fjögur í dag. |
2022 | 42 | Stjórnarkreppa er yfirvofandi á Ítalíu ef efri deild þingsins fellir yfirlýsingu um traust á ríkisstjórn landsins. Einn stjórnarflokkanna ætlar að ganga úr þingsal þegar atkvæði verða greidd um yfirlýsinguna. | Búist er við að Mario Draghi, forsætisráðherra Ítalíu, biðjist lausnar fyrir sig og ráðuneyti sitt ef yfirlýsing um traust á ríkisstjórninni verður felld í efri deild þingsins í dag. Stjórnarþingmenn Fimm stjörnu hreyfingarinnar hóta að ganga úr þingsal þegar atkvæði verða greidd um tillöguna.
Giuseppe Conte, leiðtogi hreyfingarinnar og fyrrverandi forsætisráðherra, tilkynnti þessa ákvörðun flokksins í gærkvöld. Ágreiningur hans og annarra stjórnarflokka snýst um tuttugu og þriggja milljarða evra stuðningspakka við fyrirtæki og almenna borgara sem eiga í fjárhagsörðugleikum. Í pakkanum felst heimild til þess að reisa sorpbrennslustöð í Rómarborg, sem Fimm stjörnu hreyfingin hefur lýst sig andvíga. Þrátt fyrir að hreyfingin hrökkvi úr skaftinu hefur stjórn Marios Draghis enn meirihluta á þingi. Draghi hefur hins vegar margoft lýst því yfir að án hennar segi stjórnin af sér.
Fimm stjörnu hreyfingin vann stórsigur í ítölsku þingkosningunum árið 2018 með þriðjung atkvæða. Þegar frá leið fór stuðningur við hana minnkandi. Samkvæmt nýjustu skoðanakönnunum mælist fylgið við hana ellefu prósent og jafnvel er talið að hún þurrkist út þegar kosið verður til þings á næsta ári, að óbreyttu. AFP fréttastofan hefur eftir stjórnmálafræðiprófessor að sú staða kunni að vera rótin að andstöðu Fimm stjörnu hreyfingarinnar. Hún þurfi að komast í fréttirnar og sýna að hún hafi sjálfstæðar skoðanir í umdeildum málum, þótt hún sé einn af stjórnarflokkunum. | Stjórnarkreppa er yfirvofandi á Ítalíu ef efri deild þingsins fellir yfirlýsingu um traust á ríkisstjórn landsins. Þingmenn eins stjórnarflokkanna ætla að ganga úr þingsal þegar atkvæði verða greidd um yfirlýsinguna. |
2022 | 43 | Verðbólga fer yfir níu prósent í júlí ef verðbólguspár Landsbankans og Íslandsbanka verða að veruleika. Forstöðumaður hagfræðideildar Landsbankans reiknar með að verðbólga aukist í júlí og ágúst en hjaðni svo með haustinu. | Hagræðideild Landsbankans spáir því að vísitala neysluverðs hækki um hálft prósentustig milli júní og júlí. Greining Íslandsbanka spáir því svo að vísitalan hækki aðeins meira, um 0,6 prósentustig milli mánaða. Verði spár bankanna að veruleika mælist verðbólga 9,2 eða 9,3 prósent í júlí og hefur þá ekki mælst meiri í tæplega þrettán ár. Samkvæmt nýjustu mælingu er verðbólga 8,8 prósent, sem er langt yfir tveggja komma fimm prósenta verðbólgumarkmiði Seðlabanka Íslands.
Una Jónsdóttir, forstöðumaður hagfræðideildar Landsbankans, segir að útsölur á fötum og skóm komi í veg fyrir enn meiri hækkun á vísitölu neysluverðs í júlí.
En hins vegar er mikill undirliggjandi verðbólguþrýstingur. Húsnæðisverð hefur hækkað talsvert og þó að það séu einhver teikn á lofti um að það fari eitthvað að róast þar, þá gerum við ekki ráð fyrir að það komi endilega fram í mælingum strax. Þannig að það má segja að við gerum ráð fyrir talsverðri verðbólgu núna og aftur í ágúst. En svo vonandi fer verðbólgan smám saman að hjaðna.
Una segir framtíðarþróun verðbólgu byggjast mest á þróun fasteignamarkaðarins, þar sem hann hafi verið stór þáttur í síaukinni verðbólgu.
En við gerum ráð fyrir því að það fari eitthvað að róast. Það eru ákveðin teikn á lofti um að sölutími sé aðeins farinn að lengjast og það sé minna um að íbúðir séu að seljast yfir ásettu verði, fleiri íbúðir til sölu og þess háttar. Þá er það að líkindum þessar aðgerðir Seðlabankans, hækkun á stýrivöxtum og fleira, sem að veldur því að eftirspurnin sé kannski eitthvað aðeins að dragast saman á fasteignamarkaði. | null |
2022 | 43 | Fleiri en þúsund Danir hafa sótt um bætur frá hinu opinbera vegna líkamlegs tjóns sem þeir telja að sé af völdum bólusetningar við kórónuveirunni. Nær helmingi umsókna hefur verið hafnað en lítill hluti samþykktur. | Berlingske greinir frá þessu en stofnun sem sér um kvartanirnar hefur afgreitt um helming þeirra. Alls hafa ellefu hundruð þrjátíu og átta sótt um bætur. Þar af hefur stofnunin samþykkt kröfur þrjátíu og tveggja en hafnað um fimm hundruð.
Danska ríkisútvarpið hefur eftir Karen-Inger Bast, framkvæmdastjóra stofnunarinnar, að sanna þurfi að tengsl séu á milli bólusetningar og þeirra líkamlegu kvilla sem hrjá umsækjendur. Það hafi alla jafna ekki tekist. Þá þurfi aukaverkanirnar að vera alvarlegar og sjaldæfar.
Að sögn Bast sækja um tíu til fimmtán um í hverri viku. Það hljómi eins og mikill fjöldi en hafa beri í huga hversu margir voru bólusettir á skömmum tíma gegn kórónuveirunni. Í því samhengi sé fjöldinn ekki svo mikill. Lágt hlutfall samþykktra umsókna sýnir að bóluefnin eru örugg, að sögn Bast. Vissulega veikist margir eftir bólusetningu en þau veikindi séu ekki endilega tengd sprautunni. Tíu af þeim sem fengu bætur glíma við lömun í andliti eftir bólusetninguna og sex fengu blóðtappa. | Ríflega þúsund Danir hafa sótt um bætur vegna aukaverkana af bólusetningu gegn kórónuveirunni. 32 umsóknir hafa verið samþykktar. |
2022 | 43 | Sporin hræða, segja stjórnarandstöðuþingmenn af Suðurnesjum um kaup Síldarvinnslunnar á Vísi í Grindavík. Þeir óttast að starfsemi Vísis og stór hluti af kvóta Suðurnesjamanna verði flutt af svæðinu. Þingmaður Sjálfstæðisflokksins kveðst ekki óttast um störf og kvóta Grindvíkinga. | Síldarvinnslan í Neskaupstað tilkynnti á sunnudagskvöld um að hún hefði keypt útgerðina Vísi í Grindavík. Kaupin eru háð samþykki Samkeppniseftirlitsins, en þau hafa vakið áhyggur af aukinni samþjöppun aflaheimilda. Svo kunna störf að vera í húfi. Guðbrandur Einarsson er þingmaður Viðreisnar og býr í Reykjanesbæ.
í ljósi þess að það hefur
Oddný Harðardóttir er þingmaður og fyrrverandi formaður Samfylkingarinnar og býr í Suðurnesjabæ, eða Garði.
Grindvíkingurinn Vilhjálmur Árnason, þingmaður Sjálfstæðisflokkins, kveðst hafa setið á spjalli við marga sveitunga sína eftir að tilkynnt var um kaupin. Hann kveðst ekki hafa áhyggjur af því að Vísir hverfi úr Grindavík. | Stjórnarandstöðuþingmenn af Suðurnesjum óttast að starfsemi Vísis og stór hluti af kvóta Suðurnesjamanna verði flutt af svæðinu. Þingmaður Sjálfstæðisflokksins óttast hvorki um störf né kvóta Grindvíkinga. |
2022 | 43 | Þrír menn hafa verið ákærðir í New York í Bandaríkjunum fyrir að hafa ólöglega haft undir höndum og áætlað sölu á um hundrað blaðsíðum af handskrifuðum textum hljómsveitarinnar Eagles. | Eitt af því sem mennirnir höfðu undir höndum var handskrifaður texti auk minnispunkta um frægasta lag sveitarinnar, Hotel California. Gögnin hafa verið metin á yfir milljón bandaríkjadali.
Mennirnir þrír, þeir Glenn Horowitz, Craig Inciardi og Edward Kosinski, eru sakaðir um að hafa vitað að textarnir væru stolnir. Þeir hafi logið að uppboðshöldurum, væntanlegum kaupendum og yfirvöldum um að þeir hafi fengið textana frá Don Henley, einum af stofnendum hljómsveitarinnar.
Hins vegar segir saksóknari hið rétta vera að rithöfundur, sem skrifað hafi um sögu hljómsveitarinnar, hafi stolið textunum á síðari hluta áttunda áratugarins. Hann hafi svo selt hinum ákærðu textana.
Mennirnir neita allir sök og lögmenn þeirra segjast ætla að berjast af hörku fyrir skjólstæðinga sína, sem sitji undir tilefnislausum ásökunum. | null |
2022 | 43 | Edda Sif Pind Aradóttir, framkvæmdastýra Carbfix, segir sextán milljarða króna styrk frá Evrópusambandinu til fyrirtækisins vera mikla viðurkenningu bæði fyrir fyrirtækið og nýsköpun á Íslandi. | Carbfix fær 16 milljarða króna styrk frá Evrópusambandinu til að byggja nýja hreinsistöð í Straumsvík. Edda Sif Pind Aradóttir, framkvæmdastýra fyrirtækisins, segir styrkinn mikla viðurkenningu.
Já þetta er stærsti styrkur okkur vitanlega sem að hefur komið úr samkeppnissjóðum til landsins. Þannig að þetta er auðvitað bara mikil viðukennig fyrir nýsköpunarstarf sem á sér stað hér á landi. Ísland hefur auðvitað verið leiðandi í að fanga og farga kotvíoxíði og steinnrenna því í bergi þannig að þetta bara styrkir okkur enn í þeirri stöðu.
Styrkurinn kemur úr Nýsköpunarsjóði Evrópusambandsins og er veittur til að byggja nýja móttöku- og förgunarmiðstöð í Straumsvík. Stöðin á að heita Coda Terminal eða Sódastöðin. Þangað er áætlað að flytja koltvísýring úr útblæstri frá iðnaði í Evrópu með skipum.
Við munum svo tæma þau hérna á hafnarbakkanum yfir í svona geymslutanka sem verða bara staðsettir við hafnarbakkann og síðan munu lagnir leiða koltvíoxíðið útí basalthraunið sem er hérna á svæðinu í kringum okkur og þar munum við leysa koltvíoxíðið upp í vatni, dæla því ofan í basaltið og það verður að steini í gegnum náttúruleg ferli.
Gert er ráð fyrir að styrkupphæðin sé ríflega þriðjungur af heildarkostnaði verkefnisins og að starfsemi geti hafist um mitt ár 2026. | 16 milljarða króna styrkur Evrópusambandsins til Carbfix er mikil viðurkenning fyrir íslenska nýsköpun, segir framkvæmdastýra fyrirtækisins. |
2022 | 43 | Og yfir í karlafótboltann hér heima. Arnar Gunnlaugsson, þjálfari Víkings, var ánægður með frammistöðu sinna manna þrátt fyrir að falla úr leik gegn Malmö í undankeppni Meistaradeildar Evrópu í gær. | Víkingur tapaði fyrri leik liðanna ytra 3-2 og þurfti því á sigri að halda á Víkingsvelli í gær. Leiknum lauk með 3-3 jafntefli og átti Víkingur möguleika á sigri.
1307 utv 1220 í transfer íþróttir að sekúndu 22
Sagði Arnar. Víkingur komst yfir í leiknum en lenti svo 3-1 undir er Malmö skoraði þrjú mörk á stundarfjórðungskafla í lok fyrri hálfleiks og upphafi þess síðari.
1307 utv 1220 í transfer íþróttir frá sekúndu 27
Liðið fer nú í aðra umferð undankeppni sambandsdeildar Evrópu og mætir þar liði frá Wales eða Norður-Írlandi. | Víkingur féll úr leik í undankeppni Meistaradeildar Evrópu í gær eftir viðureign við sænska stórliðið Malmö. |
2022 | 43 | Boðuð gjaldtaka í jarðgöngum á eftir að koma íbúum Fjarðabyggðar afskaplega illa, segir bæjarstjórinn. Hann segir veggjöld og skattlagningu eldsneytis vera tvísköttun og að gæta þurfi jafnræðis. | Sigurður Ingi Jóhannsson innviðaráðherra sagði í fréttum Stöðvar 2 í gærkvöld að gjald verði tekið í öllum göngum til að standa undir rekstri þeirra og að standa undir fjármögnun jarðganga. Jón Björn Hákonarson bæjarstjóri Fjarðabyggðar segir að tvenn jarðgöng muni tengja sveitarfélagið.
Íbúar þurfa að fara á milli hverfa til að sækja þjónustu, sækja vinnu, sækja menntun. Þá er þetta náttúrulega, hljómar þetta afskaplega illa fyrir okkur í þeirri mynd eins og þetta er birt núna. Og það er gríðarlega mikilvægt að innviðaráðherra og innviðaráðuneytið skoði það mjög vel hvað útfærslur þeir ætla í þessu frumvarpi.
Í fjármálaáætlun ríkisstjórnarinnar 2023 til 2027 segir að stofnað verði opinbert félag um jarðgangagerð. Bein framlög ríkisins nemi 25 millörðum krónum á fimmtán árum og að upphæðin eigi að standa undir helmingi framkvæmdakostnaðar. Hinn helmingurinn komi frá gjaldtöku af umferð í göngunum. Fjarðarheiðargöng verði fyrstu göngin samkvæmt jarðgangaáætluninni. Þau verða þrettán kílómetra löng og hljóðaði kostnaðurinn upp á 35 milljarða króna fyrir tveimur árum. Þá fyrir tveimur árum lá fyrir í samgönguáætlun að veggjöld ættu að fjármagna helming ganganna.
Jón Björn bendir á að vegakerfið sé þegar skattlagt með álagningu á eldsneyti:
Frumvarpið er ekki komið fram og ráðherra hefur sagt að það sé verið að vinna að því og síðan kemur það til umsagnar og annað slíkt. En það er alveg ljóst að fyrir fólk sem þarf að sækja atvinnu daglega og jafnvel að fara í gegnum tvenn jarðgöng að það ásamt svo annarri skattlagningu sem er í samgöngum að þá verður þetta orðin tvískattlagning. Og það getur ekki gengið hvort sem það er um Fjarðabyggð að ræða eða annars staðar á landinu. Þannig að við verðum að horfa á það kerfi sem er á bak við þessar samgönguframkvæmdir í heildi sinni. Þannig að það sé einhver svona við getum sagt jafnræði í því hvernig við þurfum að sækja okkur þjónustu aðra og hvað við greiðum fyrir. | Bæjarstjóri Fjarðabyggðar segir það hljóma afskaplega illa ef rukka á veggjöld í jarðgöngum. Íbúar á svæðinu þurfi daglega að fara um jarðgöng til að sækja þjónustu. |
2022 | 43 | Fyrirtækið Nordic Wasabi hefur keypt eignir af Byggðastofnun á Valgerðarstöðum í Fellum. Þar á meðal eru tvö stór iðnaðargróðurhús. Evrópureglur torvelda beinan útflutning á grænmeti beint til veitingastaða. | Byggðastofnun hafði verið með húsin á sölu í þónokkurn tíma eftir að gróðarstöðin Barri hætti þar skógarplöntuframleiðslu árið 2017.
Gróðurhúsin tvö eru samtals um 4100 fermetrar en Nordic Wasabi hefur leigt þau undir framleiðslu sína í þónokkurn tíma. Með í kaupunum eru einnig tvö önnur hús, samtals rúmir þúsund fermetrar. Fasteignamat allra húsanna er samtals yfir 160 milljónir en kaupverðið er ekki gefið upp.
Í húsunum eru ræktaðar wasabi-plöntur en úr stönglinum er unnið mauk sem notað er með sushi meðal annars og laufin hafa verið notuð til að bragðbæta bjór.
Ragnar Atli Tómasson er framkvæmdastjóri Nordic Wasabi.
Það hefur gengið ótrúlega vel að vera þarna með wasabi plönturnar og þær þrífast vel á Austurlandi þannig að þegar tækifæri gafst til þess þá vildum við bara endilega tryggja þessa aðstöðu til framtíðar.
Evrópureglur torvelda útflutninginn beint til veitingastaða í ákveðnum löndum. Ísland á ekki aðild að plöntuhluta ESB-reglna og því þarf grænmeti ræktað á Íslandi að fara í sérstaka skoðun og fá vottun hjá MAST. Fyrir vikið leggjast álögur á flutninginn við tollskoðun erlendis. Til að lækka þann kostnað þarf að senda í stærri sendingum í gegnum heildsala. En þrátt fyrir þetta gengur útflutningurinn vel. Norðurlöndin eru helsti markaðurinn.
Við höfum síðan verið með viðskiptavini í nónokkrum Evrópulöndum. Þýskaland, Portúgal, Frakkland og fleiri staði. Þeta er mest hágæðaveitingastaðir sem eru oft að gera eitthvað nýtt og spennandi út hráefninu. Djupsa þetta og búa til nýja rétti. Núna í síðustu viku þegar Mitchelin var að gefa stjörnu á Norðurlöndunum þá þá voru hátt í 20 staðir held ég sem eru að kaupa af okkur. Þannig að þetta er komið í fína dreifingu inn á þessa hágæðastaði. | null |
2022 | 43 | Forsætisráðherra Srí Lanka hefur skipað her og lögreglu landsins að grípa til hvaða ráða sem er til að halda stjórnarandstæðingum í skefjum. Neyðarástandi hefir verið lýst yfir og forsetinn er flúinn úr landi. | Her og lögregla á Srí Lanka hefur fengið frjálsar hendur við að bæla niður óeirðir sem urðu til þess að forseti landsins er flúinn til útlanda. Forsætisráðherrann hefur tekið við af honum til bráðabirgða. Hann segir að ekki komi til greina að láta fasista taka völdin.
Gota er þjófur, hrópuðu mótmælendur sem fóru í dag um götur Colombo, höfuðborgar Srí Lanka. Með því áttu þeir við Gotabaya Rajapaksa forseta, sem er flúinn úr landi og hefur fengið hæli í Maldívum. Ranil Wickremesinghe forsætisráðherra lýsti við það yfir neyðarástandi og gerði sjálfan sig að forseta til bráðabirgða. Hann hefur fyrirskipað útgöngubann í vesturhluta landsins, þar á meðal í höfuðborginni. Vígreifir stjórnarandstæðingar hafa það að engu. Wickremesinghe gaf her og lögreglu frjálsar hendur í dag við að halda aftur af stjórnarandstæðingum. Hann segir það ekki ganga að fasistar nái völdum.
Ókyrrð hefur farið sívaxandi á Srí Lanka síðustu mánuði. Efnahagsástandið er hið versta frá því að landið fékk sjálfstæði. Gjaldeyrisskortur ríkissjóðs veldur því að eldsneyti er af skornum skammti og skortur á innfluttum matvælum og lyfjum. Verðbólga veldur því síðan að fjöldi fólks á ekki lengur til hnífs og skeiðar og verður að reiða sig á aðstoð hjálparstofnana. Stjórnvöld kenna ytri aðstæðum um efnahagshrunið, svo sem covidfaraldrinum. Að mati hagfræðinga er rótina að finna í efnahagsóstjórn og rótgróinni spillingu á æðstu stöðum. | Forsætisráðherra Srí Lanka hefur skipað her og lögreglu landsins að grípa til allra tiltækra ráða til að halda stjórnarandstæðingum í skefjum. Neyðarástandi hefir verið lýst yfir og forsetinn er flúinn úr landi. |
2022 | 44 | Formaður skóla- og frístundasviðs Reykjavíkurborgar segir að ekki verði hægt að tryggja öllum börnum 12 mánaða og eldri leikskólapláss í haust en bindur vonir við veturinn. Foreldrar gætu því þurft að huga að öðrum leiðum líkt og að skerða starfshlutfall sitt á meðan unnið sé að lausn á leikskólavanda Reykjavíkurborgar. | Að minnsta kosti 200 leikskólapláss vantar í borginni. Kristín Tómasdóttir, fjögurra barna móðir í Reykjavík, segir í Morgunblaðinu í dag að þrátt f yrir ítrekaðar umsóknir um leikskólapláss fyrir átján mánaða dóttur sína komi hún að lokuðum dyrum alls staðar. Hún sendi öllum borgarfulltrúum bréf í vikunni þar sem hún segist ekki sjá annað í stöðunni en að þurfa að minnka við sig starfshlutfall og þá greiða minna útsvar til borgarinnar. Um leið og það taki gildi muni hún mæta á pallana í Ráðhúsinu með barnavagninn með sér - og hvetur aðra foreldra í svipaðri stöðu að gera hið sama.
Árelía Eydís Guðmundsdóttir, borgarfulltrúi Framsóknarflokks og formaður skóla- og frístundasviðs, segist skilja gremju foreldra.
Þetta er gríðarlega erfitt fyrir foreldra að vera í þessari óvissu, setur þeirra lif á hliðina og svo ég tali ekki um líf og hagsmuni þeirra barna sem við bíðum eftir að bjóða inn í leikskólana.
Hún segir að verið sé að reyna að leysa úr þessum hnút með stýrihópnum Brúum bilið, þar sem verið sé að byggja og opna nýja leikskóla. Hins vegar hafi til dæmis heimsfaraldurinn gert stöðuna snúnari.
Og svo höfum við verið að taka við fleiri börnum heldur en við áttum von á inn í Reykjavíkurkerfið, sem eru meðal annars flóttamenn frá Úkraínu. Auðvitað er gert ráð fyrir að það komi inn börn af erlendu bergi brotnu en það kom stærri hópur og það þarf að bregðast hratt við.
Mygluvandamál hafi sömuleiðis reynst erfið og því sé fyrirséð að ekki verði hægt að tryggja öllum börnum pláss í haust. Veturinn líti betur út en aðspurð segir hún huganlegt að einhverjir foreldrar þurfi að huga að öðrum lausnum á borð við skert starfshlutfall.
Núna erum við öll að fara í sumarfrí, þessi mánuður mun ekki skýra neitt, en við gerum ráð fyrir að fá skýrari stöðu í ágúst. OG síðan þurfum við að vina, getum ekki lofað neinu, helsta loforðið sem ég get sett út með hliðsjón af skiulaginu núna r að það veri á þessum vetri, en við erum með skýrari mn geri ég fastlega ráð fyrir nðuna síðsumars. | Foreldrar gætu þurft að huga að skertu starfshlutfalli í haust þar sem ekki verður hægt að tryggja öllum börnum pláss á leikskóla. Fjögurra barna móðir hvetur fólk til að mæta með barnavagna í Ráðhúsið. |
2022 | 44 | Hækkun fasteignamats á næsta ári skilar sveitarfélögunum samtals 7,6 milljörðum króna hærri upphæð en þau ella hefðu fengið. Viðskiptaráð hefur sett upp fasteignagjaldareiknivél á vefsíðu sína. Þar er hægt að sjá um hve mikið, hvert og eitt sveitarfélag þarf að lækka álagningarprósentu sína, til þess að auka ekki byrðar eigenda íbúðar- og atvinnuhúsnæðis. Svanhildur Hólm framkvæmdastjóri Viðskiptaráðs. | Og á þessum tímum þar sem við erum til dæmis að horfa upp á mikla verðbólgu og verðhækkanir að þá er mjög mikilvægt að sveitarfélögin taki þetta til sín, leggi sitt af mörkum og lækki þessi álagningarhlutföll. En það eru fæst sveitarfélög sem hafa viljað staðfesta það? Já, þau, reyndin hefur kannski verið sú vegna þess að þetta er auðvitað ekki í fyrsta sinn sem við sjáum, kannski ekki svona mikla hækkun, en við sjáum mikla hækkun á fasteignamati. Þetta gerist auðvitað í byrjun júní og sveitarfélögin, ég held að þau kannski voni það, að þegar kemur fram í desember þegar þarf að fara að afgreiða fjárhagsáætlun og svona að þá séu allir búnir að gleyma þessu. Svo kemur bara nýtt ár og þetta er orðinn orðinn hlutur. En við erum að reyna að halda þessari umræðu vakandi og lifandi og skorum á sveitarfélög að lækka þessi álagningarhlutföll. Og reiknivélin okkar hún gengur ekki einu sinni út frá því að þau séu með raunverulegar skattalækkanir heldur einungis að þau haldi í horfinu vegna þess að það er líka gert ráð fyrir því að það sé einhvers konar verðlagshækkun á þessu eins og öðru en ekki meira en það. Okkur finnst þetta bara vera eðlileg krafa á sveitarfélögin í landinu. | null |
2022 | 44 | Stjórn Twitter ákvað í gærkvöldi að höfða mál gegn auðjöfrinum Elon Musk til þess að þvinga hann til þess að standa við samning sem hann gerði um kaup á fyrirtækinu. Musk sagðist ætla að falla frá kaupsamningnum í gær vegna meintra vanefnda stjórnar Twitter. | Musk náði í vor samkomulagi um að kaupa Twitter, sem heldur úti samnefndum samskiptamiðli, á 44 milljarða bandaríkjadala. Í bréfi sem lögmaður Musks sendi lögfræðingum Twitter í gær segir að fyrirtækið hafi brotið ítrekað gegn skilmálum kaupsamningsins. Meðal annars hafi Twitter afhent Musk rangar upplýsingar um fjölda falskra notendareikninga á miðlinum og hafi rekið tvo hátt setta starfsmenn án þess að bera það undir Musk, eins og kveðið er á um í samningnum.
Þá hafi stjórn Twitter ekki látið Musk þær upplýsingar í té, sem um var samið. Stjórn og lögmenn Twitter hafi ýmis hundsað beiðnir auðkýfingsins, hafnað þeim án fullnægjandi rökstuðnings eða gefið fyrirheit sem síðan var ekki staðið við.
Bret Taylor, stjórnarformaður Twitters, sagði stjórnina ætla að framfylgja samningnum og höfða mál gegn Musk til þess að þvinga hann til að standa við kaupin. Málið verður rekið í Delaware-ríki og þykir þeim lögspekingum sem Reuters ræddi við líklegt að Twitter hafi betur.
Musk telur að meintar rangar upplýsingar um falska notendur geti haft meiriháttar neikvæð áhrif á reksturinn. Einungis einu sinni í sögu Delaware hefur dómstóll fallist á að ákvæði um slík áhrif sé beitt til að falla frá kaupsamningi og sagði sérfræðingur við Reuters ólíklegt að dómari fallist á túlkun Musks í þessu tilfelli. Hins vegar sé líklegra að dómari sé sammála því að Twitter hafi ekki mátt reka starfsmenn án samráðs við Musk en að það brot sé öllu minna alvarlegt. | null |
2022 | 44 | Skáksýning um einvígi Fishers og Spasskys 1972 verður opnuð í Kötlusetri í Vík í Mýrdal eftir hádegi. Þá stendur Skákskóli Íslands líka fyrir hraðskákmóti þar í dag. | Tilurð sýningarinnar er skemmtileg. Þannig var að Spánverjinn Albert Canagueral kom til að vinna í fiski, eins og fleiri útlendingar á þeim árum, og vann í Hnífsdal. Hann var annars í blaðamennskunámi ytra. Svo veit hann ekki fyrri til en að spænskir fjölmiðlar hafa samband við hann vestur og biðja hann að fara í Laugardalshöllina í Reykjavík og senda fréttir og myndir til Spánar. Albert hefur haldið öllu þessu efni til haga þessi ár sem liðin eru og ákvað að setja upp sýningu í tilefni þess að hálf öld er liðin frá einvíginu.
Þetta er líka sýning um upplifunina og hvaða áhrif þetta hafði á okkur hér á Íslandi og umheiminn og athyglina sem þetta vakti og svona tilfinninguna sem þetta vekur svolítið hjá manni.
Segir Harpa Elín Haraldsdóttir forstöðumaður Kötluseturs. Guðmundur G. Þórarinsson sem var framkvæmdastjóri einvígisins fyrir Skáksambandið flytur ávarp við opnunina og Friðrik Ólafsson stórmeistari fjallar um upphaf skáklistarinnar.
Og svo ætlum við og það er virkilega skemmtilegt að halda fyrsta hraðskákmót Kötluseturs og Skákskóla Íslands. Helgi Ólafsson hefur verið að hjálpa okkur með það. Og við ætlum að hafa það hjá Skaftfellingi heillabátnum sem mun svona halda utan um skákmótið fyrir okkur. | Skáksýning tileinkuð einvígi aldarinnar fyrir fimmtíu árum verður opnuð í Vík í Mýrdal eftir hádegi. Spænskur höfundur sýningarinnar vann í fiski í Hnífsdal fyrir hálfri öld þegar spænskir fjölmiðlar fengu hann til að fylgjast með einvíginu. |
2022 | 44 | Fólk sem styður réttinn til þungnarrofs hefur boðað til mótmæla í Washington í dag eftir að hæstiréttur felldi úr gildi úrskurð sem tryggði réttinn til þungunarrofs á landsvísu í síðasta mánuði. Joe Biden, forseti Bandaríkjanna, undirritað í gær tilskipun sem er ætlað að vernda réttinn til þungunarrofs. | Að minnsta kosti tíu ríki í Bandaríkjunum hafa þegar sett lög sem banna þungunarrof, búist er við að fleiri bætist í þann hóp á næstu vikum. Í dag fara fram mótmæli í Washington þar sem búist er við fjölmenni. Mótmælendur ætla að ganga að Lafaeytte torgi við Hvíta húsið og krefjast þess að ríkisstjórn Joes Biden grípi til aðgerða til þess að vernda réttinn til þungunarrofs. Biden er einnig undir mikilli pressu innan Demókrataflokksins að bregðast harðar við. Í gær undirritaði hann tilskipun sem er ætlað að vernda réttinn til þungunarrofs og aðgengi að getnaðarvörnum.
I`m signing this important executive order. I`m asking the Justice Department, that much like they did in the civil rights era. to do something, do everything in their power to protect these women seeking to invoke their rights.
Biden segir þessa forsetatilskipun mikilvæga. Með henni ætlar hann að fela dómsmálaráðuneytinu að leita leiða til þess að vernda konur sem þurfa að fara í þungunarrof. Í henni felst meðal annars virkja teymi lögfræðinga sem eru tilbúnir að aðstoða fólk án endurgjalds lendi það í dómsmálum í ríkjum þar sem þungunarrof er bannað. Þá er lögð áhersla á að vernda friðhelgi einkalífs þeirra sem sækja slíka þjónustu eða leitast eftir því. Biden leggur áherslu á að eina leiðin til þess að binda í lög réttinn til þungunarrofs sé að kjósa þingmenn sem styðji þann rétt.
for God`s sake, there`s an election in November. Vote. Vote. Vote. Vote.
Í guðanna bænum mætið á kjörstað í nóvember, segir Biden. Þá verður kosið um öll 435 sætin í fulltrúadeild þingsins og 35 sæti af 100 í öldungadeildinni.
We need two additional pro-choice Senators and a pro-choice House to codify Roe as federal law. Your vote can make that a reality.
Biden segir að til þess að binda í lög réttinn til þungunarrofs, sem var stjórnarskrárbundinn allt þar til Hæstiréttur snéri við dómi í máli Roe gegn Wade fyrir tveimur vikum, þurfi fólk að nýta kosningaréttinn og tryggja að meirihluti þingmanna beggja deilda sé hlynntur þungunarrofi. | Búist er við fjölmenni á mótmælum sem fólk sem styður réttinn til þungunarrofs hefur boðað til í Washington í dag. Forseti Bandaríkjanna undirritaði í gær tilskipun sem er ætlað að vernda réttinn til þungunarrofs. |
2022 | 45 | Smábátasjómenn á Norðausturlandi eru ósáttir við að aflaheimildir til strandveiða séu langt komnar áður en verðmætur fiskur gengur inn á þeirra fiskveiðisvæði. Margir þeirra hafa flutt lögheimili sitt til að geta fiskað á hagstæðara veiðisvæði. | Frá tvöþúsund og átján hefur strandveiðum verið skipt niður á fjögur veiðihólf. Strandveiðitímabilið er frá maí og fram í ágúst eða þar til kvótinn er búinn. Aflaheimildir eru sameiginlegar en misgóð veiði er eftir landshlutum í hverjum mánuði.
Guðmundur Baldursson, smábátasjómaður á Kópaskeri, segist uggandi yfir að kvótinn sé langt kominn áður en strandveiðisjómenn á Norðausturlandi fara að sjá almennilegan fisk.
Fiskurinn er ekkert byrjaður að ganga hérna á grunnslóð hjá okkur, við treystum voðalega mikið á júlí og ágúst. Hjá flestöllum er mjög lítil veiði og lélegur fiskur í mái og júní en þetta byrjar svona að glæðast upp úr mánaðamótunum núna.
Ekki er leyfilegt að fara á milli svæða en góð veiði hefur verið á svæði A og B, sem er frá Faxaflóa að Norðausturlandi.
Við erum hérna enn þá að reyna að eltast við smáfisk á meðan þeir eru í stórum fisk fyrir sunnan. Þannig að þeir eru sáttir? Já þeir eru mjög sáttir, vilja ekkert breyta þessu.
Guðmundi sýnist að kvótinn verði uppurinn um miðjan júlí en best fiskast í ágúst á Norðausturlandi.
Ég er buínn að heyra af mörgum og ég er jafnvel einn af þeim sem ætla bara eins og margir forverar hafa gert núna. Þeir hafa bara flutt lögheimili sitt á Breiðafjörðinn eða einhvers staðar þar og róa bara þaðan í staðinn. Þá bara reynir maður að fá inni hjá vinum og kunningjum eða að sofa í bátnum. | Margir smábátasjómenn hafa flutt lögheimili sitt til að geta veitt á arðbærara veiðisvæði. Verðmætur fiskur gengur ekki á miðin á Norðausturlandi fyrr en langt er liðið á tímabilið. |
2022 | 45 | Hundrað ár eru síðan síðast rigndi meira fyrstu sex mánuði ársins í Reykjavík. Tíðarfar var annars nokkuð hagstætt í júní, vindur nálægt meðallagi og hlýtt fram eftir mánuðinum. | Óvenju kalt var síðustu vikuna í júní, sérstaklega á Norðurlandi þar sem hiti var vel undir meðallagi og frost mældist víða í byggð. Slíkur kuldi er ekki algengur á þessum tíma árs. Mánuðurinn var hlýjastur á Suðausturlandi, Austfjörðum og við suðurströndina. Hæstur mældist hitinn tuttugu og fjögur komma fjögur stig á Fljótsdalshéraði nítjánda júní en mestur kuldi fjögurra komma sex stiga frost á Þingvöllum þann fimmta. Kristín Björg Ólafsdóttir veðurfræðingur á Veðurstofu Íslands segir meðalhita hafi annars verið undir meðallagi.
Þegar við lítum til síðustu tíu ára þá er meðalhitinn undir meðallagi fyrir allan mánuðinn, nema á austfjörðum og suðausturlandi. En þegar lítum á lengri tíma, síðustu þrjátíu ár, þá er hann nú víðast hvar bara svona í meðallagi eða rétt yfir.
Af tíðarfari á öllum fyrri hluta ársins er það að segja að töluvert rigndi í Reykjavík. Aðeins einu sinni hefur mælst meiri úrkoma þar en nú, og það var árið 1921. Kristín telur þó að ástæðuna megi ekki endilega rekja til loftslagsbreytinga. Árið í fyrra hafi til að mynda verið yfir meðallagi þurrt.
Það hefur verið mjög úrkomusamt í Reykjavík alla mánuði ársins, það er úrkoman hefur verið vel yfir meðallagi alla mánuðina nema í maí reyndar. Og mars var alveg óvenju úrkomusamur. | Tíðin var nokkuð hagstæð á landinu í júní þrátt fyrir kuldakast í lok mánaðar. Ekki hefur rignt meira í Reykjavík á fyrri hluta ársins í hundrað ár. |
2022 | 45 | Losun gróðurhúsalofttegunda á Íslandi nálgast sama stig og fyrir faraldur, samkvæmt tölum Hagstofu Íslands. Framkvæmdastjóri Landverndar segir ekki hægt að takast á við loftslagsbreytingar nema ráðast að rótum vandans. | Losun gróðurhúsalofttegunda á Íslandi jókst um þrjú komma þrjú prósent í fyrra eftir að hafa minnkað verulega árin tvö þar á undan. Þetta kemur fram í Hagsjá Landsbankans sem kom út í morgun.
Heildarlosun hagkerfisins á síðasta ári var þó um fjórðungi minni en tvö þúsund og átján. Síðustu ár hafa fjórar greinar losað um og yfir áttatíu prósent af heildarlosun atvinnulífsins; landbúnaður, skógrækt og fiskveiðar; þá framleiðsla málma, svo flutningar á sjó og loks flutningar með flugi. Losun frá atvinnulífi á Íslandi dróst saman um 14 prósent 2019 og um 19 prósent 2020. Gjaldþrot WOW air og fækkun ferðamanna hafa áhrif 2019. Losun heimila minnkaði um fjögur prósent 2019 og 13 prósent 2020.
Auður Önnu Magnúsardóttir framkvæmdastjóri Landverndar segir heiminn hafa verið í kjörstöðu til breytinga eftir faraldurinn.
Heimsbyggðin bara dreif sig aftur í að fara í bissness as usual, fara aftur í sama ástand eins og var fyrir heimsfaraldurinn.
Og greip ekki það tækifæri sem við höfðum til þess að byggja upp aftur á umhverfisvænan hátt.
Losun gróðurhúsalofttegunda minnkaði um tæplega fimm prósent á heimsvísu árið 2020. Losunin náði þó aftur því stigi sem hún var á áður en kórónuveirufaraldurinn braust út í fyrra og jókst um sex komma fjögur prósent. Auður segir að heimsbyggðin verði að ráðast að rótum vandans, eigi eitthvað að breytast.
Þetta er vandi sem við höfum vitað af mjög lengi og við getum ekki tekist á við hann nema að ráðast að rótum vandans.
Sem er sjúkleg ásókn í auðlindir sem virðist vera óstöðvandi. | Losun gróðurhúsalofttegunda hér á landi nálgast sama stig og fyrir faraldur. Framkvæmdastjóri Landverndar segir að heimsbyggðin hafi drifið sig aftur í fyrra horf í stað þess að byggja heiminn upp á umhverfisvænan hátt. |
2022 | 45 | Fræðslunefnd sveitarfélagsins Skagafjarðar hefur lagt fram aðgerðapakka fyrir starfsfólk leikskóla vegna manneklu. Nýlega var byggt við leikskóla á Sauðárkróki en ekki er hægt að nýta húsnæðið þar sem starfsfólk vantar. | Talsverð vöntun er á starfsfólki í stærsta leikskóla sveitarfélagsins, og því hefur ekki verið hægt að innrita börn fyrir haustið að sögn Regínu Valdimarsdóttur, formanns fræðslunefndar Skagafjarðar.
Það er nú bara eins og flestir hafa tekið eftir hér á landi að það hefur náttúrulega verið vöntun á starfsfólki víða í atvinnulífinu. Það er nú 1,2% atvinnuleysi í Skagafirði þannig að við þurfum að fara í margvíslegar aðgerðir til að laða að nýtt starfsfólk og sérstaklega líka að viðhalda núverandi starfsfólki og reyna að gera leikskólann að eftirsóknarverðum vinnustað.
Settur hefur verið upp aðgerðarpakki í sex liðum sem samanstendur af fríðindum í starfi og bættum vinnuaðstæðum. Starfsmenn leikskóla fá fimmtíu prósent afslátt af leikskólagjöldum, undirbúningstími verður aukinn, meiri sveigjanleiki í ráðningum og meiri mannauðsráðgjöf og stuðningur inni á vinnustaðnum.
Þetta eru tillögur sem koma líka frá skólastjórnanda eftir samtal við starfsfólk. Við litum þannig á að með þessum aðgerðum þá séum við að mæta þeirri eftirspurn sem hefur komið frá þeim.
Regína segir að aðgerðirnar séu þær fyrstu af mörgum.
Núna erum við í rauninni bara með ónýtt rými þar sem það vantar starfsfólk. Ef við myndum fá inn starfsfólk þá hefur sveitarfélagið alla burði til að taka á móti börnum allt niður í 12 mánaða aldur. | null |
2022 | 45 | Rúmlega tvítugur maður er í haldi lögreglu í Highland Park, úthverfi Chicago-borgar í Bandaríkjunum, grunaður um að hafa myrt að minnsta kosti sex meðan á þjóðhátíðarskrúðgöngu stóð í gær. Þrjátíu særðust í árásinni, á aldrinum átta til áttatíu og fimm ára. | Sá handtekni er heimamaður og heitir Robert E. Crimo. Lögregla rannsakar enn þátt hans hans í árásinni. Skotmaðurinn kom sér fyrir á þaki nálægrar byggingar og skaut þaðan með öflugum riffli á göngufólk. J.B. Pritzker, ríkisstjóri Illinois, segir að engin orð geti lýst þeirri illsku sem liggi að baki slíku framferði. | Rúmlega tvítugur maður er í haldi lögreglu í Chicago í Bandaríkjunum, grunaður um að hafa myrt minnst sex í skotárás í gær. Þrjátíu særðust í árásinni. |
2022 | 45 | Formlegur undirbúningur að inngöngu Finnlands og Svíþjóðar í Atlantshafsbandalagið hófst í dag. Þau sóttu um aðild eftir innrás Rússa í Úkraínu. | Formlegur undirbúningur að inngöngu Finnlands og Svíþjóðar í Atlantshafsbandalagið hófst í dag þegar sendiherrar aðildarþjóðanna þrjátíu undirrituðu aðildarsamning ríkjanna í Brussel.
Svíþjóð og Finnland óskuðu eftir aðild að NATO eftir innrás Rússa í Úkraínu í fyrr á árinu. Öll aðildarríkin tóku umsókninni fagnandi nema Tyrkir. Erdogan, forseti þeirra, krafðist þess að ríkin afléttu banni við vopnasölu til Tyrklands og hættu að skjóta skjólshúsi yfir meinta hryðjuverkamenn. Ella beitti hann neitunarvaldi. Samkomulag náðist loks fyrir tæpri viku.
Jens Stoltenberg, framkvæmdastjóri NATO, greindi frá því í dag að formlegur undirbúningur að inngöngu landanna væri hafinn. Hann sagði þetta góðan dag í sögu Finnlands og Svíþjóðar og sömu leiðis NATO. Með þrjátíu og tvö ríki við borðið yrði bandalagið enn sterkara en áður og öryggi aðildarþjóðanna efldist. Ekki veitir af, sagði Stoltenberg, þar sem ástand öryggismála hefur ekki verið verra í marga áratugi.
Ann Linde og Pekka Haavisto, utanríkisráðherrar Svíþjóðar og Finnlands, voru viðstödd staðfestingu sendiherranna í dag. Bæði fögnuðu áfanganum, þökkuðu stuðninginn og kváðust vonast til að fá fulla aðild að bandalaginu sem fyrst. | Þetta er góður dagur fyrir Svía, Finna og Atlantshafsbandalagið, sagði framkvæmdastjóri bandalagsins þegar formlegur undirbúningur að inngöngu ríkjanna hófst í dag. Löndin sóttu um aðild eftir innrás Rússa í Úkraínu. |
2022 | 45 | Ríkislögreglustjóri segir að notkun skotvopna sé að aukast. Stöðugt endurmat fari fram á þeirri hættu sem stafa kunni af skotvopnum, og lögregla sé í nánu sambandi við yfirvöld í nágrannalöndunum. Nýtt eftirlitskerfi með skráðum vopnum er væntanlegt hérlendis. | Nýlegar fréttir af voðaverkum, þar sem skotvopnum er beitt, hafa vakið spurningar um hvernig þessum málum sé háttað hérlendis. Sigríður Björk Guðjónsdóttir ríkislögreglustjóri segir að stöðugt hættumat fari fram á vettvangi lögreglunnar.
Við sjáum það í útköllum sérsveitar að skotárásum er að fjölga eða notkun skotvopna, en það er hins vegar meiri aukning í notkun hnífa en skotvopna.
Nýtt skotvopnaeftirlit er á teikniborðinu sem gerir yfirvöldum kleift að fylgjast betur með stöðunni.
Við erum auðvitað mjög vakandi en auðvitað er hugur okkar hjá aðstandenum þessa fólks sem hefur látist. En ef við horfum bara á hættumatið almennt yfir Ísland, þá erum við í grunninn mjög örugg þjóð. Og við erum mjög lága áhættu fyrir hryðjuverk miðað við það sem gengur og gerist. En það eru þessir einstaklingar og möguleg voðaverk einstaklinga sem við höfum mestar áhyggjur af.
Lögreglan sé vel undir þetta búin enda hafi sérþjálfun farið fram á síðustu misserum. Fáliðuð lögregla hafi þó lengi verið viðvarandi vandamál.
Það sem hefur háð okkur mest í gegnum tíðina er hversu fá við erum og í langan tíma höfum við verið að óska eftir fleiri lögreglumönnum. Það er kannski mikilvægasta öryggisatriðið að við séum með sterkt og öflugt lið og núna er búið að veita fjármagni þannig að við erum að fjölga.
Yfir sjötíu þúsund skotvopn eru skráð hérlendis. Sigríður segir að flest séu í eigu veiðimanna og safnara, sem sumir eigi fleiri en eitt vopn. Ekki hafi komið fram mörg óskráð vopn í aðgerðum lögreglu, enn sem komið er.
Það er náttúrulega þannig að við erum með óvopnaða lögreglu á Íslandi og þess vegna er sérsveitin mikilvæg. En við megum samt ekki gleyma því að almennir lögreglumenn fara líka á vettvang og sérsveitin er að þjóna lögregluliðunum í landinu í þessum aðstæðum, þar sem þau eru kölluð til sem sérfræðingar. | null |
2022 | 45 | Þegar Íslandsmót karla í fótbolta er hálfnað er ÍBV eina liðið sem hefur ekki unnið leik. Fyrsti sigur Leiknis kom í gærkvöldi gegn ÍA sem hefur sömuleiðis aðeins unnið einn leik. Blikar hafa góða forystu á toppi deildarinnar. | Leiknir vann í gærkvöldi sinn fyrsta leik í úrvalsdeild karla í fótbolta á þessu sumri. Liðið bar sigurorð af ÍA í Breiðholti. Þrír leikir voru í deildinni í gærkvöldi.
Mark Mikkels Jakobsen skildi á milli Leiknis og ÍA í gærkvöldi. Það kom á 65. mínútu og tryggði Leikni fyrsta deildarsigurinn síðan 8. ágúst í fyrra. Skagamenn unnu Íslands- og bikarmeistara Víkings 3-0 í annarri umferð en hefur ekki tekist að krækja í sigur síðan þá. ÍBV er nú eina lið deildarinnar sem hefur ekki unnið leik og situr á botninum með fimm stig þegar mótið er hálfnað. Leiknismenn eru næstneðstir með sjö stig, stigi minna en Skagamenn sem eru í tíunda sæti.
Fyrir norðan tók KA á móti Val. Tryggvi Hrafn Haraldsson náði forystunni fyrir Val á 64. mínútu en fjórum mínútum síðar fékk Guðmundur Andri Tryggvason rautt spjald og Valsarar því manni færri það sem eftir lifði. Átta mínútum fyrir leikslok jafnaði Nökkvi Þeyr Þórisson metin og 1-1 niðurstaðan. Valur er í fjórða sæti og KA því fimmta.
Sömu úrslit urðu í Kaplakrika þar sem FH tók á móti Stjörnunni. Steven Lennon kom FH yfir í síðarii hálfleik en Adolf Daði Birgisson jafnaði seint í leiknum. Stjarnan er í þriðja sæti deildarinnar en FH því áttunda. Blikar eru á toppnum með níu stiga forskot á Víkinga sem eiga þó leik til góða. Fyrst mæta þeir hins vegar sænsku meisturunum í Malmö ytra í fyrstu umferð forkeppni Meistaradeildar Evrópu í dag. Þetta er fyrri leikur af tveimur og hann hefst klukkan fimm. Milos Milojevic fyrrverandi leikmaður og þjálfari Víkings er í dag þjálfari Malmö.
Keppni heldur áfram á Landsmóti hestamanna á Gaddstaðaflötum við Hellu í dag en í morgun hafa börn keppt í milliriðlum og eftir hádegi taka unglingar við. Í gær voru það þeir Ljósvaki frá Valstrýtu og Árni Björn Pálsson sem riðu sig á toppinn í B-flokki með 8,94 og Þráinn frá Flagbjarnarholti og Þórarinn Eymundsson í A-flokki með 8,85. Í kvöld fer svo fram forkeppni í tölti þar sem bestu töltarar landsins samkvæmt stöðulista mætast. | Þegar Íslandsmót karla í fótbolta er hálfnað er ÍBV eina liðið sem hefur ekki unnið leik. Leiknir vann fyrsta sigur sinn í gærkvöld, gegn ÍA sem hefur einnig aðeins unnið einn leik. Blikar hafa góða forystu á toppi deildarinnar. |
2022 | 45 | Phan Thi Kim Phúc, sem margir kannast við undir heitinu Napalm-stúlkan, aðstoðaði við að koma á þriðja hundrað flóttamönnum frá Úkraínu til Kanada. Hún segist fulltrúi eftirlifenda stríðsátaka sem kallar eftir friði. | Á búk flugvélarinnar var myndin heimsfræga, þar sem Phúc hljóp nakin og skaðbrennd í átt að ljósmyndaranum eftir eldsprengjuárás í Vietnam fyrir fimmtíu árum. Phúc flaug ásamt eiginmanni sínum Bui Huy Toan frá Toronto til Varsjár, höfuðborgar Póllands og þaðan fylgdu þau flóttafólkinu síðasta spölinn til Kanada.
Phúc fluttist til Kanada á tíunda áratug síðustu aldar og kom á laggirnar stofnun sem liðsinnir þeim börnum sem búa á stríðshrjáðum svæðum. Ljósmyndarinn Nick Ut var 21 árs þegar hann tók Pulitzer-verðlaunamyndina sem hefur orðið táknræn fyrir hrylling Víetnam-stríðsins.
Phúc segir Ut hafa bjargað lífi sínu enda kom hann henni strax undir læknishendur. Hún lá heilt ár á sjúkrahúsi en alla ævi hefur hún búið við líkamlegar þrautir og átt erfitt með hreyfingar. Phúc segist óska þess að allir geti lifað ástríku lífi, með von og fyrirgefningu að leiðarljósi.
Ef allir gerðu það þyrftum við ekki að þola stríð. Hún glímdi við sjálfsvígshugsanir í mörg ár eftir árásina enda var hún alltaf kvalin, andlega og líkamlega. Núna kveðst hún ekki lengur vera fórnarlamb stríðsátaka. Hún lifði af! Síðan hafu hún verið vinur, hjálparhella, móðir, amma og eftirlifandi sem kallar eftir friði í heiminum. | null |
2022 | 45 | Enginn slasaðist þegar eldur kviknaði í kísilverksmiðju Elkem á Grundartanga um tvöleytið í nótt. Allt tiltækt slökkvilið Akraness og Hvalfjarðarsveitar var kallað út. Forstjóri Elkem segir að stöðva þurfi einn ofn af þremur í viku meðan á viðgerð stendur. | Jens Heiðar Ragnarsson slökkviliðsstjóri segir í samtali við fréttastofu að mun betur hafi farið en á horfðist í fyrstu þar sem starfsmenn Elkem voru búnir að ráða niðurlögum eldsins að mestu.
Álfheiður Ágústsdóttir, forstjóri Elkem á Íslandi segir að starfsfólkið hafi náð að halda eldinum niðri með slökkvitækjum þangað til slökkviliðið mætti.
Rannsókn málsins er eiginlega ekki hafin. Það kveiknar eldur á jarðhæðinni. við vitum ekki ennþá hvað er að valda. hvot það var blossi frá framleiðslunni eða rafmagnsbruni. Það kviknar eldur undir svokölluðum töppunarpalli sem líklega hefur verið glussabruni eða rafmagnsbruni sem viðheldur honum svona.
Álfheiður segir að líklega hafi þetta verið óheppni. Stöðva þarf einn ofn af þremur á meðal viðgerð stendur.
við eigum eftir að meta tjónið betur. það sem við erum að horfa á núna er vonandi ekki meiri stopp tími en vika.
En þetta hlýtur að vera tekjutap?
auðvitað þetta er framleiðslutap upp á svona viku og svo eitthvað tjón í tengslum við viðgerðir. | Stöðva þarf einn ofn af þremur í járnblendiverksmiðju Elkem á Grundartanga eftir eldsvoða í nótt. |
2022 | 45 | Katrín Jakobsdóttir forsætisráðherra segir að það fyrirkomulag sem leysti kjararáð af hólmi sé til mikilla bóta þótt forystumenn verkalýðsfélaga hafi gagnrýnt það. Hún telur að óánægja með hækkun launa æðstu embættismanna ætti ekki að hafa áhrif á komandi kjaraviðræður. | null | Katrín Jakobsdóttir forsætisráðherra telur ekki að nýlegar launahækkanir æðstu embættismanna eigi að hafa áhrif á komandi kjaraviðræður þrátt fyrir gagnrýni forystumanna verkalýðsfélaga. |
2022 | 46 | Fjórða daginn í röð komu nokkur hundruð saman í gær og mótmæltu við ráðhús Akron-borgar í Ohio í Bandaríkjunum. Ástæða mótmælanna er sú að lögreglumenn skutu svartan mann til bana fyrir viku. | Myndband úr búkmyndavél lögreglumanns sýnir átta lögreglumenn skjóta tugum byssukúla að Jayland Walker, sem var hálfþrítugur. Hann var stöðvaður fyrir umferðarlagabrot og reyndi flýja af vettvangi.
Lögreglan birti upptökur af atvikinu í gær en Walker er sagður hafa skotið að lögreglumönnum áður en hann flúði. Lögreglumennirnir umkingdu hann á bílastæði og skutu allir á hann. Steve Mylett, lögreglustjóri í Akron, kveðst ekki vita nákvæmlega hve margar kúlur hæfðu Walker en að skýrsla réttarmeinafræðings sýni sextíu skotsár á líkama hans.
the M.E.'s (medical examiner's) report indicates over 60 wounds to Mr. Walker's body.
Öllum lögreglumönnunum hefur verið gert að stíga til hliðar meðan rannsókn stendur yfir.Atvik á borð við þetta, sem þykja sýna ofbeldi lögreglu og kynþáttahatur, hafa vakið hörð viðbrögð og mótmæli í Bandaríkjunum undanfarin misseri og ár. Upptakan sem varð almenningi sýnileg í vikunni vakti mikla reiði almennings. Aðgerðirnar í Akron hafa að mestu verið friðsamlegar en í gær nálguðust nokkrir mótmælenda varðlínu lögreglumanna og hrópuðu að þeim. Yfirvöld í borginni lögðu öflugum farartækjum á borð við snjóruðningsbíla við lögreglustöðina af ótta við að upp úr syði. | null |
2022 | 46 | Ákæruvaldið í Danmörku krefst þess að tuttugu og tveggja ára karlmaður verði úrskurðaður í gæsluvarðhald, grunaður um að hafa skotið þrjá til bana í verslunarmiðstöð í Kaupmannahöfn í gær. Þrjátíu til viðbótar særðust í árásinni, þar af fjórir alvarlega. | Ákæruvaldið í Danmörku krefst gæsluvarðhalds yfir 22 ára Dana, sem er grunaður um að hafa skotið þrennt til bana og sært tugi til viðbótar í verslunarmiðstöð í Kaupmannahöfn í gær. Mette Frederiksen forsætisráðherra segir að þjóðin verði að standa saman á sorgarstundu sem þessari.
Þannig var ástandið inni í verslunarmiðstöðinni Field's á Amager síðdegis í gær þegar ungur maður hóf að skjóta á fólk að því er virðist af handahófi. Þrír létust, sautján ára danskur piltur, dönsk jafnaldra hans og 47 ára Rússi, búsettur í Danmörku. Að sögn Kaupmannahafnarlögreglunnar særðust þrjátíu, þar af tuttugu lítilsháttar. Tveir Danir og tveir Svíar særðust alvarlega. Einn er enn í lífshættu.
Meintur árásarmaður, 22 ára Dani, var handtekinn á staðnum. Hann kom fyrir dómara klukkan ellefu að íslenskum tíma. Manninum var birt ákæra; að hafa gerst sekur um morð og morðtilraun samkvæmt 237 grein dönsku hegningarlaganna. Hann kaus að sögn fréttamanna í réttarsalnum að taka ekki afstöðu til ákærunnar að sinni. Skömmu síðar var réttarhaldinu lokað með þeim orðum að fréttamenn fengju að koma aftur í réttarsalinn þegar dómari tæki afstöðu til kröfunnar um gæsluvarðhald.
Mette Frederiksen forsætisráðherra sagði á fundi með fréttamönnum í dag við Fields' miðstöðuna að á örskotsstundu hefði sorgin hellst yfir land og þjóð þegar fréttist af skotárásinni á Amager í gær. Gleði vegna upphafs Frakklandshjólreiðanna í Danmörku, Hróarskelduhátíðarinnar og fleiri spennandi viðburða hefði að engu orðið. Margir sagði hún að hefðu orðið fyrir áfalli við árásina, þar á meðal fjöldi barna. Í dag ætti þó þjóðin að standa saman um að halda utan um alla sem eiga um sárt að binda eftir árásina. | Ákæruvaldið í Danmörku krefst þess að tuttugu og tveggja ára karlmaður verði úrskurðaður í gæsluvarðhald, grunaður um að hafa skotið þrjá til bana í verslunarmiðstöð í Kaupmannahöfn í gær. Þrjátíu til viðbótar særðust í árásinni, þar af fjórir alvarlega. |
2022 | 46 | Jens Bjarnason, framkvæmdastjóri rekstrar hjá Icelandair, segir viðbúið að verkföllin hafi einhver áhrif á ferðalög. | Það gæti gert það. Talsvert af okkar farþegum flýgur áfram með SAS frá Kaupmannahöfn. Þetta er auðvitað eitthvað sem við fylgjumst með.
Náttúrulega mjög bagalegt þegar svona vofir yfir á háannatímum. En svona er þetta og við verðum þá bara að grípa til ráðstafana.
Icelandair hefur gert samning við portúgalska flugrekandann Euro Atlantic um leigu á Boeing 767-300 flugvél sem nýtt verður í millilandaflugi Icelandair næstu tvær vikur. Jens Bjarnason segir ástand á flugvöllum í Evrópu hafa kallað á fleiri flugvélar til taks þegar seinkun verður á öðrum vélum vegna ástandsins.
Eins og margir farþegar okkar hafa orðið varir við og hefur komið fram í fréttum þá eru miklar seinkanir og tafir á afgreiðslu flugvéla á flugvöllum, Sérstaklega í Evrópu en einhverju leyti í Ameríku líka. Þetta veldur því að það er mjög erfitt að halda uppi áætlun í leiðakerfinu. Og reka þennan tengibanka sem allt okkar leiðakerfi snýst um.
Þetta kallar hreinlega á fleiri vélar til að skipta inn á þegar aðrar vélar eru seinar.
Hann segir vandkvæði með aðföng í varahlutum eftir faraldurinn einnig hafa haft mikil áhrif. Mikil töf sé á afhendingu varahluta sem geri það að verkum að flugvélar bíði í lengri tíma eftir viðgerð. Þetta skapi mikið álag á kerfið.
Og hefur meðal annars valdið því að ein okkar flugvéla er enn að bíða eftir hlutum til að komast í rekstur eftir reglubundna skoðun.
Þannig að þetta eru svona megin ástæðurnar.
Hann segir flugfélagið vera að bregðast við fyrirfram, nú sé háannatími og álag mikið næstu vikur.
Vegna þess að við sjáum fram á gríðarlegt álag næstu daga og vikur. Þetta er háannatími. Bara svona til þess að lágmarka líkur á að það verði röskun á för okkar farþega,
þá teljum við rétt að leigja inn vél tímabundið. | Flugmenn hjá SAS lögðu niður störf í morgun. Allt að 250 flugferðum félagsins verður aflýst vegna verkfallsins. Viðbúið er að verkfallið hafi áhrif á ferðalög farþega Icelandair. |
2022 | 46 | Það er full ástæða til að hafa varann á gagnvart Rússum á Norðurslóðum segir fulltrúi Íslendinga á ársþingi Öryggis- og samvinnustofnunar Evrópu. Aðal umfjöllunarefni þingsins er stríð Rússa í Úkraínu. | Ársfundur þings Öryggis- og samvinnustofnunar Evrópu, ÖSE, fer fram í Birmingham á Englandi þessa dagana. Bryndís Haraldsdóttir, þingmaður Sjálfstæðisflokksins, er einn fulltrúa Alþingis á fundinum, hún fjallar þar sérstaklega um málefni norðurslóða og hefur lagt fram ályktun á þinginu tengda þeim. Ályktunin snýr fyrst og fremst að loftslagsmálum en ein afleiðinga hlýnunar á Norðurslóðum eru opnanir siglingaleiða. Bryndís segir mikilvægt að höfða til samstarfsþjóða í ÖSE að tryggja að friður haldist á norðurslóðum.
Það sem er áhyggjuefni fyrir okkur íslendinga búandi á þessu svæði er að rússar eru auðvitað nágrannar okkar og rússar er sú þjóð sem hefur verið að byggja markvisst upp herafla sinn á norðurslóðum á síðustu árum þannig að ég held að sé einmitt í ljósi þess að við sjáum að rússar bera enga virðingu fyrir alþjóðalögum að þá er full ástæða til þess að hafa varann á því sem þeir eru að gera á norðurslóðum.
Stríðið í Úkraínu er megin umfjöllunarefni þings ÖSE. Rússar og Hvítrússar ættu að eiga sæti á fundinum en fengu ekki vegabréfsáritun til Bretlands. Þeir hafa lýst mikilli óánægju með það og segja vettvanginn ekki hlutlægan. Fyrir þinginu liggja harðar ályktanir gegn stríðinu og brotum Rússa á alþjóðalögum. Ein þeirra gengur út á að meina ríkjum sem gerist uppvís að því að brjóta alþjóðalög þátttöku í samstarfinu, þannig sé möguleiki að Rússum gæti verið vísað úr starfinu. Bryndís segir nokkuð eindrægan stuðning við málstað Úkraínu ríkja á þinginu og að áhersla hafi verið lögð á að stríðinu ljúki á forsendum Úkraínu.
bara verið að íta boltanum áfram. | null |
2022 | 46 | Fóðurpramminn Muninn liggur enn á botni Reyðarfjarðar með hátt í 400 tonn af laxafóðri innanborðs. Pramminn sökk fyrir einu og hálfu ári og leggur Hafnarstjórn Fjarðabyggðar áherslu á að hann verði hífður af hafsbotni nú í sumar. | Fóðurprammi sem sökk í óveðri í Reyðarfirði í janúar í fyrra liggur enn á sjávarbotni. Hafnarstjórn Fjarðabyggðar þrýstir á að pramminn verði fjarlægður í sumar þegar færi gefst.
Fyrir um einu og hálfu ári gerð mikið ísingarveður á Austfjörðum og hlóðst ísing meðal annars á fóðurpramma fyrir laxeldi. Pramminn Muninn sem þjónaði eldiskvíum á Gripalda í Reyðarfirði sökk í óveðrinu og litlu munaði að eins færi fyrir öðrum pramma á svæðinu.
Fram kemur í skýrslu rannsóknarnefndar samgönguslysa að pramminn liggi á 42 metra dýpi, standi upp á endann með stýrishúsið niður og hangi í tveimur ankerum að aftan. 18 þúsund lítrum af díselolíu var dælt úr prammanum en í honum eru enn hátt í 400 tonn af fóðri og um 70 rúmmetrar af fæðubótarefni fyrir lax. Göt voru boruð á fóðursíló til að koma í veg fyrir gasmyndun.
Til stóð að hífa prammann síðasta sumar en Umhverfisstofnun samþykkti ósk Laxa fiskeldis um að fresta aðgerðum. Flakið liggur of nálægt akkerislínum eldiskvía og þá þarf að fjarlægja fóður úr prammanum til að létta flakið fyrir hífingu. Óráðlegt þótti að gera það með lifandi fisk í nágrenninu. Nú er hins vegar búið að slátra, ekkert eldi á svæðinu vegna veirusjúkdóms og því tækifæri til að losna við prammann.
Hafnarstjórn Fjarðabyggðar lagði á það áherslu á fundi sínum nýverið að TM sem er tryggingarfélag Laxa fiskeldis, færi í það við fyrsta tækifæri að fjarlægja flakið meðal annars til að fyrirbyggja mengun. Samkvæmt upplýsingum frá Hafnarstjóra Fjarðabyggðar stóð til að fara í verkið nú um mánaðamótin en því var frestað og er nú verið að setja saman nýja tímaáætlun. | Fóðurpramminn Muninn liggur enn á botni Reyðarfjarðar með hátt í 400 tonn af laxafóðri innanborðs. Pramminn sökk fyrir einu og hálfu ári. Hafnarstjórn Fjarðabyggðar leggur áherslu á að hann verði hífður af hafsbotni nú í sumar. |
2022 | 46 | Um níu hundruð danskir, sænskir og norskir flugmenn hjá flugfélaginu SAS leggja niður störf í dag eftir að samningaviðræður þeirra við flugfélagið fóru út um þúfur. | Allt að 250 flugferðumSASverður aflýst meðan á verkfallinu stendur. Að sögn sænsku fréttastofunnar má ætla að allt að 45 þúsund farþegar ferðist með flugfélaginu á degi hverjum. Forstjóri SAS, Anko van der Werff, segir að þetta sé sjötta verkfallið á tólf árum hjá flugmönnum félagsins.
We are talking about the strike culture. This is the sixth time that the pilots are going on strike in 12 years.
Deilur SAS og flugmanna félagsins snúast um að flugmönnum mislíkar að félagið ráði inn nýja flugmenn á lægri launum til dótturfélaga fyrirtækisins. Verkfallið nær aðeins til ferða hins svokallaða gamlaSAS eðaSASScandinavia. Það nær ekki til dótturfélaga fyrirtækisins, þeirra á meðal SASLinkogSASConnect. | null |
2022 | 46 | Sleggjukastarinn Hilmar Örn Jónsson verður eini keppandi Íslands á heimsmeistaramótinu í frjálsíþróttum sem haldið verður í Oregon í Bandaríkjunum síðar í júlí. Í þessari viku hefst hins vegar Evrópumótið í fótbolta þar sem okkar konur verða í eldlínunni. | Hilmar Örn Jónsson, sleggjukastari, keppir fyrir Íslands hönd á heimsmeistaramótinu í frjálsíþróttum sem haldið verður í Oregon í Bandaríkjunum síðar í júlí. Hann er eini fulltrúi Íslands á mótinu.
Hilmar Örn sem keppir fyrir FH er búinn að eiga frábært tímabil. Hann hefur lengst kastaði 75,52 metra í ár, í Þýskalandi í maí, sem er 35. besta kastið í heiminum á þessu tímabili. Þetta verður annað heimsmeistaramótið hans því hann keppti líka í London 2017. Mótið verður haldið dagana 15.-24. júlí og sýnt verður frá því beint á RÚV. Keppt verður í sleggjukasti karla strax á fyrsta keppnisdegi.
Cecilía Rán Rúnarsdóttir, markvörður í fótbolta, hefur skrifað undir fjögurra ára samning við þýska stórliðið Bayern München. Þar hefur hún verið á láni frá Everton frá því í janúar. Sagt var frá þessu á heimasíðu félagsins í morgun. Þar kemur jafnframt fram að Cecilía sé þakklát fyrir að fá að vera hluti af jafn stóru félagi og Bayern er. Lengd samningsins sýni trúna sem félagið hafi á henni og það gleðji hana mikið. Með liðinu spila einnig landsliðskonurnar Glódís Perla Viggósdóttir og Karólína Lea Vilhjálmsdóttir.
Cecilía sem er 18 ára er sem stendur einmitt í Þýskalandi með íslenska landsliðshópnum sem er á leiðinni á EM á Englandi. Mótið hefst á miðvikudag en fyrsti leikur Íslands er á sunnudag. | Sleggjukastarinn Hilmar Örn Jónsson verður eini keppandi Íslands á heimsmeistaramótinu í frjálsíþróttum sem haldið verður í Oregon í Bandaríkjunum síðar í júlí. Í þessari viku hefst hins vegar Evrópumótið í fótbolta þar sem okkar konur verða í eldlínunni. |
2022 | 46 | Erfiðlega gengur að finna leiguhúsnæði fyrir úkraínska flóttamenn hér á landi. Gylfi Þór Þorsteinsson, aðgerðastjóri hjá félags- og vinnumálaráðuneytinu segir að fólk hafi þurft að dvelja alltof lengi í skammtímahúsnæði. | við erum stöðugt að leita að húsnæði og þetta er vandinn sem virðist vera að vaxa því við vitum að þótt dragi aðeins úr komu flóttafólks yfir hásumarið vegna þess hversu dýrt er að fljúga þá eykst það aftur með haustinu, og þá má búast við að komi fleira fólk, frá og með byrjun ágúst, miðjum september.
1.289 manns hafa flúið til Íslands frá Úkraínu síðan Rússar réðust inn í landið í lok febrúar. Flestir dvelja fyrst í skammtímahúsnæði á vegum Útlendingastofnunar og áætlað var að fólk dveldi þar í um það bil tvær vikur og færi svo í svokölluð skjól á vegum sveitarfélaga, til dæmis á Bifröst og á Lindargötu í Reykjavík, þar til það fyndi leiguhúsnæði.
en fjöldinn er auðvitað það mikill að sveitarfélög hafa lent í vandræðum þrátt fyrir skjólin. Og þar af leiðandi hefur fólk þurft að dvelja í skammtímaúrræðum lengur en í tvær vikur, svo það er alltaf að lengjast dvölin þar líka. Þetta er eins og ég segi, ákveðinn fráflæðisvandi sem við erum að glíma við.
Gylfi segir að þótt leit að leiguhúsnæði taki langan tíma sé engum vísað burt úr skjóli án þess að hafa fundið húsnæði.
við hendum ekki fólki út á götuna, það er alls ekki þannig. Fólki stendur til boða, þegar það fer úr skammtímahúsnæði, að fara annað hvort í skjól eða beint yfir til sveitarfélags. Ef fólk þiggur ekki þá að stoð sem verið er að veita þá verður það svolítið á eigin vegum. En það er engum hent út á götu, það er ekki þannig. | null |
2022 | 46 | Úkraínski herinn hefur staðfest að borgin Lysytsjansk, síðasta vígi Úkraínumanna í Luhanskhéraði í landinu austanverðu, sé fallin í hendur rússneska innrásarliðsins. Úkraínuforseti heitir því að herliðið snúi aftur. | Miklir og blóðugir bardagar hafa staðið um borgina vikum saman sem hefur kostað mikið mannfall í herjum beggja. Herforingjaráðið sagði yfirburði rússneska herliðsins hafa verið of mikla, þeir hefðu fleiri hermenn, fleiri fallbyssur og flugvélar. Mikilvægt væri að bjarga lífi úkraínskra hermanna og því hefði verið ákveðið að hopa. Volodymyr Zelensky Úkraínuforseti hét því í daglegu ávarpi sínu að Úkraínumenn sneru aftur til Lysytsjansk vegna herkænsku sinnar og ekki síður vegna þess að hernum berist nú stórar sendingar nútímavopna.
Að minnsta kosti sex fórust í sprengjuárás á borgina Slovjansk sem Úkraínumenn ráða í Donetskhéraði. Vika er síðan borgin Severodonetsk í Luhansk féll í hendur innrásarliðsins. Skömmu áður en Vladimír Pútín Rússlandsforseti fyrirskipaði innrás í Úkraínu viðurkenndi hann héruðin tvö sem sjálfstæð ríki en aðskilnaðarsinnar þar hliðhollir Rússum hafa barist við Úkraínuher frá árinu 2014. | Borgin Lysyt-sjansk, síðasta vígi Úkraínumanna í Luhanskhéraði, er fallin í hendur Rússa. |
2022 | 47 | Breytingar á áfengismarkaði leggjast illa í þingmann Vinstri grænna sem telur áfengisnetverslanir vera að brjóta lög. Þingmaður Sjálfstæðisflokksins segir það sanngirnismál að innlend fyrirtæki sitji við sama borð og erlend fyrirtæki í áfengissölu. | Íslenskur áfengismarkaður er að breytast. Netverslanir sem selja áfengi beint til neytenda hér á landi hafa sprottið upp hver af annarri undanfarið ár. Steinunni Þóru Árnadóttur, þingmanni Vinstri grænna, hugnast ekki þessi þróun.
Það eru ýmsar þjóðir sem horfa til okkar með það hvernig við höfum komið okkar fyrirkomulagi um áfengismál. Þar sem að áfengisauglýsingar eru bannaðar og þar sem að aðgengi að áfengi er takmarkað.
Hún vill því halda í núverandi fyrirkomulag og þykir miður að vefverslanir séu að selja áfengi beint til neytenda.
Þetta er eitthvað sem að hugnast mér alls ekki og tel einmitt að þurfi að skýra frekar og taka skýrt á því að þetta er ekki leyfilegt samkvæmt íslenskum lögum. Ég myndi þá frekar vilja skoða það heildstætt hvernig við getum staðið vörð um áfengislöggjöfina okkar, sem hefur verið að skila okkur árangri, þannig að hún haldi.
Í byrjun árs lagði Hildur Sverrisdóttir, þingmaður Sjálfstæðisflokksins fram frumvarp sem felur í sér að innlend netverslun með áfengi verði lögleg. Hún segir frumvarpið snúast um að gæta að sanngjarni samkeppnisstöðu innlendra áfengisframleiðenda og -sala gagnvart erlendum.
Dómsmálaráðherra hefur boðað að hann ætli að nota sumarið í að skoða þessa stöðu og mun að öllum líkindum bregðast við á haustmánuðum.
Frumvarpið náði þó ekki fram að ganga og telur Hildur að ríkisstjórnin verði að finna flöt á framtíð áfengismarkaðarins við fyrsta tækifæri. Hún er nokkuð bjartsýn að Alþingi muni samþykkja að auka viðskiptafrelsi á áfengismarkaði. | Þingmaður Vinstri grænna telur áfengisnetverslanir vera að brjóta lög. Þingmaður Sjálfstæðisflokksins vill jafna stöðu innlendra og erlendra áfengisnetverslana. |
2022 | 47 | Rússnesk stjórnvöld saka Úkraínuher um að hafa skotið þremur eldflaugum á borgina Belgorod, sem er í Rússlandi, nálægt landamærunum að Úkraínu í nótt. Stjórnvöld í Úkraínu hafna yfirlýsingum Rússa um þeir hafi náð borginni Lycychansk á sitt vald. | Rússnesk stjórnvöld segja fjóra, hið minnsta hafa fallið í Belgorod. Í frétt breska ríkisútvarpsins, BBC, kemur fram að ásakanirnar hafi ekki fengist staðfestar. Þá hefur ekki borist yfirlýsing frá stjórnvöldum í Kænugarði vegna þeirra.
All three Tochka-U ballistic missiles with cluster warheads, launched by Ukrainian nationalists at Belgorod, were destroyed in the air by Russian air defense systems. As a result, the wreckage of one of them fell on a residential building in the city.
Allar þrjár eldflugarnar voru stöðvaðar af rússnesku loftvarnakerfi, sagði Igor Kona-shen-kav, talsmaður varnarmálaráðuneytis Rússlands í morgun. Hann hélt því fram að brot úr einu flugskeyti hafi fallið á hús. Síðan Rússar réðust inn í Úkraínu í lok febrúar hafa þeir nokkrum sinnum sakað Úkraínumenn um árásir á Belgorod-hérað. Í apríl sökuðu þeir þá um árás á eldsneytisgeymslu í borginni Belgorod.
Enn geisa harðir bardagar um borgina Lysychansk í Luhansk-héraði í austurhluta Úkraínu. Rússar lýstu því yfir í morgun að þeir hefðu náð henni á sitt vald. Því hafna stjórnvöld í Úkraínu, líkt og í gær. Talsmaður úkraínskra stjórnvalda segir að baráttunni um Donbass sé hvergi nærri lokið, jafnvel þó að Rússar nái fullum yfirráðum yfir Luhansk-héraði. Í Donetsk, sem einnig er í Donbass, séu stórar borgir enn undir stjórn Úkraínumanna. | Rússar saka Úkraínumenn um eldflaugaárás á borgina Belgorod í nótt. Úkraínumenn hafna yfirlýsingum Rússa um að þeir hafi náð borginni Lycychansk - og þar með öllu Luhansk héraði á sitt vald. |
2022 | 47 | Bæjarblöðum, eða staðbundnum dagblöðum, í Bandaríkjunum hefur fækkað um tvö á viku síðustu árin samkvæmt nýrri skýrslu. Áætlað er að fimmtungur Bandaríkjamanna búi á stöðum þar sem annað hvort er aðeins eitt dagblað eða ekkert. | Í þeim sýslum þar sem ekki er neinn áreiðanlegur fjölmiðill er meiri fátækt, hærri meðalaldur og minni menntun, en á þeim stöðum þar sem öflug fréttaþjónusta er í boði, samkvæmt niðurstöðum skýrslunnar sem unnin var á vegum Northwestern háskóla. Árið 2005 voru tæplega níu þúsund slík dagblöð í Bandaríkjunum en í vor voru þau um sex þúsund og fjögur hundruð. Áhrif covid-faraldursins voru ekki eins mikil og óttast hafði verið og hefur dagblöðum fækkað um þrjú hundruð og sextíu síðan hann fór að breiðast út.
Samhliða þessu hefur blaðamönnum á dagblöðum í Bandaríkjunum fækkað. Þeir voru sjötíu og fimm þúsund árið 2006 en eru í dag þrjátíu og eitt þúsund.
Vefmiðlum hefur fjölgað og segir í skýrslunni að oft snúist umfjöllun þeirra um afmörkuð málefni og að þeir séu frekar í stórborgum þar sem auðveldara sé að afla tekna. Svokallaðar upplýsinga-eyðimerkur breiða úr sér og áætlað er að um sjötíu milljónir Bandaríkjamanna, fimmtungur þjóðarinnar, búi í sýslum þar sem er annað hvort enginn staðbundinn fjölmiðill eða aðeins einn. AP hefur eftir Penelope Muse Abernathy, einum skýrsluhöfunda, að vegna þróunarinnar sé lýðræðið og samfélagsleg samkennd í húfi. | Fimmtungur Bandaríkjamanna býr á svæðum þar sem annað hvort er aðeins starfandi einn staðbundinn fjölmiðill eða enginn. Þá hafa tveir slíkir fjölmiðlar lagt upp laupana vikulega, síðustu árin, samkvæmt nýrri skýrslu. |
2022 | 47 | Formaður Neytendasamtakanna segir fleira en launa- og flutningskostnað skýra það að vöruverð hér er með því hæsta í ríkjum Evrópusambandsins og EES. Fákeppni skýri það líka. Stjórnvöld geti dregið úr henni með því að afnema gjald sem lagt er á póstsendingar til landsins. | Matur á Íslandi er fjörutíu og tveimur prósentum dýrari en hann er að jafnaði í Evrópusambandslöndunum. Hér eru fatnaður og almenningssamgöngur dýrari en nokkurs staðar í ríkjum Evrópusambandsins og EES. Þetta leiðir úttekt Hagstofu Evrópusambandsins, Eurostat, í ljós. Verðlag hér er í öllum flokkum hærra en meðaltal Eurostat. Framkvæmdastjóri Samtaka verslunar og þjónustu segir að flutningskostnaður, mikill launakostnaður og smæð markaðarins útskýrir hvers vegna verðlag er hærra hér en í Evrópusambandinu. Breki Karlsson, formaður Neytendasamtakanna, segir fleira koma til.
Það er líka náttúrulega fákeppnin sem ríkið hér á Íslandi. Ísland er tiltölulega lítill markaður og það eru fáir aðilar á flestum sviðum verslunar. Þannig að það kemur líka inn í þessa skýringu.
Breki segir að stjórnvöld geti dregið úr fákeppninni með einfaldri aðgerð.
Það væri t.d. hægt að lyfta endanlega öllum hindrunum í viðskiptum milli landa. Það yrði þannig aukin samkeppni verslunar hér innanlands við verslun erlendis. Ég nefni t.d. endastöðvagjald Póstsins sem er ígildi tolla í rauninni.
Neytendasamtökin hafa kvartað undan gjaldinu til Eftirlitsstofnunar EFTA.
Þetta er svona frá sex hundruð upp í eitt þúsund krónur u.þ.b. fyrir hverja einustu sendingu sem fólk tekur á móti, sem fólk þarf að greiða Póstinum þegar það tekur við pakka. | Ríkið getur dregið úr fákeppni með því að afnema gjald sem lagt er á póstsendingar til landsins. Formaður Neytendasamtakanna segir fákeppni ýta undir hærra vöruverð. |
2022 | 47 | Varaformaður þingflokks Vinstrihreyfingarinnar græns framboðs segir að flokkurinn þurfi að velta fyrir slæmu gengi í skoðanakönnunum og stöðu hreyfingarinnar. Flokkurinn hefur aldrei mælst með jafnlítið fylgi í skoðanakönnunum og nú. | Bjarkey Olsen Gunnarsdóttir, varaformaður þingflokks Vinstrihreyfingarinnar græns framboðs, segir að flokkurinn þurfi að velta fyrir sér fylgistapi í skoðanakönnunum. Flokkurinn mælist með 7,2 prósent í nýjasta þjóðarpúlsi Gallup og hefur aldrei mælst með jafn lítið fylgi.
Það er sannarlega hægt að segja að það er áhyggjuefni þegar við sígum svona langt niður. En þetta er jú bara einhver ein könnun og hana ber að taka varlega í stóra samhengingu. Engu að síður þá held ég að við þurfum aðeins að velta þessari niðurstöðu fyrir okkur og bara stöðu hreyfingarinnar í sjálfu sér í ljósi þess að kannanir hafa sýnt að við höfum aðeins farið niður á við.
Bjarkey segir alltaf nauðsynlegt að hreyfing fari í innri skoðun.
Við komum ekki nógu vel út úr sveitarstjórnarkosninunum heldur. Þannig að ég held að fram undan sé að byggja okkur upp inn á við og það er kannski það sem ég er að tala út í.
Bjarkey telur að margt skýri slakt fylgi flokksins.
Kjörtímabilið á Alþingi er auðvitað nýhafið. Sama í sveitarstjórnum. Ég held að við þurfum að sjá að okkar góðu verk sem við höfum áform um, nái fram að ganga. Þá held ég að þetta snúist okkur í vil. | Varaformaður þingflokks Vinstrihreyfingarinnar græns framboðs segir að flokkurinn þurfi að velta fyrir sér slæmu gengi í skoðanakönnunum og stöðu hreyfingarinnar. Flokkurinn hefur aldrei mælst með jafnlítið fylgi í skoðanakönnunum og nú. |
2022 | 47 | Lilja Alfreðsdóttir, viðskiptaráðherra skipar starfshóp til að greina gjaldtöku og arðsemi bankanna. Markmiðið er að kanna hvort íslensk heimili greiði meira fyrir almenna viðskiptabankaþjónustu en heimili í hinum norrænu ríkjunum. | Samkeppniseftirlitið hefur hafið uplýsingaöflun um þróun verðlags á helstu mörkuðum á Íslandi til að meta hvort verðlagshækkanir stafi af ónægu samkeppnislegu aðahaldi eða öðrum óhepplilegum hvötum. Sérstök áhersla er lögð á dagvörumarkað, eldneytismarkað og byggingavörumarkað.
Þess vegna er mjög brýnt að stjórnvöld fylgistvel með því hvort að gjaldtakan sé ekki eðlileg. Við höfum engar forsendur á þessu stigi til að ætla að hun sé það ekki en þegar staða efnhagsmála er ien sog hun er þá er brýnt að við skoðum alla þætti sem geta haft neikvæð áhrif á verðbólguþróun.
Starfshópurinn tekur til starfa síðar í sumar undir leiðsögn Dr. Daníel Svavarsson hagfræðings.Lilja segir ótímabært að fara nánar út í starf hópsins fyrr en vinna er almennilega komin af stað.
Eitt af því sem við tökum eftir er að starsfsfólki í fjármálaþjónustu hefur fækkað veurlega vegna þess að það hefur átt sér stað mikil slálfvirknivæðing en við eurm ekki að sjá það í verðlækkunum slíkri þjónustu. | Viðskiptaráðherra skipar nýjan starfshóp til að að kanna hvort íslensk heimili greiði meira fyrir almenna viðskiptabanka þjónustu en heimili í hinum norrænu ríkjunum. |
2022 | 47 | Íslenska kvennalandsliðið í hópfimleikum hafnaði í þriðja sæti á Norðurlandamótinu í áhaldafimleikum í gærkvöld. Keppt verður til úrslita á einstökum áhöldum í dag. | Keppt var í liðakeppni og fjölþraut í gær. Bæði kvenna- og karlalið Íslands gerðu vel á mótinu sem fram fer í húsi Gerplu í Kópavogi. Kvennaliðið endaði með 143.462 stig og náði í brons en karlaliðið fékk 228.746 stig og hafnaði í fjórða sæti. Thelma Aðalsteinsdóttir átti bestan árangur íslenskra keppenda í fjölþraut en hún hafnaði í sjötta sæti.
Sagði Thelma Aðalsteinsdóttir. Í dag verður svo keppt til úrslita á einstökum áhöldum og þar á Ísland þrjá keppendur í unglingaflokki og sjö keppendur í fullorðinsflokki.
Katrín Tanja Davíðsdóttir, tvöfaldur heimsmeistari í Crossfit, og Sara Sigmundsdóttir verða ekki með á heimsleikunum í Crossfit í ágúst næstkomandi. Þetta er í fyrsta sinn sem Katrín Tanja missir af leikunum í átta ár. Katrín var hársbreidd frá því að ná inn á leikana í undankeppni sem lauk í gærkvöld en Sara var töluvert fjær því og hafnaði í 12. sæti undankeppninnar. Í upphafi árs greindi Annie Mist Þórisdóttir, sem er einnig tvöfaldur heimsmeistari, að hún myndi keppa í liðakeppni á heimsleikunum í stað einstaklingskeppni en Ísland á þó tvo keppendur þær Þuríði Helgadóttur og Sólveigu Sigurðardóttur.
Einn leikur er á dagskrá í Bestu deild karla í fótbolta í kvöld. Keflavík fær þá Fram í heimsókn en einu stigi munar á liðunum sem sitja í sjöunda og áttunda sæti deildarinnar. Í dag eru þrír dagar þar til Evrópumót kvenna í fótbolta hefst. Í opnunarleiknum mæta heimakonur í Englandi og Austurríki. Ísland hefur keppni á mótinu eftir slétta viku þegar liðið mætir Belgíu. RÚV sýnir frá mótinu. | null |
2022 | 48 | Góð aðsókn er að tjaldsvæðum landsins enda margir á faraldsfæti um helgina. Erlendir ferðamenn hafa verið áberandi á tjaldsvæðum landsins það sem af er sumri en Íslendingum fjölgar í júlí og í ágúst. | Góða veðrið í fyrra togaði ferðaþyrsta Íslendinga til Austurlands. Það var met sumar hjá okkur, segir Heiður Vigfúsdóttir framkvæmdastjóri Austurfarar sem rekur tjaldsvæðin á Egilsstöðum. Aðsóknin í sumar hefur verið góð en þó ekki jafn góð í fyrra. Þá voru Íslendingar í meirihluta en erlendum ferðamönnum hefur fjölgað mikið. Birna Möll Atladóttir landeigandi Breiðavíkur við Látrabjarg segir að sumarið hafi verið mjög gott "þrátt fyrir að hún sé enn að bíða eftir sumrinu. Hún segir að tjaldsvæðið sé fullt um þessa helgi. Hér eru um 170-180 manns sem er mesti fjöldi það sem af er ári. Birna Mjöll segir að næstu vikur lofi góðu en þegar nær dregur september minnkar aðsóknin. Á Blönduósi eru rúmlega hundrað gestir á tjaldsvæðinu. Þar hefur aðsókn verði meiri í ár en í fyrra. Hrafnhildur Ævarsdóttir þjóðgarðsvörður í Skaftafelli lætur vel af aðsókn. Hún segir að miðað við aðsókn það sem af er sumri megi gera ráð fyrir mörgum gestum yfir háannatímann.
Traffíkin er bara ágæt það er búið að vera hér stórviðburður í bænum um helgina, eða eiginlega margir og töluvert af fólki hjá okkur þó svo að við höfum oft séð fleiri að þá erum við með töluvert af fólki.
Segir Ásgeir Hreiðarsson framkvæmdastjóri tjaldsvæðanna við Hamra í Kjarnaskógi á Akureyri. Þar er hægt að taka við allt að tvö þúsund og fimm hundruð manns. Hann segir að verðlagið hafi hækkað lítillega frá því í fyrra.
Það er ekkert óeðlilegt að þetta hækki en öðru vísi en annað. Þið hafið samt sem áður ekki verið að hækka þetta mikið? Nei það er bara lágmarkshækkanir til að mæta auknum kostnaði. Ég held að það hafi hækkað um 100 krónur gistigjaldið frá því í fyrra.
Ásgeir segir að veðrið ráðu miklu um aðsókn
Það má segja að almennt sé hafi veirð mjög góð aðsókn þrátt fyrir veður. Í júní er meira af erlendum ferðamönnum sem stýra fjöldanum en í júlí breytist það því þá eru það að langmestu Íslendingar
Veðrið hefur nú ekki verið að leika við ykkur undanfarnar helgar? Nei það hefur ekki verið nein rjómablíða það verður að segjast alveg eins og er. | Góð aðsókn er að tjaldsvæðum landsins þrátt fyrir að veðrið hafi ekki leikið við landsmenn. Erlendir ferðamenn hafa verið duglegir að nýta sér tjaldsvæðin það sem af er ári. |
2022 | 48 | Joe Biden Bandaríkjaforseti segir konur sem þurfa að fara úr heimaríki sínu til að fara í þungunarrof verði verndaðar af alríkisstjórninni. Milljónir kvenna í Bandaríkjunum misstu stjórnarskrárvarinn rétt til þungunarrof í síðustu viku. | Að minnsta kosti sjö ríki Bandaríkjanna hafa sett lög um strangari reglur eða bann við þungunarrofi eftir að Hæstiréttur ógilti rúmlega 50 ára úrskurð í máli Roe gegn Wade sem tryggði konum rétt til þungunarrofs. Í öðrum ríkjum, þar sem Demókratar eru við völd, hefur verið gripið til aðgerða til að tryggja konum þennan aðgang. Það á til dæmis við um New Jersey og Kaliforníu, þar sem innleidd hafa verið lög sem ætlað er að tryggja að aðilar utan ríkisins geti ekki dregið Kaliforníubúa sem framkvæma, aðstoða við eða undirgangast þungunarrof fyrir rétt. Jafnframt er lögunum ætlað að vernda þær konur, sem koma til Kaliforníu frá öðrum ríkjum til að rjúfa þungun.
Tæknirisinn Google segir að gerðar verði ráðstafanir til að fjarlægja gögn úr staðsetningarsögu notenda sem gætu verið notuð til að lögsækja fólk fyrir að fara á stofur þar sem þungunarrof eru framkvæmd. Konur í ríkjum þar sem þungunarrof er bannað eða takmarkað gætu neyðst til að fara yfir landamæri til landshluta þar sem aðgerðin er áfram lögleg. Biden, sem talaði á fjarfundi með ríkisstjórum demókrata, sagði að hann teldi að sum ríki Bandaríkjanna myndu reyna að handtaka konur sem færu yfir landamæri til að fá aðgang að þungunarrofi.
Forsetinn bætti við að stjórnvöld myndu áfram tryggja aðgang að lyfjum sem valda þungunarrofi í ríkjum þar sem slík lyf hafa nú verið bönnuð. Hann sagði að sigrar demókrata í kosningum á miðju kjörtímabili myndi veita þinginu vald til að endurheimta alríkisrétt til þungunarrofs. | Joe Biden Bandaríkjaforseti segir aðeins sigur demókrata í kosningum geta veitt þinginu vald til að endurheimta alríkisrétt til þungunarrofs. |
2022 | 48 | Mosfellsbær stefnir að því að taka yfir rekstur, skuldir og eignir Skálatúnsheimilisins fyrir árslok. Skuldir Skálatúns eru 259 milljónir króna. | Starfsemi að Skálatúni á sér langa sögu. Árið 1954 hófst þar rekstur barnaheimilis Templara. Þá var einnig þar búrekstur alveg fram til 1982. Styrktarfélag vangefinna, sem nú heitir Styrktarfélagið Ás, varð eignar- og rekstraraðili að Skálatúni 1960. Margar nýjar byggingar hafa verið reistar sem hýsa sambýli heimilisfólks að Skálatúni. Núna búa þar 40 einstaklingar með þroskahömlun í sex misstórum sambýlum. Flestir voru heimilimennirnir 58 talsins árið 1981.
Rekstur Skálatúns stendur illa og eru skuldirnar tvö hundruð fimmtíu og níu milljónir króna. Arnar Jónsson, starfandi bæjarstjóri í Mosfellsbæ, segir að þegar málaflokkur fatlaðs fólk fluttist til sveitarfélaganna hafi bærinn tekið yfir samning sem ríkið gerði við Skálatún.
Ég geri ráð fyrir að hluta til sé þetta vegna þess að þau njóta ekki stærðarhagkvæmni. Svo er náttúrulega sem er hluta til í gegnum Jöfnunarsjóð sveitarfélaga ekki alveg að standa undir þessu. Og svo koma til afmarkaðir þættir eins og breyttur vinnutími, þ.e.a.s. stytting vinnuvikunnar.
Arnar býst ekki við að heimilisfólki að Skálatúni verði fjölgað.
Nei, ég held að það verði nú líklega að það fækki, þetta verði minni einingar og öðru vísi byggt upp. Það er það sem sveitarfélögin gera öll. Okkur ber að þróa þetta yfir í einstaklingsrými.
Arnar segir að skuldasöfnunin í Skálatúni hafi staðið í nokkurn tíma. Fjárdráttur starfsfmanns þar sem uppgötvaðist fyrir tveimur árum eigi þó ekki þátt í henni.
Það er ekki skýringin á þessari stöðu. Það var tiltölulega lág fjárhæð ef ég man þetta rétt og hún hefur verið greidd. | Mosfellsbær ætlar að taka á sig tæplega tvö hundruð og sextíu milljóna króna skuld heimilisins Skálatúns og taka yfir reksturinn. Stefnt er að því að breyta búsetunni og stefna að eintaklingsbúsetu fremur en fjölbýli. |
2022 | 48 | Laun þingmanna, ráðherra og embættismanna hækkuðu um nærri fimm prósent í gær. Mánaðarlaun þingmanna hækka um 60 þúsund krónur og ráðherrar fá nærri hundrað þúsund króna hækkun. | Laun þingmanna hækkuðu um rúmlega 60 þúsund krónur, eða 4,7 prósent. Þingfararkaup er nú rúmlega 1,3 milljónir króna á mánuði. Þingmenn hafa svo möguleika á að drýgja tekjur sínar vegna ýmiss kostnaðar sem tengist starfi þeirra, auk þess sem greitt er fyrir aukalega fyrir formennsku í nefndum.
Fyrsta júlí ár hvert uppfærir Fjársýsla ríkisins, samkvæmt lögum, laun þingmanna, ráðherra og embættismanna í samræmi við þróun reglulegra launa hjá hinu opinbera síðasta árið. Þessari skipan var komið á þegar kjararáð var lagt niður árið 2018.
Eins og fréttastofa greindi frá í gær uppgötvaði Fjársýslan að röng vísitala hafi verið notuð við útreikninga launa alþingismanna, ráðherra og embættismanna síðustu þrjú ár. Uppsöfnuð ofgreidd laun eru alls um 105 milljónir króna. Það eru um 400 þúsund krónur á hvern og einn að meðaltali. 260 fengu ofgreidd laun og verður þeim gert að endurgreiða þau.
Ráðherrar fá sömuleiðis 4,7 prósenta launahækkun og hækka mánaðarlaun þeirra um nærri hundrað þúsund krónur á mánuði. Ráðherrar hafa verið með rúmlega 2,1 milljón króna í laun á mánuði og hækka þá nú upp í rúmlega 2,2 milljónir króna. Laun Katrínar Jakobsdóttur forsætisráðherra eru svo tæplega 2,5 milljónir króna á mánuði en voru tæplega 2,4 milljónir króna áður.
Ráðuneytisstjórar, seðlabankastjóri og varaseðlabankastjóri og ríkissaksóknari eru einnig meðal þeirra sem hækka í launum. Mánaðarlaun þeirra eru nú yfir tvær milljónir króna.
Forseti Íslands, Guðni Th. Jóhannesson, hækkar einnig um 4,7 prósent í launum. Mánaðarlaun hans eru nú rúmlega 3,6 milljónir króna og hækka um 163 þúsund krónur. | Mánaðarlaun æðstu ráðamanna þjóðarinnar hækkuðu um nærri fimm prósent í gær. Þingmenn hækka um nærri 60 þúsund krónur í launum og ráðherrar um hundrað þúsund krónur. |
2022 | 48 | Niðurstaða samskiptaráðgjafa staðfestir einelti af hálfu ferðamálastjóra. Ekki þótti tilefni til að víkja honum úr starfi eða veita áminningu og verður hann að óbreyttu skipaður til næstu fimm ára. | Menningar- og viðskiparáðuneytið fékk á fyrri hluta ársins þrjú erindi frá starfsmönnum Ferðamálastofu þar sem fundið var að samskiptum við Skarphéðinn Berg Steinarsson, ferðamálastjóra. Ráðgjafafyrirtækið Officium var fengið til að gera úttekt á kvörtunum og var það mat ráðgjafa að í einu tilfelli af þessum þremur hafi um einelti verið að ræða.
Í skýrslu Officium eru lagðar fram aðgerðir til úrbóta en ekki er lagt til að ferðamálastjóra verði veitt áminning eða honum vikið úr starfi. Í svari ráðuneytisins til fréttastofu segir að málinu sé ólokið og unnið sé að því að koma tillögum ráðgjafans til framkvæmda.
Skipunartími ferðamálastjóra er til fimm ára og rennur út um áramót. Hefði ráðherra ætlað að auglýsa stöðuna hefði honum borið að tilkynna ferðamálastjóra það í gær. Það var ekki gert og að óbreyttu verður Skarphéðinn Berg skipaður að nýju, til næstu fimm ára.
Fréttastofa óskaði eftir því að fá skýrslu Officium afhenta. Þeirri beiðni var hafnað á þeim grundvelli að hún fjallaði um persónuleg málefni tiltekinna starfsmanna. | Ekki þótti tilefni til að áminna eða víkja ferðamálastjóra úr starfi vegna eineltis í garð starfsmanna. Þetta er niðurstaða úttektar samskiptaráðgjafa. |
2022 | 48 | null | Leiðtogi danska stjórnmálaflokksins Radikale Venstre, Sofie Carsten Nielsen hótar því að leggja fram vantrauststillögu á hendur Mette Frederiksen, forsætisráðherra og ríkisstjórn hennar, verði ekki boðað til kosninga fyrir fjórða október. Þetta kom fram í viðtali DR, danska ríkisútvarpsins, við Nielsen í morgun. Þingið kemur saman eftir sumarfrí í byrjun október og þá vill leiðtogi Radikale Venstre kosningar.
Áður hafði flokkurinn hafnað því að kalla eftir rannsókn óháðra aðila á framgöngu ríkisstjórnarinnar í minkamálinu svokallaða þegar ákveðið var haustið 2020 að lóga skyldi öllum minkum í landinu eftir að kórónuveirusmit greindust á nokkrum búum. Þar með tryggði flokkurinn að ekki væri meirihluti fyrir slíkri rannsókn. | Leiðtogi Radikale Venstre í Danmörku hótar því að leggja fram vantraust á hendur forsætisráðherra Danmerkur verði ekki boðað til þingkosninga í haust. Þetta var tilkynnt stuttu eftir að flokkurinn hafnaði því að óháð rannsókn færi fram á framgöngu ríkisstjórnarinnar í minkamálinu. |
2022 | 48 | Sænskir rannsóknarblaðamenn, í samstarfi við kollega sína í Suður-Asíu, hafa safnað sögum verkamanna sem hafa látist eða slasast við vinnu sína við undirbúning HM í fótbolta í Katar. Sögurnar gefa þeir út á spilum, líkum þeim sem tíðkast að gefa út með upplýsingum um leikmenn. | Talið er að þúsundir verkamanna, flestir frá fátækjum ríkjum í Suður-Asíu, hafi beðið bana í slysum, látist vegna álags eða slasast alvarlega síðan undirbúningur hófst fyrir mótið sem fer fram í landinu í lok ársins. Þeir eru sagðir vinna langa vinnudaga við erfiðar og hættulegar aðstæður. Meðal annars við að byggja leikvanga, hótel, lestarstöðvar og vegi.
Blankspot, hópur rannsóknarblaðamanna í Svíþjóð, hefur safnað sögum hluta verkamannanna og gefið þær út á spilum eða spjöldum líkt og hingað til hafa verið gefin út með myndum og upplýsingum um leikmenn. Hópurinn starfar með blaðamönnum í heimaríkjum verkamannanna. Þeir hafa rætt við ástvini þeirra sem fóru til Katar en komu aldrei til baka. Sögurnar eru aðgengilegar í lengra formi á síðu verkefnisins, Cards of Qatar.
Martin Schibbye, ritstjóri og stofnandi Blankspot, telur að mikil áhersla hafi verið lögð á tölfræði um það hve margir hafi dáið.
IAnd instead of that we wanted to tell the stories of the people behind the statistics.
Og í staðinn fyrir það vildum við segja sögur fólksins á bak við tölfræðina, segir Schibbye. Kortin verða send til æðstu embættismanna í Katar, FIFA, og til þeirra fyrirtækja sem eru helstu stuðningsaðilar mótsins, svo sem Coca-Cola, Adidas og Budweiser.
And I´d say they have a responsibility in how migrants are treated in Qatar. And I want to know what they are thinking when they read these stories. And I want to know what their plan is to make sure that this never happens again.
Ég myndi segja að þau beri ábyrgð á því hvernig farið er með verkamenn í Katar. Og ég vil vita hvað þau hugsa þegar þau lesa þessar sögur. Og hvað þau ætla að gera til að tryggja að slíkt gerist aldrei aftur.
Saga Mohammad Shahid Miah, frá Bangladesh, er ein þeirra sem sögð er á spilunum. Hann var kokkur og bílstjóri og bjó í húsnæði á vegum vinnuveitanda. Haustið 2020 flæddi inn í húsið þar sem hann svaf. Vatnið komst í rafmagn og þegar hann fór á fætur fékk hann raflost og lést. Hann hafði greitt ráðningarfyrirtæki upphæð sem jafngildir um 640.000 íslenskra króna til að fá starfið. Vinnuveitandinn sendi líkið ekki heim til Bangladesh heldur skröpuðu vinnufélagar hans saman fyrir sendingarkostnaði. | Hópur rannsóknarblaðamanna í Svíþjóð og í ríkjum í Suður-Asíu hefur safnað saman sögum verkamanna sem hafa látist við vinnu sína við undirbúning HM í Katar. |
2022 | 48 | Íslenska karlalandsliðið í körfubolta vann góðan endurkomusigur á Hollandi í undankeppni HM í gærkvöld. Liðið fer nú með sex stig inn í seinni hluta undankeppninnar sem gæti reynst afar mikilvægt. | Liðin voru að mætast í annað sinn í fyrri hluta undankeppninnar en íslenska liðið vann fyrri leikinn naumlega, með tveimur stigum, ytra. Hollenska liðið var sterkara í fyrri hálfleik en fátt gekk upp hjá því íslenska. Gestirnir voru með 14 stiga forskot í hálfleik 35-21. Íslenska liðið kom öflugt inn í seinni hálfleikinn minnkaði muninn í tvö stig fyrir lokaleikhlutann. Það sama var uppi á teningingum í fjórða leikhluta og íslenska liðið leiddi með einu stigi þegar mínúta lifði leiks. Hvorugu liðinu tókst að skora og Ísland vann því góðan endurkomusigur 67-66 eftir mikinn spennuleik. Elvar Már Friðriksson og Tryggvi Snær Hlinason voru allt í öllu hjá Íslandi með 20 stig hvor. Ísland fer því með 6 stig í næsta stig undankeppninnar þar sem liðið mætir Úkraínu, Georgíu og Spáni.
Sagði Elvar Már Friðriksson að leik loknum.
Einn leikur var í Bestu deild karla í fótbolta í gærkvöld þegar Íslandsmeistarar Víkings unnu sannfærandi 3-0 útisigur á KR. Þetta var fjórði sigur Víkinga í röð sem fóru með sigrinum upp í annað sæti deildarinnar en KR er í sjötta sæti með 16 stig og hafa ekki unnið í síðustu fjórum leikjum. | null |
2022 | 49 | Þjóðkjörnum fulltrúum, ráðherrum og embættismönnum hafa verið greidd of há laun síðustu þrjú ár. Uppsöfnuð ofgreidd laun eru alls um 105 milljónir króna. | Ár hvert uppfærir Fjársýsla ríkisins laun þjóðkjörinna einstaklinga, ráðherra og embættismanna í samræmi við tölur Hagstofunnar og Kjara- og mannauðssýslu ríkisins. Lög frá 2019 kveða á um þetta. Í ljós hefur komið að röng vísitala hefur verið notuð, frá því að lögin tóku gildi, til að reikna laun þessa hóps. Í stað þess að miða launahækkun við meðalbreytingu reglulegra launa ríkisstarfsmanna milli ára, eins og tilgreint er í lögunum, hefur viðmiðið verið launavísitala ríkisstarfsmanna. Mistökin komu í ljós við undirbúning launabreytinga fyrir árið 2022.
260 einstaklingar fengu ofgreidd laun og verður þeim gert að endurgreiða þau. Algengt er að fjárhæðin svari til um þriðjungs einna mánaðarlauna, hjá þeim sem fengu laun allt tímabilið, eða um 400 þúsund krónum á hvern einstakling að meðaltali. Endurgreiðslan verður ýmist dregin af launum eða kröfur stofnaðar í jöfnum hlutum í 12 mánuði. Meðal þeirra sem fengu ofgreidd laun eru forseti íslands, alþingismenn, dómarar, saksóknarar, lögreglustjórar og seðlabankastjóri. | Alþingismenn, ráðherrar og margir af æðstu embættismönnum þjóðarinnar hafa undanfarin þrjú ár fengið ofgreidd laun. Röng vísitala var notuð við útreikning launanna. |
2022 | 49 | Störf slökkviliðsmanna eru, frá og með deginum í dag, skilgreind sem krabbameinsvaldandi af hálfu undirdeildar Alþjóðaheilbrigðisstofnunarinnar. Slökkviliðsmenn telja brýnt að íslensk stjórnvöld taki á málum af festu til að bæta starfsaðstöðu og búnað og beita öllum ráðum til að draga úr hættu á starfstengdu krabbameini. | Magnús Smári Smárason formaður Landssambands slökkviliðs- og sjúkraflutningamanna segir grun um hættu á starfstengdu krabbameini ekki nýjan af nálinni en nú sé staðfest að starf slökkviliðsmanna feli í sér aukna hættu á krabbameinssjúkdómum. Gera verði allt sem mögulegt sé til að draga úr þeirri hættu.
Þetta er ekki lengur flokkað sem hugsanlega krabbameinsvaldandi starf heldur er þetta fært upp í upp í raun og veru um tvo flokka sem þetta staðfestir að þetta sé krabbameinsvaldandi fyrir þá sem vinna við þessi störf og við teljum bara mikilvægt að það sé ráðist í það að rýna öll þessi gögn og leita allra leiða til að búa til starfsumhverfi sem lágmarkar líkur á því að slökkviliðsmenn verði útsettir fyrir þessum efnum sem eru krabbameinsvaldandi.
Magnús Smári segir einnig mikilvægt að löggjöf skilgreini krabbamein tengd starfi slökkviliðsmanna sem atvinnusjúkdóm og tryggi réttindi þeirra sem hafa greinst eða munu greinast með starfstengd krabbamein
Það sem við kannski teljum núna það þarf að taka meiri dýpt í samtalið og fá sérfræðinga að borðinu til þess að rýna verklag og starfsaðstæður til þess að tryggja eða sem sagt lágmarka eins og hægt er þessa mengun | null |
2022 | 49 | Matur á Íslandi er fjörutíu og tveimur prósentum dýrari hér á landi en að meðaltali í Evrópusambandslöndunum. Hér á landi er fatnaður og almenningssamgöngur dýrari en nokkurs staðar annars staðar í Evrópusambandinu. | Ísland er dýrasta land í Evrópu þegar kemur að fatnaði og samgöngum. Þetta kemur fram á vef Hagstofu Evrópusambandsins. Skór og föt eru þrjátíu og fimm prósentum dýrari hér en að jafnaði í Evrópusambandinu en almenningssamgöngur áttatíu og fimm prósentum dýrari.
Hagstofa Evrópusambandsins, Eurostat, birtir á vef sínum tölur um verð í nokkrum flokkum og eftir löndum. Matvara er tæplega fjörutíu og tveimur prósentum dýrari hér á landi en að jafnaði í Evrópusambandinu. Maturinn er næst dýrastur í Noregi og dýrastur í Sviss. Hvergi í Evrópusambands- eða EES-ríkjum er dýrara að kaupa föt og skó en á Íslandi. Hér eru klæði og skæði þrjátíu og fimm prósentum dýrara en meðaltalið í Evrópu.
Viðskipti við íslensk hótel og veitingastaði eru sextíu og þremur prósentum dýrari hér en hið evrópska meðaltal. Aftur eru það Noregur og Sviss sem toppa íslenskt verðlag.
Húsaleiga, viðhald húsnæðis, vatn, rafmagn og húshitun er hér fimmtíu og tveimur prósentum dýrari en að jafnaði í Evrópusambandinu. Húsgögn og gólfefni eru næstdýrust á Íslandi og tuttugu prósentum dýrari en í Evrópusambandinu.
En lítum á samgöngur. Almenningssamgöngur eru hér þær dýrustu í Evrópu eða áttíu og sex prósentum dýrari en meðaltalið. Bílar, mótorhjól og reiðhjól eru hér sextán prósentum dýrari en að jafnaði í Evrópusambandinu.
Þá eru fjarskipti hér fimmtíu og tveimur prósentum dýrari en hið evrópska meðaltal.
Kaup á því sem telst til afþreyingar eða skemmtunar er fjörutíu og átta prósentum dýrara hér en að jafnaði í sambandinu. Áfengi og tóbak er hér næstdýrast í Evrópu- og EES-ríkjunum. Það er meira en tvöfalt dýrara en evrópskt meðaltal eða tvö hundruð og fjórtán prósentum dýrara. | Matur á Íslandi er fjörutíu og tveimur prósentum dýrari hér á landi en að meðaltali í Evrópusambandslöndunum. Hér er fatnaður og almenningssamgöngur dýrari en nokkurs staðar í ríkjum Evrópusambandsins. |
2022 | 49 | Aðild Úkraínu að Evrópusambandinu er innan seilingar, að sögn forseta framkvæmdastjórnarinnar. Fyrst þurfa stjórnvöld í Kænugarði þó að herða á baráttunni gegn spillingu. | Fáni Evrópusambandsins var dreginn að húni í dag við hlið þess úkraínska á þinghúsinu í Kænugarði. Forseti framkvæmdastjórnar ESB tilkynnti þingheimi í morgun að aðild Úkraínu að sambandinu væri innan seilingar. Fyrst yrðu stjórnvöld þó að hrinda ýmsum umbótum í framkvæmd.
Ursula von der Leyen, forseti framkvæmdastjórnarinnar, sagði meðal annars þegar hún ávarpaði úkraínska þingið um frjarfundabúnað að stjórnvöld og sérfræðingar ESB hefðu unnið gott starf við að greiða leið Úkraínu inn í sambandið. Bjartir tímar væru fram undan.
Enn eru þó ýmis verk óunnin að sögn von der Leyen. Herða þarf baráttuna gegn spillingu og ráða trausta stjórnendur til að stýra henni. Einnig kvað hún þörf á að auka frelsi fjölmiðla í landinu.
Volodymyr Zelensky forseti sagði þegar hann ávarpaði þingið að nýr kafli væri hafinn í sögu Úkraínu og Evrópusambandsins. Það hefði einungis tekið 115 daga að gera Úkraínu að umsóknarríki og aðildarferlið ætti ekki að taka áratugi. Í tilefni tímamótanna var fáni Evrópusambandsins dreginn að húni við hlið þess úkraínska á þinghúsinu í Kænugarði.
Hernaðaraðgerðir rússneska innrásarliðsins halda áfram í Úkraínu. Að minnsta kosti átján létust og tugir særðust í morgun í flugskeytaárás á Odesa-hérað. Fjölbýlishús og félagsmiðstöð eyðilögðust í árásinni. | Aðild Úkraínu að Evrópusambandinu er innan seilingar, að sögn forseta framkvæmdastjórnarinnar. Fyrst þurfa stjórnvöld í Kænugarði þó að herða á baráttunni gegn spillingu. |
2022 | 49 | Karlalandsliðið í körfubolta leikur mikilvægan leik gegn Hollandi í undankeppni heimsmeistaramótsins í kvöld. Fyrri leik liðanna lauk með naumum sigri Íslands. Liðið verður án Martins Hermannssonar í kvöld. | Leikurinn hefst klukkan 20 í Ólafssal á Ásvöllum í Hafnarfirði. Bæði lið eru komin á næsta stig undankeppninnar og taka stigin sem fást fyrir leikinn í kvöld með sér þangað. Það er því mjög mikilvægt fyrir liðið að ná góðum úrslitum. Þetta er síðasti leikur Íslands í riðlinum. Auk Hollands og Íslands er lið Ítalíu komið áfram úr riðli okkar manna. Leikurinn verður sýndur í beinni útsendingu á RÚV 2. HM-stofan hefst klukkan 19:40.
Martin Hermannsson, sterkasti leikmaður landsliðsins, leikur ekki með í kvöld. Hann meiddist illa á hné fyrir stuttu og verður lengi frá. Eftir meiðslin var tvísýnt hvort félagslið Martins, spænska stórliðið Valencia, myndi framlengja samning hans. Þær fregnir bárust í morgun að liðið hefði gert nýjan samning til tveggja ára við landsliðsmanninn.
Einn leikur er á dagskrá Bestu deildar karla í fótbolta í kvöld. KR tekur á móti Íslandsmeisturum Víkings á Meistaravöllum klukkan 19:15. Liðin drógust einnit saman í 8-liða úrslit bikarkeppninnar í gær. Sá leikur verður þó ekki fyrr en um verslunarmannahelgina. KR getur með sigri komist upp að hlið Víkings að stigum, sem er jafnt tveimur öðrum liðum í öðru sæti deildarinnar. Víkingur á þó leik til góða á KR.
Og yfir í tennis. Rafael Nadal komst í þriðju umferð Wimbledon-mótsins í gær. Hann vann Litáann Ricardas Bernakis í fjórum settum, 3-1. Efsta konana á heimslistanum, Pólverjinn Iga Swiatek, heldur áfram ótrúlegri sigurgöngu sinni á mótinu. Hún vann í gær Hollendinginn Lesley Pattinama Kerkhove í þremur settum, 2-1. Swiatek hefur nú unnið 37 tennisleiki í röð. Hún jafnar þar með lengstu óbrotnu sigurgöngu konu í sögunni - það væri kannski gaman að fá nafn og þjóðerni á þeirri konu líka :) | Karlalandsliðið í körfubolta mætir Hollandi í mikilvægum leik í undankeppni HM í kvöld. |
2022 | 49 | Mikið hefur verið um tafir á alþjóðaflugvöllum undanfarið og þúsundir orðið strandaglópar vegna aflýstra flugferða. Starfsfólk fimm stórra flugfélaga í Evrópu hyggst leggja niður störf í sumar, ef ekki nást kjarasamningar. | Fjöldi flugfélaga hefur átt í erfiðleikum með að bregðast við hratt vaxandi álagi í ferðaþjónustu eftir heimsfaraldurinn. Í Evrópu flækir það svo stöðuna enn frekar að stéttarfélög starfsfólks flugfélaga standa í erfiðum kjaraviðræðum og þúsundir starfsmanna boða verkföll.
Sænska ríkisútvarpið greinir frá því að flugmenn Skandinavíska flugfélagsins SAS boði verkfall á miðnætti annað kvöld, ef ekki takist að semja um kjör fyrir þann tíma.
Töluverðar raskanir hafa orðið í starfsemi breska flugfélagsins Ryanair nýlega, en hluti starfsmanna þeirra í nokkrum evrópuríkjum lagði niður störf í júní. Enn fleiri starfsmenn Ryanair boða verkfall um helgina.
Um 450 starfsmenn Easyjet hafa jafnframt boðað verkfall í níu daga í júlí, sem raskar flugferðum til og frá Barselóna, Mallorca og Malaga.
Starfsmenn British Airways á Heathrow flugvelli í London kusu með verkfallsboðun í gær. Það verkfall mun hefjast í júlí og gæti samkvæmt breska ríkisútvarpinu varað fram í ágúst.
Stjórn þýska flugfélagsins Lufthansa hefur einnig átt í kjaraviðræðum við starfsfólk sitt, sem hyggst leggja niður störf fái það ekki í gegn launahækkun, en verkfall hefur þó ekki verið boðað formlega. Lufthansa hefur þegar aflýst yfir 3.100 flugferðum í sumar, meðal annars vegna skorts á starfsfólki. | Þúsundir ferðamanna gætu orðið strandaglópar í sumar vegna víðtækra verkfalla á flugvöllum í Evrópu. |
2022 | 49 | Varaformaður allsherjar- og menntamálanefndar Alþingis segir fráleitt að láta lögbrot með netsölu á áfengi viðgangast. Lögregluyfirvöld eigi að stöðva söluna. Brotin varði allt að sex ára fangelsi. | Formaður SÁÁ segir að stýring á aðgengi að áfengi sé sterkasta vopnið í forvörnum. Stefnubreyting virðist hafa orðið hjá stjórnvöldum um að láta netsölu áfengis óátalda.
Eyjólfur Ármannsson, þingmaður Flokks fólksins og varaformaður allsherjar- og menntamálanefndar, segir að fylgja eigi lögum í landinu. Ríkið hafi haft einkaleyfi fyrir smásölu áfengis í eina öld. Heimkaup hefur bæst í hóp þeirra fyrirtækja sem selja áfengi á netinu.
Eyjólfur furðar sig á að lögregluyfirvöld hafi ekki skorist í leikinn. Brotið sé alvarlegt. Ávinningur af sölu á áfengi í netverslun sé ólöglegur.
Ég skil bara ekki í því að íslenska lögreglan, héraðssaksóknari og ríkissaksóknari líka, sé ekki löngu búin að stoppa þessa sölu. Ég kalla bara eftir svörum frá réttarvörslukerfinu um hvernig standi á því að það sé ekki löngu búið að stoppa sölu á áfengi á netinu í smásölu.
Eyjólfur segir að þingmenn sem haldi því fram að salan sé lögleg fari einfaldlega með rangt mál.
Og ef einhver í Sjálfstæðisflokknum er að nota stjórnkerfið eða réttarvörslukerfið til þess að halda að þetta sé leyfilegt og að þetta sé gert þá er það bara sjálfstætt rannsóknarefni.
Um tuttugu prósent þjóðarinnar eiga við áfengisvanda að etja að sögn Önnu Hildar Guðmundsdóttur formanns SÁÁ. Möguleiki á að panta áfengi um netið auki áfengisvanda Íslendinga án efa.
Og þetta er náttúrulega rosaleg stefnubreyting hjá stjórnvöldum. Þá er spurning hvað ætla stjórnvöld þá að gera til að koma til móts við þá sem eiga við vanda að stríða og það sem kemur í kjölfarið.
Þá kostar þetta samfélagið svo rosalega mikið. Ekki bara það er heilsufarsvandi það eru ótímabær dauðsföll það er bara þróun langvinnra sjúkdóma. Það er svo margt sem að vandinn kostar okkur. | Lögregla, héraðssaksóknari og ríkissaksóknari eiga að stöðva áfengissölu á netinu strax segir varaformaður allsherjar og menntamálanefndar Alþingis. Formaður SÁÁ telur að stefnubreyting hafi orðið hjá stjórnvöldum í áfengissölumálum. |
2022 | 49 | Enn sem komið er hefur lækkun á heimsmarkaðsverði á olíu ekki skilað sér hingað heim. Framkvæmdastjóri Félags íslenskra bifreiðaeigenda veltir fyrir sér hvort olíufélögin hiki við að lækka verðið þar sem stærsti ferðamánuður ársins fer í hönd. | Verð á Brent hráolíu náði hámarki 8. júní þegar verð á hverja tunnu fór yfir 123 dollara. Hækkunin var ekki lengi að skila sér til Íslands því viku síðar hækkaði bensínlítrinn í um 350 krónur þar sem hann er dýrastur. Frá þessum tíma hefur heimsmarkaðsverð leitað niður á við og stendur nú í 111 dollurum á tunnu. Þrátt fyrir það er bensínverðið enn í kringum 350 krónurnar á flestum bensínstöðvum landsins.
Runólfur Ólafsson, framkvæmdastjóri Félags íslenskra bifreiðaeigenda, segir að það sé gömul saga og ný að verðið hjá olíufélögunum fari hraðar upp en niður.
En hitt er að ef við horfum á fyrirmyndina frá Danmörku þá hefur bensínverð frá því að það var hæst í júnímánuði og þar til núna lækkað um 11 til 12 krónur. Á meðan verðið er annars vegar óbreytt frá miðjum mánuði hér og hins vegar er núna vísbending um það í morgun að allavega eitt olíufélagið sé farið í hækkunarferli.
Runólfur veltir fyrir sér hvort olíufélögin standi frammi fyrir freistnivanda, nú þegar stærsti ferðamánuður ársins er framundan.
Hver króna í aukna álagningu á eldsneyti er fljót að skila sér í bækur félaganna því við erum þarna að tala um neysluvöru sem fer út í miklu magni. Það er vont að þeir sæti lagi í svona árferði og fylgi ekki verðlagningunni niður eins og þeir fylgja henni upp. | Lækkun á heimsmarkaðsverði olíu hefur ekki skilað sér í lækkun olíuverðs hér á landi. Framkvæmdastjóri FÍB veltir fyrir sér hvort stærsti ferðamánuður ársins spili þar inn í. |